Raees Yameen Minivan Vumakun Haasvaan Jehey Kameh Nei: Nazim - Vaguthu\nއިދިކޮޅު ޕީޕީއެމް އާއި ޕީއެންސީގެ ލީޑަރު އަދި ކުރީގެ ރައީސް އަބްދުﷲ ޔާމީން މިނިވަން ވުމަކީ މޯލްޑިވްސް ނެޝަނަލް ޕާޓީ (އެމްއެންޕީ) ކަންބޮޑުވެ ހާސް ވާން ޖެހޭ ކަމެއް ނޫން ކަމަށް އެމްއެންޕީގެ ރައީސް، ރައްޔިތުންގެ މަޖިލީހުގެ ދަނގެތި ދާއިރާގެ މެންބަރު މުހައްމަދު ނާޒިމް (ކާނަލް ނާޒިމް) ވިދާޅުވެއްޖެއެވެ.\nއެމްއެންޕީއިން ވަނީ 2023 ގެ ރިޔާސީ އިންތިޚާބަށް ވާދަކުރަން ނިންމައިފައެވެ. އެ ޕާޓީގެ ކެންޑިޑޭޓް ކަނޑައަޅަން ބާއްވާ ޕްރައިމަރީގައި ނާޒިމް ވާދަކުރައްވާނެއެވެ. ނާޒިމް ހިމެނޭހެން ރިޔާސީ ކެންޑިޑޭޓުންގެ އެންމެ ބޮޑު ވާދަވެރިޔަކަށް މިހާރު ހުންނެވީ އިދިކޮޅު ލީޑަރު، ރައީސް ޔާމީނެވެ.\nނާޒިމް "ވަގުތު" އަށް ވިދާޅުވީ ކޮންމެ ހާލަތެއް ކުރިމަތިވި ނަމަވެސް އެމްއެންޕީން ރިޔާސީ އިންތިޚާބުގައި ވާދަކުރާނެ ކަމަށެވެ. އަދި އެ ނިންމުމަށް ބަދަލު އަންނާނެ ހާލަތެއް އަދި އަދަށް ވެސް ކުރިމަތިވެފައި ނެތް ކަމަށް ނާޒިމް ވިދާޅުވިއެވެ.\n"ބޭފުޅަކު [ރައީސް ޔާމީން] ޖަލުން މިނިވަން ވުމަކީ އަދި އަޅުގަނޑުމެން އެއްވެސް ވަރަކަށް ހާސްވެ ކަންބޮޑުވާން ޖެހޭ ކަމެއް ނޫން، ކޮންމެ ބޭފުޅަކަށް ވެސް އެ ބޭފުޅަކަށް ވެސް ޝަރުއީ މަރުހަލާއެއްގެ ތެރެއިން ލިބެން ޖެހޭ ހައްގެއް ބޭނުން ކުރުން އެއީ ބަލަން އޮތް ކަމެއް ނޫން،" ނާޒިމް ވިދާޅުވިއެވެ.\nއެމްއެންޕީގެ ސިޔާސީ ހަރަކާތްތައް ދުވަހުން ދުވަހަށް ފުޅާ ކުރަމުން ގެންދަވާނެ ކަމަށް ނާޒިމް ވިދާޅުވިއެވެ. މިހާރު ވެސް އެ ޕާޓީގެ ލީޑާޝިޕް ދަނީ ރާއްޖޭގެ އެކި ކަންކޮޅުތަކަށް ދަތުރުކޮށް، ރައްޔިތުންނާ އެންމެ ކައިރިން ރައްޔިތުންގެ އަޑުތައް އައްސަވަމުން ކަން ނާޒިމް ފާހަގަ ކުރެއްވިއެވެ.\n"އަޅުގަނޑުމެން މި ކުރަނީ ގައުމީ މަސައްކަތެއް، މި މަސައްކަތް ކުރުމަކަށް ހުއްޓުމެއް ނެތް، އަޅުގަނޑުމެންގެ ފޯކަސް އޮތީ އަޅުގަނޑުމެންނަށް، އެހެން ބަޔަކަށް ނޫން، އަޅުގަނޑުމެން ރާވާފައިވާ ގޮތަށް ހަމަ ކުރިއަށް ދާނެ،" މި ވަގުތު ކެމްޕޭނަށް ގދ. ތިނަދޫގައި ހުންނެވި ނާޒިމް ވިދާޅުވިއެވެ.\nއެމްއެންޕީއަކީ ނާޒިމްއާއި ތިމަރަފުށި ދާއިރާގެ މެންބަރު އަބްދުﷲ ރިޔާޒްއާއި ވިލިމާލެ ދާއިރާގެ މެންބަރު އަހްމަދު އުޝާމް އިސްވެ ހުންނަވާ އުފެއްދެވި ޕާޓީއެކެވެ. ކުރީގެ ފޮރިން މިނިސްޓަރު ދުންޔާ މައުމޫންއާއި، ކުރީގެ ޖެންޑާ މިނިސްޓަރު ޝިދާތާ ޝަރީފް ފަދަ އިސް ބޭފުޅުން ވެސް މި ޕާޓީއަށް ވަނީ ގުޅިވަޑައިގެންފައެވެ.\nމިދިޔަ ދެ އަހަރު ޖަލު ހުކުމެއް ތަންފީޒު ކުރައްވަމުން ގެންދަވަނިކޮށް، ސުޕްރީމް ކޯޓުގައި އޮތް އިސްތިއުނާފް މަރުހަލާގައި ޔާމީން މިނިވަން ކުރަން ނިންމީ ޔާމީނަށް ފައިސާ ލިބުނު ޗެކްގެ ނަންބަރުގައި އޮޅުމެއް އުފެދި ޔާމީނަށް ލިބުނީ ދައުލަތުގެ ފައިސާ ކަން ދައުލަތުގެ ވަކީލުންނަށް ކަށަވަރު ނުކޮށްދެވުމުންނެވެ.\nނާޒިމްއަކީ ޔާމީންގެ ފުރަތަމަ ޑިފެންސް މިނިސްޓަރެވެ. ނާޒިމްގެ ގެއަށް ފުލުހުން ވަދެ އެ ގެއިން ފިސްތޯލައެއް ފެނުނު މައްސަލައެއްގައި މަގާމުން ވަކިކޮށް، ދައުވާ އުފުލި، ޝަރީއަތް ހިންގައި 11 އަހަރުގެ ޖަލު ހުކުމެއް ވެސް އިއްވިއެވެ.\nއެއީ ނާޒިމް "ފްރޭމް ކުރީ" ކަމުގައި އިދިކޮޅު ފަރާތްތަކުން ސިފަކުރިއެވެ. ނާޒިމް ވެސް މިނިވަންވީ 2018 ގެ ރިޔާސީ އިންތިޚާބަށް ފަހު، ކޯޓުން އޭނާގެ ހުކުމް ބާތިލް ކުރުމުންނެވެ. އޭގެ ފަހުން ޖުމްހޫރީ ޕާޓީއަށް ގުޅިވަޑައިގަތެވެ. މަޖިލިސް ގޮނޑި ވެސް ކާމިޔާބު ކުރެއްވީ އެ ޕާޓީގެ ޓިކެޓުގައެވެ.\nއެކަމަކު، ސިޔާސީ ޕާޓީއެއް އުފެއްދެވުމަށްޓަކައި ނާޒިމް ވަނީ ޖުމްހޫރީ ޕާޓީން ވަކިވެވަޑައިގެންފައެވެ.\nހާހެއްވާ ނުވޭ . ހާސް ނުވާތީތީތާ ފަޑިޔާރުގެއަށް އަތްބާނަން ފަހުވަގުތުވެސެ ހޭބޯނާރާ މި ސަރުކާރުގެ ތެރެއިން އުޅުނީ؟ ނާޒިމް ތިހެން ބުނީމަ ވެސް މި އެގެނީ ހާސްވާވަރު ނޫނީ ކޮބާ ތިހެން ބުނުމުގެ ބޭނުމަކީ ؟\nޑިސެމްބަރު 4, 2021 10:06\nނާޒިމަށް ބުއްދިވެރި ގޮތަކީ ޔާމީންގެ ފަހަތްޕުޅަށް އެރުން\nޑިސެމްބަރު 4, 2021 12:46\nބޭނުމެއް ނޫން ކުނި އެއްކުރާކައް ޕީޕީއެމައް..\nޑިސެމްބަރު 4, 2021 10:15\nތިބޭފުޅާގެ ހިތައް އަސަރު ކޮއްފި ދޯ\nޑިސެމްބަރު 4, 2021 10:17\nޑިސެމްބަރު 4, 2021 10:19\nހާސް ވީކަން ޔަޤިން ވެއްޖެ .\nއެހެން ނޫންނަމަ ތިހެން ނުބުނާނެ .\nޑިސެމްބަރު 4, 2021 10:30\nކާކުބުނީ ރ.ޔާމީނު މިނިވަންވީމަ މިކަލޭގެމެން ހާސްވާނެޔޭ؟؟ މިފަދަވާހަކައެއް މީހަކު ނުބުނަނީސްވެސް ތިޔައުޅެގަތްގޮތުން އެނގިއްޖެ ވަރަށްބޮޑަށް ހާސްވެ ކަންބޮޑުވެއްޖެކަން، ކޔއްލިއަކަށް ފަޔަށް ހިނިއަރައިގެން ލޮލަށް ނިދިނައިސްގެން އުޅެކަހަލަ މަންޒަރެއް ތި ދައްކާލީ،، ތިބާޢީ ފިސްތޯލަމެން ސިޔާސީޕާޓީއަކާއިގެން އުޅޭކަން މިގައުމުގެ ގިނަބަޔަކަށްނެއެނގޭތީ އިޝްތިހާރުކޮއްލަނީ ދޮތެ؟؟\nޑިސެމްބަރު 4, 2021 11:52\nހާސްނުވާތީތޯ ރޯމަހެއް ތެޅޭލެން ތެޅެންތިޔަފެށީ ، ހީވަނީ އެންކެޔޮޅު އެންވަތުން ރެހި ތަކެއްނަގާ ދޯނީގެ ތައްޓުމަށްޗަށް އޮއްސާލިހެން ތިޔޮން ތެޅިފޮޅެނީ\nޑިސެމްބަރު 4, 2021 12:10\nރައްޔިތުންގެ ތެރޭގައި ނާޒިމަށް އޮތް ތާއީދަށްވުރެ ރައީސް ޔާމީނަށް އޮތް ތާއީދު މާބޮޑު. މިވަގުތު ރައްޔިތުންގެ ތެރެއިން އެންމެ ގިނަ ބަޔެއްގެ ތާއީދު އޮތީ ރައީސް ޔާމީނަށް. ގިނިކަންޏާ ނުކުމެވަޑައިގަތަސް ރައީސް ޔާމީން މިވަގުތު ރިޔާސީ އިންތިޚާބު ކާމިޔާބުކުރައްވާނެ ކަމަށް ރައްޔިތުންގެ ވިންދުން ހާމަވޭ.\nޑިސެމްބަރު 4, 2021 12:17\nސިފައިންގެ އިސްމަގާމެއް ފުރުއްވި ކޮމާންޑަރެއްތީ..ދިވެހި އެތައްބަޔަކު އުފައްދަމުން އަންނަށް ސުވާލުތަކަށް ޖަވާބެއް ބޭނުން އެބަވޭ..ވިދާޅުވާންވީ ނޫންތޯ އިންޑިޔާ ސިފައިން ރާއްޖޭގެ އެކި ސަރަހައްދުގަ ތިބޭތިބުން ގޯހެއްނޫނޭ ...ވިދާޅުވާންވީ ނޫންތޯ ގައުމީ ސަލާމަތައްވެސް އެއްވެސް ނުރައްކަލެއްނެތޭ..ވިދާޅުވާންވީ ނޫންތޯ އެގްރިމެންޓްތަކުގެ ސަބަބުން ރާއްޖެއަށްއޮތީ ފައިދާއޭ..ހާސްވާކަށް ނުޖެހޭނެކަން އެގެޔޭ..ހާސްނުވާތީވެތާ ބައެއްގެ ފިޔަގަޑުދަށުގަ ކޯލިޝަންއޭ ކިޔާފަ އަތްޖަހާލަ ޖަހާލަ ތިތިއްބެވީ..ހާސްނުވާކަން މާކުރިންވެސް އެގޭ ..\nހާސްވާން ޖެހޭތީ ތިވާހަކަ ތި ދައްކަނީ . ސޯލިޙު ޖެހޭނެ ޒިންމާވާން ކަލޭމެން ދޫކޮށްލި މައްސަލައިގައި ، ސުޕްރީމް ކޯޓުން ކަލޭމެންގެ ޖަލު ޙުކުމް ބާތިލެއް ނުކުރޭ . މުރާޖަޢާ ކުރަން އަންގާފައި އޮތީ .\nޑިސެމްބަރު 4, 2021 12:54\nފިސްތޯލަ ކަލޭކާރީކާކުތަބުނީ ހާސްވާށޭ\nފުރިފައި ހުރި އެއްޗެއް ގުޑުގުޑެއް ނާޅާނެ.ގުޑުގުޑު ލީމާ ފެލުނީ.ކަޑަ ދޯ ބުރޯ\nއެއްމެ ފުރަތަމަ މަނި ކުފާނަ ކީ ޝަރުއީ މަރުހަލާއިން ކުށެއްނެތް މީހެއް ކަން ސާފު ކޮށް ސާބިތު ކޮއްދޭންޖެހޭ...މި ކަން ކޮއްދެވޭނެ ހިއްވަރާ ކެރުން އެބަހުރިތަ.. ކުރިންބުނީ ރޔާމީންގެ ސަރު ކާރުން ތިމަންނަ ފްރޭމް ކުރީއޭ މިއަދު މިއޮތީ މަނި ކުފާނުގެ ބާރުހިގާ ސަރު ކާރެއް.. ކޯޓުތައްވެސް މިއަދު މަނި ކުފާނަށް ފަހިވާނެ..މައްސަލަ އަލުން ރިވިޔު ކުރަން ދައުލަތަށް އިލްތިމާސް ކުރޭ..ޕޖ އަމިއްލައަށް މި ކަން ނު ކުރަންޏާ މަނި ކުފާނު އިސްނަގާ ވެރިންނަ އަންނަ މީހުންނަ ކީ ހިއްވަހުރި މީހެއް ކަމަށް ވާން ރައްޔިތުން އެދޭ ކަންއިގޭނެ މިހާރު ރޔާމީން މިސާލު ދައް ކަމުންއެދަނީ..ގައުމީ މަސައް ކަތެ ކޭ ބުނުމުން ގައުމައްޓަ ކާ ސްމަގްލްވެސް ކުރެވިދާނެދޯ ބުނާ ބަހަ ކީ ބާރުހުރި ބަހަ ކަށް ހެދޭނީ އަމަލުން..\nޑިސެމްބަރު 4, 2021 13:12\nނޫސްވެރިން ކީއްވެ ނާޒިމަށް ސްޕްރީމް ކޯޓުން އިއްވާފައޮތް ހު ކުމާމެދު ސުވާލު ނުއުފައްދަނީ ދައުލަތަށް މަތީ ކޯޓުން އަމުރެއް ނެރެފަ ވަ ކި ކަމެ ކުރަން އަމުރު މުރުމުން އެ ކަމެ ކުރަން ލާޒިމުނުވަނީތަ ދައުލަތަށް...ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ އަނެއް ކޮޅުން ވެރި ކަމަށް ފައިނަގާފަހުރި މީހާގެވެސް ވޭ ވާޖިބެ ތިމާ މީހާއަ ކީ ކުށެއްނެތް ސާފު މީހެއް ކަން ސާބިތު ކޮއްދޭން...މިއީ ބޮޑު ސުވާލެއް ނާޒިމު ރނަޝީދު އިމުރާނު ފާރިޝް މި މީހުންނަށް ކޯޓުން ކޮއްފަ އޮތް އަމުރު ތަންފީޒުނު ކުރާ މައްސަލަ..\nޑިސެމްބަރު 4, 2021 14:03\nކާކު ޔާމީނަށް ވޯޓްދޭނީ. ރިޝްވަތާއި ވައްކަމާއި ފަސާދަ އަށް ހިތްވަރުދޭ އަދި ބައިވެރިވާ މީހަކު ނޫނީ ވޯޓެއްނުދޭނެ\nޑިސެމްބަރު 4, 2021 16:21\nރޭގަ ކާނިވާގަ ޖަލްސާގަތިބީ ހުސްވަގުންދޯ..ބާއީންނާ ޙާއިނުންނާ ވަގުވިޔަފާރިވެރިންނާ ސްމަގްލަރުން ނޫނީ އެހެންބަޔަ ކު ތިބުނާ މނޕއަށް ވޯޓެއް ނުދޭނޭވެސް ބުނެވިދާނެ...ރޔާމީން ކައިރީގަ ނާޒިމަށް މަހަށްވެސް ނުދެވޭނެ ތެދުވެރި ކަމާއެ ކު..ނާޒިމަ ކީ ކާ ކުތޯ އޮޅުންފިލުވަން ވަގުތުގެ އާ ކައިވް ހާވާލާ 2013 2014 2015ގަ ރިޔާސީލޯންޗް ގޮވުމާހަމަޔަށް..މިއީ ލައް ކަ ވާހަ ކަ..ވަގުތުނޫސް އަބަދު ކިޔާމީހުން ދެބަހެއް ނުވާނެ މި ކަމަ ކާ...\nޑިސެމްބަރު 4, 2021 15:12\nމިހާރުވެސް ހެސްކިޔާފައި ހަތިޔާރުގެ ވަގުވިޔަފާރި ކުރާ އިންޑިއާގެ އަޅެއް މި ބާޣީ ނާޒިމަކީ. ވިންޓަޝަޜީފަށް ލިބުނުވަރުވެސް މީނާއަކަށް ނުލިބޭނެ ވޯޓެއް. ގައުމުވެސް ވިއްކާލާފާނެ! ވިޔަފާރިއާއިގެން ބޫތުކައިފަ ހުންނަނީ. މުޅި މާލެ އާރުސީއެންސީން ހިސާރުކޮށްފި. މިމީހުންގެ ފުލެޓްތަކުގެ ކުލި އެހާބޮޑު. ކޮވިޑުގައި މުޅި ގައުމުން ތަންތަނުގެ ކުލި ކުޑަކުރިގޮތަށް އަދިވެސް ދަށްކުރި ކުލިގައިތިބީ. ޢާރުސީސީން ކުލިން ކަޑާލީ ކުޑައެއްޗެއް ހަމައެކަނި2މަސްދުވަހަށް އެކަނި. ޖޫން 2019 އިންފެށިގެން ހަަމަ ބޮޑުކުލި ނަގަންފެޓިއިރު އަދި ކޮވީޑް އޮތީ އެންމެގޯސްކޮށް. އެވަރުބައެއް މީ!!\nޑިސެމްބަރު 4, 2021 15:27\nޑިސެމްބަރު 4, 2021 15:29\nވަރަށްބޮޑަށް ހާސްވެ ކެކިފަ ތިހިރީ . ސޯލިޙު ޖެހޭނެ ޒިންމާވާން ކަލޭމެން ދޫކޮށްލި މައްސަލައިގައި ، ސުޕްރީމް ކޯޓުން ކަލޭމެންގެ ޖަލު ޙުކުމް ބާތިލެއް ނުކުރޭ . މުރާޖަޢާ ކުރަން އަންގާފައި އޮތީ .\nޑިސެމްބަރު 4, 2021 16:13\nyameen minivanvumu biruganaakah nujehey. ehkamu ehmeehaku kurikamakah raees yameen adabudheyneh verikamah ehrumahfahu, yameen ekanyehnun aahirathugaves.\nޑިސެމްބަރު 4, 2021 17:17\nކަލޯ ރައީސް ޔާމީނަށް ނަފްރަތުކުރިޔަސް ލިބޭނެ މޮޅެއް ނޯންނާނެ\nޑިސެމްބަރު 4, 2021 17:41\nކަލޭކައިރީ ހާސްވޭތޯއެހީކާކު އަހަރެމެންނައްހެޔޮ ކަލޭހާ ސްވިއަސް ނުވިއަސް ކަލޭތިވާހަކަދައްކަނީ ހަމަރަގަޅައް ވެސް ހާސްވެ ގޮތްހުސްވެގެން!!!!


Addu City Hospital Tharahgee Kuraanee Tertiary Fenvaruge Kasheege KhaaSSa Hospitalehge Gothugai- RD- Habeeb\nއައްޑޫ ސިޓީ ހޮސްޕިޓަލް ތަރައްޤީ ކުރާނީ ...\nރައްޔިތުންގެ މަޖިލީހުގެ ރައީސްގެ މަޤާމަށް ޤާސިމް ...\nއައްޑޫ ސިޓީ ހޮސްޕިޓަލް ތަރައްޤީ ކުރާނީ ޓަރޝަރީ ފެންވަރުގެ ކަށީގެ ޚާއްޞަ ހޮސްޕިޓަލެއްގެ ގޮތުގައިކަމަށް ހެލްތު މިނިސްޓްރީގެ ސްޓޭޓް މިނިސްޓަރ ޑރ.މުހައްމަދު ޙަބީބް ވިދާޅުވެއްޖެއެވެ.\nހިތަދޫ ރީޖަނަލް ހޮސްޕިޓަލުގައި ފުރަތަމަ ފަހަރަށް ކުރެވުނު ހުޅު ބަދަލުކުރުމުގެ އޮޕަރޭޝަނަށްފަހު ނޫސްވެރިންނާއި ބައްދަލުކުރައްވާ ވާހަކަފުޅުދައްކަވަމުން ޑރ. ހަބީބް ވިދާޅުވީ އައްޑޫ ސިޓީ ހިތަދޫ ކޮންވެންޝަން ސެންޓަރުގަ ސަރުކާރުން ތަރައްޤީކުރަމުންދާ ހޮސްޕިޓަލްވެގެންދާނީ ރާއްޖޭގައި އެންމެ ފުޅާ ދާއިރާއެއްގައި ކަށީގެ ބަލިތަކަށް ފަރުވާދޭނެ ހޮސްޕިޓަލަށްކަމަށެވެ.\n“އަޅުގަނޑުމެން ޕްލޭން ކޮށްފަަ އޮތީ އައްޑު އަތޮޅުގެ އަލަށް މިއަންނަ ހޮސްޕިޓަލް ޚާއްޞަ ވެގެން ދާނީ ކަށީގެ ކަންތަކަށް ނުވަތަ އޮތޮޕީޑިކް ސެންޓްރޮމޯ ސާރޖަރީއަށް. އެއީ މިތަނަކީ އެންމެ ގިނައިން އަނިޔާވެ އެކަހަލަ ކަންތައް ދިމާވާ ތަނަކަށް ވެފަ، ބޮޑު އާބާދީއެއް އޮންނަ ތަނަކަށް ވީމަ މި އަތޮޅު ރީޖަނަލް ހޮސްޕިޓަލް ޑިވެލޮޕް ވާނީ ސެންޓަރ އޮފް އެކްސެލެންސް ފޯ އޮތޮޕީޑިކް ސެންޓްރޮމޯ ސާރޖަރީއަށް. އަދި އެހެން ހުރިހާ ސްޕެޝަލިޓީސް ތައްވެސް ހުންނާނެ. އެކަމަކު ރާއްޖޭގެ އެންމެ ރަނގަޅަށް ކަށީގެ ކަންތައް ކުރާ ތަނަކަށް މިތަން ވެގެންދާނެ.” ހެލްތު މިނިސްޓްރީގެ ސްޓޭޓް މިނިސްޓަރ ވިދާޅުވިއެވެ.\nއައްޑޫސިޓީއަކީ ގިނަ ޢަދަދެއްދެ އެކްސިޑެންޓް ހިނގާ ސިޓީއެއްކަމުން ތަރައްޤީ މިކުރާ ހޮސްޕިޓަލަކީ ކަށީގެ ޚާއްޞަ ތަނަކަށް ވުމުން ރައްޔިތުންނަށް ފަރުވާ ހޯދުމުގައި ލުއި ފަސޭހަވެގެންދާނެކަމަށް ޑރ. ހަބީބް ވިދާޅުވިއެވެ.\nއައްޑޫސިޓީގެ ކޮންވެންޓަން ސެންޓަރު 100 އެދުގެ ޓަރޝަރީ ހޮސްޕިޓަލަށް ބަދަލުކުރުމުގެ މަސައްކަތުގެ ބޮޑުބައި ވަނީ ނިމިފައެވެ. ސަރުކާރުން އައްޑޫސިޓިގައި ޤާއިމު ކުރާ މި ހޮސްޕިޓަލަކީ ސަޢޫދީ ފަންޑާއި، އޯޕެކްގެ ލޯނުގެ އެހީގައި ޤާއިމުކުރާ ހޮސްޕިޓަލެކެވެ. ހޮސްޕިޓަލް ފަރުމާކޮށްފައިވަނީ ހުރިހައި ބަލިތަކައް ފަރުވާދެވޭ ގޮތައް ކަމަށް ހެލްތު މިނިސްޓްރީން ބުނެއެވެ.\nޤާސިމް އާއި ނަޝީދު އަދި މައުމޫނަކީވެސް ރައްޔިތުން ޓެސްޓްކޮށް، ފެއިލްވެފައިވާ ތިން ޕްރޮޑަކްޓުކަމަށް މިނިސްޓަރ އޮފް ހެލްތް އަބްދުﷲ ...


Sarukaara Dhooni thakahvure Airport muhinmmu kamah bune shakuvaa kuranee!\nސަރުކާރަށް ދޫންޏަށްވުރެ އެއާޕޯޓު މުހިންމުވެއްޖެ ކަމަށް ބުނެ ޝަކުވާ ކުރަނީ!\n0 June 24th, 2019 - 8:15 AM\nހދ. ކުޅުދުއްފުށީ އެއާޕޯޓު އަޅާފައިވަނީ ކުޅިއެއްގެ މެދު ތެރޭގައިކަމުން، ކުޅީގެ ދެ ފަރާތުުގައި ގިނައަދަދަކަށް ދޫނި އުޅޭތީ އެ އެއާޕޯޓުގައި ފްލައިޓް ޖެއްސުމަކީ ނުރައްކާތެރި ކަމެއްކަން ސިވިލް އޭވިއޭޝަން އޮތޯރިޓީ އިން ސިޓީއެއް ފޮނުވައި އެންވަޔަރަމަންޓް މިނިސްޓްރީއަށް އަންގާފައިވާކަަށް ، އެންވަޔަރަމަންޓް މިނިސްޓަރ ޑރ. ހުސެން ރަޝީދު އަހުމަދު ހާމަކުރެއްވުމާއެކު އެއްބަޔަކު މާޔޫސްވިއިރު އަނެއްބަޔަކު އުންމީދު ކޮށްގެން ތިބީ ސަރުކާރުންް އެއާޕޯޓުގެ ބަދަލުގައި އަރާނީ ދޫނިތަކާއި އެއްކޮޅަަކަށް ކަމަށެވެ.\nމާޔޫސްވި މީހުން މާޔޫސްވީ ކުޅުދުއްފުށީ ކުޅި ހަލާކުކޮށްލައިގެން އެޅި އެއާޕޯޓުގެ ބޭނުން ނުހިފޭނެތީއެވެ.\n" ދޫނި އުޅޭގޮތަށް އެކަން ކުރީމާ އެއާޕޯޓުގެ ރައްކާތެރިިކަމަށް ބުރޫއަރާ. ބާޑް ސްޓްރައިކް [ދޫނިތައް ފްލައިޓާ މުޑިއަރާފާނެ[ އެއީ ރައްކާތެރިކަމެއް ނޫން" ކަމެއްކަމަށް ކުޅުދުއްފުށީ ކައުންސިލާ ވާހަކަ ދައްކަވަމުން އެންވަޔަރަމަންޓް މިނިސްޓަރ ޑރ. ހުސެން ރަޝީދު ވަނީ މީގެ ދެ ދުވސް ކުރިން ވިދާޅުވެފައިވެއެވެ. ،\nއޭރު ޑރ. ހުސެން ރަޝީދު ހަސަން ވިދާޅުވެފައިވަނީ އެއާޕޯޓު ވަށައިގެންވާ ކުޅީގެ ބާކީ އޮތްބައި ހިމާޔަތް ކުރާއިރު ދޫނި ނުޖައްސާ ގޮތަކަށް ހިމާޔަތް ނުކުރެވޭނެކަމަށެވެ. އަދި ދޫނި ޖަައްސާނަމަ އެއާޕޯޓުގައި ޖައްސާ ފްލައިޓްތަކަށް އޭގެ ނުަރައްކާ އެބައޮތް ކަމަށެވެ.\n"ވަރިހަމަކޮށްލާފަ ނުހުރެވޭނެ. ސިވިލް އޭވިއޭޝަނުން އެއޮތީ ސިޓީއެއް ފޮނުވާފަ. ބޯޓް ޖައްސަން އުޅެނިކޮށް ހާދިސާއެއް ހިންގައިފިނަމަ އަޅުގަނޑު ޖެހޭނެ ޒިންމާނަގަން.ވަރިހަމަކޮށްލާފަ ނުހުރެވޭނެ. އެކަމަކު މިހެން މިދިމާވީ ކުޅިއެއްގެ މެދުގައި އެއާޕޯޓް އަޅައިގެންނޭ. ކުރިން އެތާގައި އޮތީ އެއާޕޯޓެއް ނޫނޭ ކުޅިއެކޭ."\nWith regard to remaining part of Kulhudhufushi kulhi, Minister @DrHussainHassan had accepted offer of support frm #MangroveActionProject- global network working to save planet's mangroves. Together with local expertise we hope to restore hydrology & bring mangroves back to health\n— Environment.gov.mv (@EnvGovMv) February 28, 2019\nކުޅީގައި އެއާޕޯޓު އެޅުމުން ހުރި ނުރައްްކަލުގެ ވާހަަ އެންވަޔަރަމަންޓް މިނިސްޓަރާ ވިދާޅުވުމުން ކުޅުދުއްފުށީ އެއާޕޯޓުގެ އިންތިޒާރުގައި ތިބި މީހުން ނުރުހުން ފާޅުކުރަން ފެށިއެވެ.\nމިއާއެކު މިނިސްޓަރު ވިދާޅުވެފއިވަނީ، އެއާޕޯޓް ބޭނުންކުރަން ސަރުކާރުގެ ވިސްނުން އެބައޮ އޮތް ކަމަށާއި، ކުޅި އޮވެގެން އެއާޕޯޓް ބޭނުން ނުކުރެވޭ ހާލަތަކަށް ނުދާކަމަށެވެ.\nމިކަން ހައްލު ކުރެވޭނެ. އެއާޕޯޓް ބޭނުންކުރަން ސަރުކާރުގެ ވިސްނުން އޮތީ. ކުޅި އޮވެގެން އެއާޕޯޓް ބޭނުން ނުކުރެވޭ ހާލަތަކަށް ނުދޭ- މިނިސްޓަރުhttps://t.co/iG25QvyCGs\n— Environment.gov.mv (@EnvGovMv) June 23, 2019\nއެއާޕޯޓު ކުރިއަށް ގެންދާނެކަމަށްް ނިންމުމުން، ސޯޝަލް މީޑިއާގައި ވަނީ ސަރުކާރަށް ފާޑު ކިޔަން ފާށާފައެވެ.\nމިގޮތުން އާދަމް އަބްދުﷲ ޓުވިޓާގައި ބުނެފައިވަނީ، ކުޅުދުއްފުށީ ކުޅީގެ ވާހަކައާއެކު އަބަދުވެސް ލާމަރުކަޒި ނިޒާމުގެ ވާހަކައާއި އެހެން ވާހަކަތައް ސަރުކާރުން ދައްކާކަމަށެވެ.\nWhen it comes to conservation of Kulhudhuffushi Kulhi, Decentralisation and all sort of excuses comes up.\nYou havearole to play and u cannot dish out responsibility. Why are u constantly running away from this case?@DrHussainHassan @ReefsofMaldives @ajwadmusthafa\n— Adam Abdulla (@edzyadam) June 22, 2019\n"މިނިސްޓަކަށް އަތް ދޮވެލައްވާފަ ވިދާޅެއް ނުވެވޭނެ ކުޅުދުއްފުށީ ކުޅީގެ ބާކީ އޮތްބަައި ހިމާޔަތް ކުރުމަކީ އެ ރަށު ކައުންސިލްްގެ މަސްއޫލިއްޔަތެއްކަމަކަށް،" އާދަމް މުހައްމަދު މި މައްސަލާގައި ބުނެފައިވެއެވެ.\nއަފާ ހުސޭން ކިޔާ ކުޅުދުއްފުށީ ކުއްޖަކު ބުނެފައިވަނީ "މެގަ ޕްރޮޖެކްޓް" ގެ ނަމުގައި ނިމިދިޔަ ސަރުކާރުން ދިން ބޮޑު ގެއްލުމެއް ކަމަށެވެ. އަދި މި ސަރުކާރުން ފާޅުގަ މިކަމާ ދެބަސްވާން ޖެހޭނެކަމަށެވެ.\nEhen ehen. "Mega" developmental projects ge namugai nimidhiya sarukaarun dhin BODU gehlumeh mee. Misarukaan mikan kohfaivaa gothah faalhuga jehey dhebas vaan! @EnvGovMv @EPAMaldives @edzyadam\n— the islandgirl (@AfaHusayn) June 23, 2019\nއަލީ ހަސަން ކިޔާ މީހަކު ވަނީ ގުދުރަތީ ތަރިކައެއް ނައްޔާލަން ފުރުސަތު ދެނީތޯ ދައުލަތުގެ އިސްވެރިންނާ ސުވާލުކޮށްފައެވެ.\nGudhurathee tharika eh nahthaalan dhookollaanee tho? @dunyamaumoon @DrHussainHassan @FaisalNasym @ibusolih @naeembe https://t.co/6cfd3YfrNQ\n— Ali Hassan (@AyyaHaxan) June 23, 2019\nމިއަހަރުގެ މަޖިލިސް އިންތިޚާބުގައި ކުޑަހުވަދޫ ދާއިރާއަށް އަމިއްލަގޮތުން ވާދަކުރާ އަހުމަދު މުހައްމަދު (ފޯމީ) ވިދާޅުވެފައިވަނީ ކުޅުދުއްފުށީ ކުޅީގެ ބާކީ އޮތްބައި ހިއްކައިފިނަމަ ފޫ ނުބެއްދޭވަރުގެ ގެއްްލުމެއް ލިބޭނެކަމަށެވެ.\n"އެއާޕޯޓު އެޅުމުން ބޮޑެތި ގެއްލުން ވަނީ ލިބިފަ. ދޫނި ނުޖައްސާ ގޮތަކަށް ކުޅި ހިމާޔަތެއް ނުކުރެވޭނެ. ތިޔަ އެއާޕޯޓުން އާންމު ރައްޔިތަކަށް ވާނެ ފައިދާއެއް ނެތް."\nKulhudhuffuhtah dhooni naana gothey nuhedheyne. Kulhudhuffushi kulhi bakee oiybai hikaifi nama foonubedgeyvaru gellun libeyne adhi airport elhumun bodethi gellun vany libifa. Thiya airport akun aamu rayyithunakah vaane faudhaaey neiy.\n— fourmea (@fourmea) June 23, 2019


އައްޑޫ ފިޝަރީޒް ކޮމްޕްލެކްސް އަށް ބޭނުންވާ ބޯރހޯލްއެއް ގާއިމްކުރުން.\nމިކުންފުނިން އައްޑޫސިޓީ ހުޅުމީދޫގައި ހިންގާ އައްޑޫ ފިޝަރީޒް ކޮމްޕްލެކްސްގައި އައިސް އުފެއްދުމާ، އެތަނުގެ އެހެނިހެން ބޭނުން ތަކަށް ބޭނުންވާ ފެން، ބިމުގެ އަޑިން ނެގުމަށްޓަކައި 02 ބޯރހޯލް ޤާއިމްކޮށް ދީ އަދި ފެންނެގުމަށް ޕަމްޕިންގ ސިސްޓަމެއް އަމިއްލަ ތަކެތީގައި ޤާއިމްކޮށްދޭނެ ފަރާތެއް ހޯދުމަށް ކުރި މިކުންފުނީގެ ނަންބަރ No:134-AD/I/2020/25 އިޢުލާން އާއި ގުޅިގެން އަންދާސީ ހިސާބު ހުށަހަޅާފައިވަނީ އެންމެ ފަރާތަކުން ކަމަށް ވާތީ، އެ އިޢުލާން ބާޠިލްކޮށް އަންދާސީ ހިސާބު ހުށަހެޅުމުގެ ފުރުޞަތު އަލުން ހުޅުވާލަމެވެ.\nވީމާ، މި މަސައްކަތް ކޮށްދިނުމަށް ޝައުޤުވެރިވާ ފަރާތްތަކުން، 2021 ޖަނަވަރީ 19 ވާ އަންގާރަ ދުވަހުގެ މެންދުރު 12:00ގެ ކުރިން [email protected] އީ- މެއިލް މެދުވެރިކޮށް ރަޖިސްޓްރީ ކުރެއްވުން އެދެމެވެ. ރަޖިސްޓްރީ ކުރާފަރާތްތަކަށް، މަސައްކަތުގެ މަޢުލޫމާތު (RFQ) ކަރުދާސް 2021 ޖަނަވަރީ 19 ވާ އަންގާރަ ދުވަހުގެ ހަވީރު 16:00ކުރިން އީމެއިލް މެދުވެރިކޮށް ފޯރުކޮށްދެވޭނެއެވެ.\nވީމާ، މި މަސައްކަތް ކޮށްދިނުމަށް ޝައުޤުވެރިކަން ފާޅުކޮށް ރަޖިސްޓްރީ ކޮށްފައިވާ ފަރާތްތަކުން 2021 ޖަނަވަރީ 25 ވާ ހޯމަ ދުވަހުގެ މެންދުރުފަހު 14:30 އަށް މިފްކޯގެ ހެޑްއޮފީހަށް ވަޑައިގެން އަންދާސީހިސާބު ހުށަހެޅުއްވުން އެދެމެވެ. އަންދާސީހިސާބު ހުށަހެޅުމުގެ ސުންގަޑީގެ ފަހުން ގެންނަ އަންދާސީހިސާބު ބަލައިނުގަނެވޭނެއެވެ. އަންދާސީހިސާބު ހުޅުވުން އޮންނާނީ އަންދާސީހިސާބު ހުށަހެޅުއްވި ފަރާތްތަކުގެ ޙާޟިރުގައެވެ. އަންދާސީހިސާބު ހުށަހަޅާނީ، ތިރީގައިވާ އެޑްރެހަށެވެ.\n389 ނަންބަރުކޮށި / މާފަންނު\nހިލާލީމަގު / މާލެ\nސުންގަޑި: 19 ޖަނަވަރީ 2021 1200


Bibi ai Bibi ge 40 beyfulhunge vaahaka\nބިބީ އާއި ބިބީގެ 40 ބޭފުޅުންގެ ވާހަކަ\nއަޙްމަދު ނާފިޢު / ބ.ދަރަވަންދޫ\nބިބީ ޒިޔާރަތަކީ ދަރަވަންދޫގެ ދުވަސްވީ މީހުންނަށްވެސް އަދި މިހާތަނަށް އޭގެ ހަޤީޤަތް ހޯދިފައިނުވާ އާސާރީ ބިނާއެކެވެ. މިބިނާ ހުންނަނީ މާޅޮސްމަޑުލު ދެކުނުބުރީ ދަރަވަންދޫގައެވެ. ނަމަވެސް ގިނަ މީހުންގެ ދޫދޫމަތިން ކިޔޭ ފުލޯކް ވާހަކައެއްގެ ގޮތުގައި މިވާހަކަ އައިސްފައިވާގޮތް އަޅުގަނޑަށް މަޢުލޫމާތު ލިބިފައިވާގޮތަށް ލިޔެލެވޭތޯ މަސައްކަތްކޮށްލާނަމެވެ.\nބިބީންނަކީ ކޮންބައެއްކަން ތިޔައިން ބޭފުޅަކަށް އެނގެނީ ކިހާވަރަކަށް ބާވައެވެ. އަޅުގަނޑަށް އެނގިފައިވާގޮތުގައި ބިބީންނަކީ ކުރީޒަމާނުގައި ރާއްޖޭގައި ރަސްކަން ކުރެއްވި ރަސްކަލެއްގެ އަބިނކަބަލުން (ރާނީ) އަށް ކީ ނަމެކެވެ. ނިކަން ތާސްބަޔަަށް ވިސްނާލަ ބައްލަވާށެވެ. އެންމެ ފުރަތަމަ މަންނަ އެވެ. އެއީ ރަސްގެފާނެއެވެ. ދެން ބައިސާ އެވެ. އެއީ ވަޒީރެވެ. (ނުވަތަ ޕްރިންސް އެވެ.) ދެން ބިބީ އެވެ. އެއީ ރާނީ އެވެ. އެއަށްފަހު ގުލާމެވެ. އެއީ ޚާދިމުންނެވެ. (ނުވަތަ އަޅުންނެވެ.)\nދިވެހި ތާރީހީ ފޮތްތަކުން އެނގޭގޮތުގައި އެންމެ ފުރަތަމަ ރާއްޖޭގައި ވެރިކަން ކޮށްފައިވަނީ ރ.އަތޮޅު ރަސްގެތީމް ގައެވެ. ރަސްގެތީމަކީ ރަސްގެފާނު ހުންނަވާ ރަށެވެ. އަދި އަޅުގެތީމް (އަނގޮޅިތީމް) އަކީ ރަސްގެފާނުގެ އަޅުން ބޭތިއްބި ރަށެވެ. ދެކެވޭގޮތުގައި އޭރު އެއީ ކޮއިމަލާ ކަލޯގެ ރަސްކަމުގެ ދުވަސްވަރެވެ.\nއެދުވަސްވަރު ރ.އަތޮޅު ރަސްގެތީމުގައި މީހަކު އޮޅުކޮށްގެން ގެންގުޅުނު ބޮއްދޫންޏެއް (މިހާރު ރާއްޖެއިން ވަރަށް މަދުންނޫނީ ނުފެންނަ އައިން މަތީ ދޫނީގެ ބާވަތެއް) ކަމުގައިވާ މިދޫންޏަކީ ބޯ ކުޑަ ކަޅު ވައްތަރެެއްގެ ދޫންޏެކެވެ. ރަސްގެފާނަށް މިދޫނީގެ ފަރާތުން އާދަޔާ ޚިލާފް ކަންތައްތަކެއް ފާހަގަކުރެއްވިގެން މިދޫންޏަށް ރަސްގެފާނު މާބޮޑަށް ހިތްޕުޅާވެގެން މިދޫނު ބައްލަވައިގަތެވެ. އެއަށްފަހު ރަސްގެފާނުގެ ހިތްޕުޅަށް އަރައިވަޑައިގަތީ ރަސްކަން ކުރެއްވުމަށް އެންމެ ރަނގަޅުވާނީ މިދޫނި ދައްކާރަށެއްގައެވެ.\nއެގޮތުން ރަސްގެފާނު ފެއްޓެވި ދަތުރުފުޅެއްގައި އޮޑިކޮޅުން މި ބޮއްދޫނި އުދުއްސާލެއްވުމަށްފަހު އެދޫނި ދަތުރުކޮށްފައިދާމަގަށް އޮޑިކޮޅު މިސްރާބް ޖެހިއެވެ. އަދި އެގޮތުން މިދޫނިގޮސް ތިރިކުރީ ކ.އަތޮޅުގެ މެދުތެރޭ އޮތް ބޮޑު ފިނޮޅަކަށް ކަމަށް ބުނެ އުޅެއެވެ. (އެއީ މިހާރު މިއޮތް ފުރަމާލެއެވެ.) އޭރު އެފިނޮޅަކީ (މާލެއަކީ) ގިރާވަރުމީހުން މަސްވެރިކަމަށް ބޭނުންކޮށް އުޅޭ ބޮޑު ފިނޮޅެއެއްކަމަށް ވެއެވެ. ނަމަވެސް ރަސްގެފާނު ނިންމީ މި ފިނޮޅުގައި ރަސްކަން ކުރައްވާށެވެ. އެހެނަސް ގިރާވަރުމީހުން އެފިނޮޅުގައި މަސްވެރިކަން ކުރާތީ އެފިނޮޅާއި ފަޅުތެރެ ލޭން ތަތްތެޅިފައި ހުރުމުން އެފިނޮޅަށް ”މާލެ” މިނަން ދެވުނުކަމަށް ވެއެވެ. އަދި މާލެއާއި ޖެހިގެން އޮންނަ ފިނޮޅަށް ހުޅުލޭގެ ނަންދެއްވާ ހުޅުލޭގައި ރަސްގެފާނުގެ އަޅުން ތިބޭ ރަށެއްކަމުގައި ހަމަޖެއްސެވިކަމަށް ވެއެވެ. މިއީ ކުރުގޮތަކަށް ދަންނަވަނީނަމަ މާލެއަށް ވެރިކަން އައި ގޮތްކަމަށް ބެލެވެއެވެ.\nތާރީހީ ފުލޯކްވާހަކައަކުން ނަމަވެސް އެނގޭގޮތުގައި ރަސްގެފާނު ގެ ވެރިކަން މާލެ ބަދަލުވި ހިސާބުން ރަސްގެފާނުގެ އަނބިކަނބަލުން ރާނީ (ބިބީ) އާއި އޭނަގެ 40 ބޭފުޅުން (އެޒަމާނުގައި ކޮންމެ މީހަކުވެސް ކުދިން ހޯދާ ހޯދުމުގެތެރޭން މި ރާނީއަށްވެސް ލިބުނު 40 ބޭފުޅުން) މާލެއަށް ބަދަލުވުމަށް ނިންމިއެވެ. އެގޮތުން ރާނީ އާއި އޭނާގެ 40 ބޭފުޅުން ރަސްގެތީމުން ފުރައިގެން މާލެދިއުމުގެ މަގުމަތީގައި މާޅޮސްމަޑުލު ދަރަވަންދޫ އަށް ބަނދަރުކުރިއެވެ. (އެޒަމާނުގައިވެސް އަދި މިހާރުވެސް ދަރަވަންދުއަކީ އުތުރުގެ ބައެއް ރަށްރަށުން އުޅަނދުފަހަރު މާލެ ދަތުރު ކުރާއިރު ދަތުރު ދެބައިކުރާ ބަނދަރަކަށް ބަލާ ރަށެކެވެ. އެއީ އޭރުގެ މީހުން ކިޔާގޮތުންނަމަ ކަނޑުމޫނު ރަށެކެވެ.) ބުނެވޭގޮތުގައި އޭރު ދަރަވަންދުއަކީވެސް ފަޅުރަށެކެވެ. ރާނީ އޭނާގެ 40 ބޭފުޅުންނާއެކު އޮޑިކޮޅު ޖެއްސީ ބ.ދަރަވަންދޫގެ ހުޅަނގުދެކުނުފަރާތުން ބިބީ ޒިޔާރަތް ހުންނަ (ބަޑަހަ) މަގާދިމާލަށް ކަމަށްވެއެވެ. އެމަގަށް ބަނޑަހަމަގު ކިޔުނީ ކުރީ ޒަމާނުގައި މަސްވެރިކަން ކުރަން އައިސްތިބޭ މީހުން ބަޑަހަ ޖަހައިގެން ތިބެނީ އެމަގުގައި ކަމަށްވާތީ ކަމަށްބުނެއުޅެއެވެ.\nރާނީ އާއި އޭނާގެ 40 ބޭފުޅުން ގޮވައިގެން މިރަށުގައި މަޑުކުރީ މޫސުން ގޯސްވެ ކަނޑުދަތުރު ކުރެވޭވަރަށްވުރެ ގަދަވީމައެވެ. އެމަޑުކުރުމުގެތެރޭގައި ކުދިންނަށް ބަލިމަޑުކަމެއް ލައިގަތްކަމަށްވެއެވެ. އެގޮތުން ބަނޑަހަ ޖަހަިއގެން އެރަށުގައި ތިބޭ މަސްވެރިންގެ އެސްފީނާޖެހުމާއި، އަދި ކާބޯތަކެތި ހުސްވުމާއިއެކު މި ބަލިމަޑުކަމުގެ ތެރޭގައި ރާނީގެ ބޭފުޅުންކޮޅު މަރުވާން ފެށިއެވެ. ރާނީގެ ބޭފުޅުންކޮޅު މަރުވަމުން މަރުވަމުންގޮސް އެންމެ ބޭފުޅަކަށްވުމުން ރާނީ އޮޑިކޮޅާއިގެން މިއަތޮޅުން ދަރަވަންދޫގެ ހުޅަނގު އުތުރުން އޮންނަ ފަޅު ރަށެއް ކަމުގައިވާ މުއްދޫ (މިހާރު ރިސޯޓެއް) ދިޔަކަމަށް ވެއެވެ. އެގޮތުން މުއްދުއަށް ދިޔަ ދަތުރުމަތީގައިި އެންމެ ފަހު ކުއްޖާވެސް މަރުވުމުން ގަބުރުން ކުނިވަސްދުވާތީ އެވަސް ކެނޑުވުމަށްޓަކައި މުއްދޫއިން ދޮން ކަށިކެޔޮ ކަނޑައިގެން އޮޑިޔަށް އެރުވިކަމަށްވެއެވެ. އަދި އޮޑިޔަށް ކަށިކެޔޮތައް އަޅައިގެން ދަރަވަންދުއަށް މިއޮޑި އެނބުރި އައެވެ.\nދަރަވަންދޫއަށް އައިސް މަރުވެފައިވާ އެންމެފަހު ބޭފުޅާއާއެކު ރާނީގެ 40 ބޭފުޅުން ދަރަވަންދޫ ބަނޑަހަމަގުގައި (މިހާރު ބިބީ ޒިޔާރަތް އެހުރިތަނުގައި) ވަޅުލީއެވެ. އަދި އޭގެ ފަހުން އެތާއޮވެ ރާނީވެސް މަރުވެގެން ދިޔަކަމަށް ވެއެވެ. މިތަނަށް ބިބީ ޒިޔާރަތޭ ކިޔުނީ އެހެންވެގެން ކަމަށް ބެލެވެއެވެ. އަދި މިތަނަކީ އީޓް ޖަހައިގެން ހިޔާ ކޮށްފައިވާ ކުޑަކުޑަ ގެއެވެ. ދިގުމިނުގައި ގާތްގަނޑަކަށް5ފޫޓް، ފުޅާމިނުގައި (2/1 2) ދެފޫޓުބައި ހުރެފާ މެދަށް އުސްކޮށް ދެފުރާޅަށް ހިޔާކޮށްފައި ހުންނައިރު އުސްދިމާލުގައި3ފޫޓު ހުންނަ ވަރުގެ ކުޑަކުޑަ ގެއެކެވެ. މިތަން ހުންނަނީ ދަރަވަންދޫ ސަހަރާގެ ހުޅަނގުގައެވެ. ސަހަރާ ހުންނަ މަގުގައެވެ. ނަމަވެސް މިހާރު މިބިނާ ހިޔާކުރުމަށް ޖަހާފައިވާ އީޓްތަކެއްވެސް ފެންނާކަށެއްނެތެވެ. އަދި ބިނާ މިހާރު ވަނީ އެއްކޮށް ނެތިގެންގޮސްފައެވެ.\nދަރަވަންދޫގެ ދުވަސްވީ މީހުންގެ ދޫދޫމަތިން އެގޭގޮތުގައި އޭގެފަހުން ބ.މުއްދޫ ކަށިކޭލުން (ފާވަރަކަށް ދޮންވިޔަސް) ދޮންވަސް ނުދުވާކަމަށް ވެއެވެ. ވަރަށް ފަހުންވެސް ދަރަވަންދޫ ބަޔަކު މުއްދުއަށްގޮސް އެރަށު ކަށިކޭލުން ވަސް ބެލިކަމަށް ބުނެއުޅެއެވެ. އަދި މިހާރުވެސް އެރަށުގެ ކަށިކޭލުން ދޮންވަހެއް ނުދުވާކަމަށް ބުނެއުޅެއެވެ.\nމިއީ ތުންތުން މަތިން ދެކެވޭ ވާހަކައެވެ. މިކަމުގެ ހަޤީޤަތް ތާރީޙީ ލިޔުމަކުން އެގޭކަށެެއް ނެތެވެ. އަދި ”ބިބީ ޒިޔާރަތް” މީ ކޮންތަނެއްގައި ހުންނަ ކޮންކަހަލަ ޒިޔާރަތެެއް ކަމެއްވެސް ދިވެހި ތާރީހީ ހޯދުންތަކުން ހޯދިފައެއްނެތެވެ. މިއީ ޔޯލަޔޯލަ ވާހަކައެއްގެ ގޮތުގައި ކުރީ ޒަމާނުއްސުރެން ފެށިގެން ދެކެވެމުންދާ ވާހަކައެކެވެ. އެހެންނަމަވެސް ވަރަށް ފަހަކާ ޖެހެންދެންވެސް މިޒިޔާރަތް ކޮންމެވެސް ސިފައެއްގައި މިރަށުން ފެންނަން ހުއްޓެވެ. އަދި އެތަނުގައި މަހާނަތަކެެއްގެ ނިޝާންތައް ފެންނަން ހުއްޓެވެ. ނަމަވެސް ދަރަވަންދޫގައި ޑޮމެސްޓިކް އެއަރޕޯޓެއް އެޅުމާއި ގުޅިގެން މިޒިޔާރަތް ހުންނަ ސަރަހައްދަކީ އެއަރޕޯޓާއި ރަށާއި ދޭތެރޭ އޮންނަ މަގުގައި ހުރި ތަނަކަށް ވުމާއެކު މިތަން ވަނީ މިހާރު ނެގިފައެވެ.\nއެހެންނަމަވެސް މިތަން ނެގުމުގެ އެންމެ ބޮޑު އެއްސަބަބަކީ އެތަނުގެ ހަޤީޤަތް އަދި މިހާތަނަށް ހޯދިފައި ނުވުމާއި، އެތަން ހިމާޔަތް ކުރުމަށް އެއްވެސް އިރެއްގައި އެއްވެސް ބަޔަކު މަސައްކަތްކޮށްފައި ނުވުންކަމަށް ރަށުގެ ގިނަ ބަޔަކު ދެކެއެވެ. ނަމަވެސް މިއީވެސް ކޮންމެވެސް ޒަމާނެއްގައި ހިނގާފައިވާ ހާދިސާއެއްކަމަށްވުން އެކަށީގެން ވެއެވެ. ދިރިއުޅުނު ބަޔަކަށްވެސް ވެދާނެއެވެ. މިހާރުގެ މީހުންނަށް ނޭގުނު ނަމަވެސް އިރެއްގައި އެތަނުގައި ކަމެއް ހިނގާފައި ވާކަން އެތަނުންވެސް ރަމްޒުކޮށްދެއެވެ. އެޒިޔާރަތަކީ އެކަމުގެ ހެއްކަކަށް ފުދެއެވެ.\nކަންމިހެން ހުރިނަމަވެސް ރާއްޖޭގެ އެކި ކަންކޮޅުތަކުގައި ހުންނަ މިފަދަ ގަދީމީ އާސާރީ ބިނާތައް ދިވެހި ތާރީހަށްޓަކައި ދަމަހައްޓައި، ރަމްޒީގޮތުން ނަމަވެސް ރައްކާތެރިކޮށް ބެލެހެއްޓުމަކީ މިއަދު ހަމަ ކޮންމެ ދިވެހި ފަރުދެއްގެ މަސްއޫލިއްޔަތެއްކަމުގައި ހަދަމާތޯއެވެ.\nނޮވެމްބަރ 6, 2018 at 2:59 pm\nMi rashah dhararavandhoo ey kiyunee thi sababaahure kamah vun ekasheegenvey.e ee dharu van mibas maana kureveny dharinge gothuga ehen kamun dharinge rashey bunumuge gothun dharavandhoo aisfa vanee kamah belevey


ABU Radio Songe festival ah Ziyaa Khazakastan ah furaifi – adduLIVE\nއޭބީޔޫ ފެސްޓިވަލަށް ޒިޔާ ފުރައިފި\n0 Jul 09, 2018, 14:16 ލިޔުނީ އިބްރާހީމް ފައިސަލް\nއަންނަ ބުދަ ދުވަހު ކަޒަކަސްތާނުގައި ފަށާ އޭޝިއާ ޕެސިފިކް ބްރޯޑްކާސްޓިން ޔޫނިއަން (އޭބީޔޫ) ގެ މި އަހަރުގެ ރޭޑިއޯ ސޯންގް ފެސްޓިވަލްގައި ރާއްޖެ ތަމްސީލު ކުރާ މަރަދޫ އަބްދުﷲ ޒިޔާއު (ޒިޔާ) މިއަދު ފުރައިފި އެވެ.\nއެ ގައުމަށް ދާން ދުބާއީ މަގުން އޭނާ ފުރި އިރު، މިދިޔަ ހަފުތާގައި މާލެ ގޮސް ޕީއެސްއެމާ އެކު ބަނީ ފެސްޓިވަލަށް ދިއުމުގެ ކުރިން ވާން ޖެހޭ ތައްޔާރީތަައްވެފަ އެވެ.\nޓީވީއެމުން 2015 ގައި ގެނެސް ދިން މޯލްޑިވިއަން އައިޑޮލްގައި ވެސް ވާދަ ކުރި ޒިޔާ ފެސްޓިވަލްގައި ރާއްޖެ ތަމްސީލު ކުރަނީ ދައުލަތުގެ މީޑިއާ ޕީއެސްއެމްއާ އެކުގަ އެވެ. އޭނާއާ އެކު ޕީއެސްއެމްގެ އޮފިޝަލުންތަކެއް ވެސް ފުރި އެވެ.\nޒިޔާ ބުނި ގޮތުގައި އޭބީޔޫހެ މި އަހަރުގެ ރޭޑިއޯ ސޯންގް ފެސްޓިވަލުން އޭނާ އަށް ފުރުސަތު ލިބުނީ އެކަމަށް ހުޅުވައިލުމުން އޭނާ ފޮނުވު ލަވަ ހޮވިގެންނެވެ. ޒިޔާ ފެސްޓިވަލަށް ހުށަހެޅީ ލޯފަން ކުދިންނަށް ހާއްސަކޮށް ހަދާފައިވާ ލަވަ "ކުރިއަށް ދާނީ ގަދަ ހިތްވަރުން" އެވެ.\nރާއްޖެއާ އެކު މި ފަހަރުގެ ފެސްޓިވަލްގައި ނުވަ ގައުމަކުން ވާދަ ކުރެ އެވެ. އޭގެ ތެރޭގައި ފެސްޓިވަލް ބާއްވާ ކަޒަކަސްތާން، އިންޑިއާ، އަފްގާނިސްތާން، މަކާއޯ، ނޭޕާލް، ތުރުކީ، ތުރުކެމެނިސްތާން އަދި ވިއެޓްނާމް ހިމެނެ އެވެ.\nއޭބީޔޫގެ ރޭޑިއޯ ސޯންގް ފެސްޓިވަލްގައި އޮންނާނީ ބުދަ ދުވަހު ކަޒަކަސްތާންގެ އަސްޓާނާގަ އެވެ. ފެސްޓިވަލްގައި ޒިޔާ އޭނާގެ ލަވަ ހުށަހަޅައި ދޭނެ އެވެ.


Mossad muslim gaumu thakah huri nurakkaleh\nމޮސާޑު މުސްލިމު ގައުމުތަކަށް ހުރި ނުރައްކަލެއް\n11 ޖޫޏް 2019, 10:11 |\nޒަޔަނިސްޓް ޔަހޫދީ ދައުލަތުގެ ޖާސޫސީ އިދާރާ މޮސާޑަކީ މުސްލިމުންނަށް ހުރި ބޮޑު ނުރައްކަލެކެވެ. މިއިދާރާގެ ނުރައްކާތެރިކަން ފެށިފައިވަނީ މިއަދަކު ނޫނީ އިއްޔެއަކު ނޫނެވެ. މިއިދާރާ އުފެދުމާއިއެކު މުސްލިމު ސައިންސްވެރިންނާއި، އިޒުރޭލަށް ނުރައްކަލެއް އަތުވެދާނެ ކަމަށް ބެލެވޭ އެންމެހާ ސިޔާސީ ލީޑަރުން ޝަހީދު ކޮށްލުމަކީ މިއިދާރާގެ އޭޖެންޑާގެ ތެރޭގައި ހިމެނިގެން ކުރަމުން އަންނަކަމެވެ.\nފުރަތަމަ ބޮޑު ހަގުރާމައަށްފަހު އިގިރޭސިން ފަލަސްތީނަށްވެރިއިރު ފަލަސްތީނު ބިމުގައި ދިރިއުޅެމުން ގޮސްފައިވާ ޔަހޫދީންގެ އާބާދީއަކީ ގާތްގަޑަކަށް 4.5 އިންސައްތަ ކަމަށްވާ 13 ހާހެއްހާ ޔަހޫދީންނެވެ. ނަމަވެސް އިގިރޭސިންގެ މެންޑޭޓް ނިންމާ 1948 ވަނަ އަހަރު އިގިރޭސިން ފައިބައިގެން ދިޔައިރު ޔަހޫދީންގެ އާބާދީ ވަނީ 32 އިންސައްތައަށް ވުރެ މައްޗަށް އަރާފައެވެ. މި މުއްދަތުގެ ތެރޭގައި 300 ލައްކައަށްވުރެ ގިޔަ ޔަހޫދީން ވަނީ ވަޒަންވެރި ކުރުވާފައެވެ. އިގިރޭސިން ފަލަސްތީނުގެ ބިމުން ފައިބާ އިޒުރޭލު ދައުލަތެއްގެ ގޮތުގައި އިއުލާން ކުރުމާއިއެކު އަވަށްޓެރި މުސްލިމު ގައުމުތަކުން އިޒުރޭލު ބަލައިގަތުމާއި ދެކޮޅު ހެދިއެވެ. ފަލަސްތީނުގެ މުސްލިމުންގެ އަޅުވެތިވެގެން ދިއުމާއިއެކު އަރަބި މުސްލިމުންނާއި ޒަޔަނިސްޓް ދައުލަތް އިޒުރޭލާއި ކުރިމަތިލުން ތަކެއް ކުރިއަށްދިޔައެވެ. މިކުރިމަތިލުން ތައް ނިމިގެން ގޮސްފައިވަނީ އަވަށްޓެރި ބައެއް ގައުމުތަކުން އިޒުރޭލު ގައުމެއްގެ ގޮތުގައި ބަލައިގަތުމާއި އަދި އިޒުރޭލުގެ ބޯޑަރުކަމަށް ނުވިނަމަވެސް އިޒުރޭލުނާއި އަރަބިން ވަކިކުރާ އިމެއްގެ ގޮތުގައި ފެހި ރޮގު ކުރަހާލެވިގެނެވެ. މިފެހި ރޮގަކީ ފަލަސްތީނު ބައިކުރުމަށް 1947 ވަނައަހަރު ޔޫއެން އިން ކަނޑައެޅި ބޯޑަރެވެ. އަދި މިބޯޑަރަށް އޭރުގެ އިޒުރޭލު ތަމްސީލުކުރުމަށް ހާޒިރުވި މެމްބަރުންވެސް ވަނީ އެއްބަސްވެފައެވެ. ނަމަވެސް އޭރު މުސްލިމުން އެ ރޮގަށް އެއްބަސްވެފައިނުވަނީ ފަލަސްތީނުގެ ބިމަކީ މުސްލިމުންގެ ބިމަކަށްވެފައި އެބިމުގައި ބޮޑު އާބާދީއަކީ މުސްލިމުންނަށްވުމުންނެވެ.\nއިޒުރޭލު ދައުލަތެއް ސިފައިގައި އުފެދުމާއި ގުޅިގެން އަރަބި ގައުމުތަކުންގެ ހިތްހަމަ ނުޖެހުމާއިކުރިމަތިވިއެވެ. އެހެންކަމުން އިޒުރޭލުގެ ކުރިއެރުމާއި މެދުއިރުމަތީގައި އިޒުރޭލުގެ ބާރާއި ނުފޫޒު ފެތުރުމަށް ޖާސޫސީ އިދާރާއެއްގެ މުހިންމުކަން ވިސްނި މޮސާޑް 1949 ވަނައަހަރުގެ ޑިސެމްބަރު މަސްތެރޭ އުފެއްދިއެވެ. އަދި 1951 ވަނައަހަރު މިޖާސޫސީ އިދާރާ ސީދާ ބޮޑުވަޒީރަށް ރިޕޯޓްކުރާގޮތަށް ނިންމުނެވެ. މޮސާޑުގައި މެޓްސާޑާ ކިޔާ ޔުނިޓެއް ވެއެވެ. މިޔުނިޓްގެ މަގްސަދަކީ މީހުން މެރުމާއި ތަންތަން ސުންނާފަތިކުރުމެވެ. މީގެ އިތުރުން، މީހުން މެރުމުގައި ޚާއްސަ އޮޕަރޭޝަންތައް ހިންގުމަށް ކިޑޯން ނަމުގައި ޔުނިޓެއް ގާއިމުކޮށްފައިވެއެވެ. މި ދެނިޓުން އެންމެ މުހިންމުކަމެއް ދީގެން ކުރިއަށް ގެންދަނީ މުސްލިމު ފަންނީ މީހުންނާއި މަޝްހޫރު ސިޔާސީ ލީޑަރުން ޝަހީދުކޮށްލުމުގެ ހަރަކާތްތަކެވެ. މިބައިމީހުންގެ ހަރަކާތްތަކުގައި ޔުވިވާސިޓީތަކުގައި ކިޔަމުންދާ ދަރިވަރުން އިސްތިސްނާ ކުރުމެއްނެތެވެެ. އަރަބި މުސްލިމު ތޫނުފިލި ދަރިވަރުން، ސިޔާސީ ނުވަތަ ސައިންސްގެ ދާއިރާއިން މުހިންމު ތަހުލީލުކުރާ ނަމަ އެފަދަ ދަރިވަރުންނަށްވެސް އަމާޒުކުރެއެވެ.\nދެވަނަ ބޮޑު ހަގުރާމައަށްފަހު ސަލާމަތީކަންތައްތައް ވަރުގަދަކުރުމަށް މިސްރުން ވަރަށްބޮޑު އަހަމިއްޔަތުކަމެއް ދިނެވެ. އެގޮތުން، ޖަރުމަނުގެ އެތަށް ސައިންސްވެރިންނެއްގެ ޖަމާލު އަބުދުއްނާސިރު ބޭނުންކުރަމުންދާ ކަމުގެ ތުހުމަތު އިޒުރޭލުގެ ޖާސޫސީ އިދާރާގެ ކުރީގެ ޑިރެކްޓާ އޮފް އޮޕަރޭޝަންސް ރާފީ އެއިޓަން ފާހަގަކުރެއެވެ. އެއިންޓަން އިތުރަށް ފާހަގަކޮށްފައިވަނީ މިސްރުންގެ އަމަލުތަކާއި ބަސްމަގުން ހަގުރާމައަކަށް ތައްޔާރުވަމުންދާކަން އެގޭކަމަށާއި އެހެންކަމުން އިޒުރޭލުންގެ ރައްކާތެރިކަމާއި ސަލާމަތަށް ތައްޔާރުވާން ޖެހޭކަމަށެވެ.\nއެހެންކަމުން އޭނާ އިޒުރޭލުގެ ސަރުކާރަށް އޭނާ ލަފާދިނީ ޖަރުމަނުގެ ސައިންސްވެރިއާ ސްކޯޒެނީގެ ބޭނުން ހިފުމަށެވެ. ސްކޯޒެނީއަކީ ޖަރުމަނުން އުފެދުނު އެންމެ ވަރުގަދަ އެއްކޮމާންޑަރުކަމަށް އެއިންޓަން ސިފަކުރެއެވެ. އެހެކަމުން ސްކޯޒެނީ ރަހީނުކޮށްގެން ގެނެސް އޭނާގެ ބޭނުންހިފިކަމަވެސް އެއިންޓަން އެއްބަވެއެވެ. ނާޒީންނާއި އެންމެ ނަފުރަތަކުރާ އެތަށް ނާޒީ ހަގުރާމަވެރިންނެއް އެކިތަންތާ ތިއްބާ ހައްޔަރުކޮށްގެން އިޒުރޭލަށް ގެނެސް ތަހުގީގުކޮށް މަރާލައިފާވާއިރު ސްކޯޒެނީގެ އިތުބާރު ހޯދިގޮތް ސިފަ ކުރަމުން އެއިޓަން ބުނަނީ ނާޒީން މަރާލުމަކީ ސްކޯޒެނީއަށް އިޒުރޭލަށް ފިލައިގެން ނޫޅެވޭނެ ކަމުގެ ހެއްކެއްކަމަށާއި އަދި އޭނާއަށް އޭނާގެ ސަލާމަތާއި ރައްކާޓެރިކަން އޮތީ އިޒުރޭލާއި ގުޅިގެންކަން ކުރީގެ ހާދިސާތަކުން އޭނާއަށް ސާފުކަމަށާއި އެކަން ވަރަށް ރަގަޅަށް އޭނާއަށް ވިސްނާ ދެވުނުކަމަށެވެ. މީގެ އިތުރުން، އައިޓަން ފާހަގަކޮށްފައިވާ ގޮތުން ފަލަސްތީނުގެ ލީޑަރު ޔާސިރު އަރަފާތާއި އެހެން ހުރިހާ ސިޔާސީ ލީޑަރުންގެ ދުވަސް ދުއްވާލުމަށްވެސް އޭނާ ލަފާދީފައިވާ ކަމަށެވެ. އެއީ މެދުއިރުމަތީގެ ހަމަޖެހުމާއި އިޒުރޭލުގެ ދެމިއޮތުމަށް ދިން ލަފައެއްކަމަށް ސިފަކުރަމުން އޭނާ ބުނެފައިވަނީ އެދުވަހު އެގޮތަށް ކަންތައްކުރިނަމަ ފަލަސްތީނުގެ މިމައްސަލަ މިއަދު ނުއޮންނާނެކަމަށްް އޭނާ ގަބޫލުކުރާކަމަށެވެ.\nއިޒުރޭލުގެ ހަރަކާތްތަކާއި ރާފީ އައިޓަންގެ އެވާހަކަތަކުން ސާފުވަނީ މިސްރުގެ ސައިންވެރިން ޝަހީދުކޮށްލުމަކީ އެބައިމީހުން ހިންގާފައިވާ އޮޕަރޭޝަންތަކެއްކަމެވެ. އެގޮތުން، 1952 ވަނަ އަހަރު މިސްރުގެ ސައިންޓިސްޓެއްކަމަށްވާ ސަމީރާ މުސާ މޮސާޑުން ޝަހީދުކޮށްލިއެވެ. ސަމީރާ އަކީ އިޒުރޭލުން ހިންގަމުންގެންދިޔަ ނިއުކުލިއާ ހަރަކާތާއި ގުޅޭގޮތުން ފާޅުގައި ވާހަކަ ދައްކަމުން ގެންދިޔަ ސަމީރާ އެކަމުގެ ހުރި ބިރުވެރިކަން ތިލަކޮށް ދެމުން ގެންދިއުމުގެ އިތުރުން ސަމީރާ ވަނީ ޔުރޭނިއަމްއަށްވުރެ އަގުހެޔޮކޮށް ނިއުކުލިއާ މައުދަން އުފައްދާނެ ގޮތެއް އީޖާދުކޮށްފައެވެ. މިކަމުގެ ނަތިޖާއަކީ އިޒުރޭލުގެ ޖާސޫސީ އިދާރާއަށް މިކަމަށް ކެތްނުވެ ސަމީރާ ޝަހީދުކޮށްލުމެވެ. ކާކުކަން ނޭގުނު ޑްރައިވަރެއް ބޭނުންކޮށްގެން ސަމީރާ ދުއްވަމުންދިޔަ ކާރު އެކްސިޑެންޓްކޮށް ސަމީރާ ޝަހީދުކޮށްލީ ދުނިޔޭގެ އެންމެ ވަރުގަދަ ޖާސޫސީ އިދާރާ ހިންގަމުންއައި އެމެރިކާގައެވެ. މިކަމުގެ އިގިލި އިޒުރޭލަށް ދިއްކުރެވުނެވެ.\n1967 ވަނަ އަހަރު އަނެއްކާވެސް މިސްރުގެ ސައިންސްވެރިއެއް އިޒުރޭލުން އެމެރިކާގައި ޝަހީދުކޮށްލިއެވެ. މިފަހަރުވެސް ޝަހީދުކޮށްލީ މަޝްހޫރު ނިއުކުލިއާ ސައިންވެރިއާ ސާމިރު ނާގިބެވެ. ސާމިރު އޭރުވަނީ ނިއުކުލިއާ ހަތިޔާރު ހަގުރާމައިގައި ބޭނުންކުރުމުގެ ކާމިޔާބު ޓެސްޓްތަކެއް ކޮށް މިސްރާއި އެކު ހަގުރާމައާއި ގުޅުމަށް ތައްޔާރުވަމުންނެވެ. މިސްރުގެ ނިއުކުލިއާ ސައިންސްވެރިއެއްކަމަށްވާ ޔަހުޔާ އަލްމަޝާދު 1980 ވަނަ އަހަރު ޕެރިސްގެ ހޮޓލެއްގެ ތެރޭގައި ވަނިކޮށް މޮސާޑުން ޝަހީދުކޮށްލިއިރު އޭނާ ދިޔައީ އިރާގުގައި ނިއުކުލިއާ ޕްރޮގްރާމެއް ހިންގަމުންނެވެ.\nދެވަނަ ބޮޑު ހަގުރާމައިގެ ފަހުން އިޒުރޭލުން އިސްކަމެއްދީގެން ނިއުކުލިއާ ޕްރޮގްރާމުތައް ހިންގަމުންގެންގޮސްފައިވަނީ މުސްލިމު އަރަބި ގައުމުތަކަށް ނިއުކުލިއާ ޕްރޮގްރާމު ހިންގުމަށް ހުރަސްއަޅާ މުސްލިމު ސައިންވެރިން ޝަހީދުކުރަމުންނެވެ. މިކަމުގައި އިޒުރޭލުން އޭރުކާމިޔާބު ހޯދަމުންދިޔައެވެ. އިޒުރޭލުން އޭރުވެސް މިހާރުވެސް އަމާޒަކަށް ހަދަނީ ހަމައެކަނި ނިއުކުލިއާ ސައިންސްވެރިންނެއްނޫނެވެ. އެހެނިހެން ސައިންސްވެރިންނާއި ސިޔާސީ ލީޑަރުންވެސް ހިމެނެއެވެ. އެގޮތުން، 1991 ވަނައަހަރު ލުބުނާނުގެ ފިޒިސްޓް ރަމާލް ހަސަން ރަމާއި ގޮތްނޭގޭ ގޮތަކަށް ފްރާންސްގައި ޝަހީދުކޮށްލެވުނެވެ. އަދި 1993 ވަނަ އަހަރު މިސްރުގެ މަޝްހޫރު ލިއުންތެރިޔާ ގަމާލް ހަމްދާން އޭނާގެ އެޕާޓްމަންޓްގައި ވަނިކޮށް ވަނިކޮށް ޝަހީދުކޮށްލިއެވެ. ހަމްދާނުގެ އާއިލާއާއި ހަވާލާދީ ނޫސްތަކުން ރިޕޯޓްކޮށްފައިވާ ގޮތުގައި ހަމްދާން ޝަހީދުކޮށްލެވުނީ ބޮލަށް ހަމަލާއެއް އަރައިގެނެވެ. އަދި އޭރު ހަމްދާނު ލިއަމުންދިޔަ ފޮތްތައްވެސް ގެއްލުނެވެ.\nމިހަމަލާތަކުގެ އިތުރުން، ދުނިޔޭގެ ސަމާލުކަން ހުއްޓި މޮސާޑު ފަޟީހަތްވެގެން ދިޔަ އެންމެ ބޮޑު އެއް އޮޕަރޭޝަނީ މޮސާޑުން ސިއްރިޔާތުގައި ހަމާސްގެ ސިޔާސީ ލީޑަރު ޚާލިދު މިޝާލް ޝަހީދުކޮށްލުމަށް ހިންގި ނާކާމިޔާބު އޮޕަރޭޝަނެވެ. (ނުނިމޭ)\nނިއުޔޯކް ޓައިސް، މިޑްލްއީސްޓް އޮބޮޒާވާރ އަދި އިޒުރޭލުގެ ޖާސޫސީ އިދާރާތަކުގެ އިސްވެރިންގެ އިންޓަވިއުތަކުން\nTags: އިޒުރޭލު, މޮސާޑު


Ehmaehge Bandun Dhefaharah Ufanvumuge Furusathu Libunu Kamah Dhekey Thuhthu Kuhjeh އެއް މައެއްގެ ބަނޑުން ދެފަހަރަށް އުފަންވުމުގެ ފުރުޞަތު ލިބުނުކަމަށް ދެކޭ ތުއްތު ކުއްޖެއް – Huvadhoo News Ehmaehge Bandun Dhefaharah Ufanvumuge Furusathu Libunu Kamah Dhekey Thuhthu Kuhjeh Huvadhoo News\nއެއް މައެއްގެ ބަނޑުން ދެފަހަރަށް އުފަންވުމުގެ ފުރުޞަތު ލިބުނުކަމަށް ދެކޭ ތުއްތު ކުއްޖެއް\nލިންލީގެ ފޮޓޯއެއް ހޮސްޕިޓަލުގައި\nމާބަނޑު އަންހެނަކު، އޭނާ މަބަނޑުވިތާ 16 ވަނަ ހަފްތާގައި، ހެދި އަލްޓްރާ ސްކޭނަކުން ދެއްކިގޮތުން ބަނޑުގައިވާ ދަރިފުޅާއި އެކު، ޓިއުމަރެއް އުފެދެމުން އަންނަކަން ފާހަގަވިއެވެ. މިޓިއުމަރު، ދަރިފުލާއި އެއްސައިޒަކަށް ބޮޑުވެފައި ވުމުގެ އިތުރުން، ދަރިފުޅުގެ މައިބަދަ ނިމޭ ހިސާބުގައި އުފެދި، ދަރިފުޅުގެ ހަށިގަނޑާއި ގުޅިފައިވާކަން ސްކޭން އިން އެގިގެން ދިޔައެވެ.\nތުއްތު ދަރިފުޅުގެ ހަށިގަނޑާއި، ޓިއުމަރު ގުޅިފައި ވުމުން އެތުއްތު ދަރިފުޅުގެ ހެދި ބޮޑުވުމަށް ބޭނުންވާ ކާނާގެ ބޮޑުބައެއް ޓިއުމަރަށް ނަގާކަން ޑޮކްޓަރުންނަށް އެނގުނެވެ. ޓިއުމަރުގެ ސަބަބުން، ބަނޑުގައިވާ ދަރިފުޅުގެ ހިތް އާންމުކޮށް ތެޅޭ މިންވަރަށްވުރެ ބާރަށް ތެޅި، ހަށިގަނޑާއި ގުޅިފައިވާ ޓިއުމަރަށް ލޭފުނުވައި ދިނުމަށް އިތުރު މަސައްކަތް ކުރަންޖެހޭކަން ޑޮކްޓަރުންނަށް ފާހަގަވިއެވެ.\nބަނޑުގައިވާ ތުއްތު ކުއްޖާ ފުރާ ފުރިހަމަޔަށް ހެދިބޮޑުވެ، ގުނަވަންތައް އުފެދި ފުރިހަމަ ނުވުމާއި، ދުވަސްނުފުރޭތީ، ކުއްޖާ އޮޕަރޭޝަން ކޮށްގެން ނެގުމަކީ އެންމެ ރަނގަޅު ގޮތް ނޫންކަމުގައި ޑޮކްޓަރުން ޤަބޫލުކުރިއެވެ. ނަމަވެސް ޓިއުމަރުގެ ސަބަބުން މިތުއްތު ކުއްޖާ އުފުލަންޖެހޭ ތަކުލީފު ދެނެގަނެ، ސާޖަރީ ހަދައިގެން ނުނަގައި ދަރިފުޅު ބާއްވައިފިނަމަވެސް، ކުޑަދަރިފުޅުގެ ފުރާނަޔަށް ނުރައްކާވުމުގެ ފުރުޞަތު ބޮޑުކަން، ޑޮކްޓަރުންނަށް އެގުނެވެ.\nދަރިފުޅު ސަލާމަތުން ދުނިޔެއަށް އުފަން ކުރެވުމުގެ ފުރުޞަތު ކުޑަވެފައި، ބަނޑުގައި ދުވަސްފުރެންދެން ބޭއްވުމަކީވެސް، ދަރިފުޅުގެ ފުރާނަޔަށް ނުރައްކާ ވެދާނެ ކަމެއްކަމުގައި ފެނި، އެބޯޝަން ހެދުމަށް ގިނަ ޑޮކްޓަރުން ލަފާދިނެވެ. ނަމަވެސް މާގަރެޓް އަދި އޭނާގެ ފިރިމީހާ ޖެފް، ދަރިފުޅު ނުވިއްސައި، ބަނޑުގައި ބާއްވައިގެން ޓިއުމަރު ނައްތާލެވޭނެ ގޮތެއް ފެނޭތޯ ތަފާތު ހޮސްޕިޓަލްތަށް ބެލިއެވެ. މިގޮތުން، އެއް ހޮސްޕިޓަލުން، ދަރިފުޅު ނުވިއްސައި، މާބަނޑުގައި ބާއްވައިގެން ޓިއުމަރު ނަގާލެވިދާނެކަމަށް ބުނެއެވެ.\nއެމެރިކާގެ ޓެކްސަސްގެ ކުޑަކުދިންގެ ހޮސްޕިޓަލުން، ދަރިފުޅާއި އެކުގައިވާ ޓިއުމަރު ދަރިފުޅަށް ގެއްލުމެއް ނުދީ ނެނގިދާނެކަމަށް ބުނުމުން މިދެމަފިރިންނަސް އިތުރު ހިތްވަރެއް ލިބިގެން ދިޔައެވެ. ހޮސްޕިޓަލުގެ ކުޑަކުދިންގެ ޚާއްސަ ޔުނިޓުގައި މަސައްކަތް ކުރާ ޑޮކްޓަރުން މާގަރެޓް އަދި އޭނާގެ ފިރިމީހާ ޖެފް، ކައިރީގައި ބުނެފައިވާގޮތުން، މިސާޖަރީވެގެންދާނީ ވަރަށްވެސް އުދަނގޫ ސާޖަރީއެއްކަމުގައެވެ.\nޑޮކްޓަރުން އިތުރަށް ތަފްޞީލް ދިންގޮތުގައި، މިސާޖަރީގެ ރިސްކު ބޮޑުވަނީ، ދަރިފުޅު މައިމީހާގެ މާބަނޑުން ނަގައި ބޭރަށް ނެރެ، ޓިއުމަރު ނެގުމަށްފަހު އަލުން، މައިމީހާގެ ބަނޑަށް ލައްވައި އަލުން އިތުރަށް ހެދިބޮޑުވުމަށް ފުރުޞަތު ދޭތީއެވެ. ނަމަވެސް، މި ސާޖަރީ ފުރިހަމަޔަށް ކާމިޔާބު ވެދާނެކަމުގެ ޔަޤީންކަން އެއްވެސް ގޮތަކަށް ނުދެވޭނެކަމަށް ޑޮކްޓަރުން ބުނެފައި ވެއެވެ. ނަމަވެސް މިއީ ކަމީޔާބު ވެދާނެ ކަމެއްގެ ގޮތުގައި ޑޮކްޓަރުންނަށް ޤަބޫލުކުރެވުނެވެ.\n23 ހަފުތާގައި ތުއްތު ކުއްޖާ ލީންލީގެ ހިތަށް ޓިއުމަރުގެ ސަބަބުން މާބާރުބޮޑުވެ، ހިތް ހަލާކުވެދާނެ ކަމަށް ޑޮކްޓަރުންނަށް ފެނިގެން، މާގަރެޓް އެރޭ ސާޖަރީއަށް ދިޔަ އެވެ. އޯޕަން ފީޓަލް ސާޖަރީ އަކީ އެންމެ ރަނގަޅު ހާލަތުގައި ކޮމްޕްލެކްސް އަދި ރިސްކީ ސާޖަރީ އެކެވެ. ކުޑަކުޑަ ލީންލީގެ ކުޑަކުޑަ ހިތް ކޮންމެވެސް ވަރަކަށް ހަލާކުވެދާނެކަމަށް ފެނި، ލީންގެ ފުރާނަ ސަލާމަތް ކުރުމަށް ނަގަންޖެހުނު ކޮންމެ ރިސްކެއް ނެގުމަށް މައިންބަފައިން ނިންމިއެވެ.\nޑޮކްޓަރުންގެ ޓީމުން، ލިންލީގެ ވޯޓަރ ބޭގްގެ އިތުރު އާޓިފިޝިއަލް ދުއްޔެއް ލައްވައި، އެމްނިއޯޓިކް ފްލުއިޑް ބޭރުނުވާނޭހެން ހަދައި، ލިންލީ ގެ ސާޖަރީ ނިންމައި، ފެނާއިއެކު އަލުން، ވޯޓާބޭގް ލީކު ނުވާނެހެން އިތުރު އާޓިފިޝަލް ދުލިއެއް ލައި އަލުން މާގަރެޓް ގެ މާބަނޑަށް އަލުން ލެއްވިއެވެ. މިއީ ލިންލީގެ ފުރަތަމަ އުފަންވުން ކަމުގައި ބެލެވިދާނެއެވެ. އަދި ދުވަސް ފުރަންދެން މަނޑުކުރުމަށްފަހު، ސިޒޭރިން އަކަށް ދިޔައެވެ.\nހަނިފުރުސަތަކާއިއެކުވެސް، ދަރިފުޅުގެ ފުރާނަ ސަލާމަތްކުރުމަށް، ދެމަފިރިންގެ ނިންމި ނިންމުން ފެނިގެންދިޔައީ ވަރަށްވެސް ފޮނިކޮށެވެ. ލިންލީ ހެދިބޮޑުވުން ފުރާ ފުރިހަމަވެ، ސިއްހަތު ރަގަނޅު ކުއްޖެއްގެ ގޮތުގައި އަލުން ދުނިޔެއަށް އުފަންވިއެވެ. ބައެއް މީހުން ޤަބޫލުކުރާ ގޮތުން ލިންލީ އަކީ ދެފަހަރަށް އެއް މަންމައެއްގެ ބަޑުން އުފަންވުމުގެ ފުރުޞަތު ލިބުނު ވަރަށްވެސް ޚާއްސަ ކުއްޖެކެވެ.\nތަފާތު ސިއްޙީ މައްސަލަތަށް ކުރިމަތިވެ، ޑޮކްޓަރުންގެ ލަފާގެމަތިން، ކުދިން އެބޯޝަން ހަދާ ފަރާތްތަކަށް މިދެމަފިރިން، ދޭން އޮތްމެސެޖަކީ، ކުއްޖާގެ ފުރާނަ ސަލާމަތް ކުރުމަށް ހަނިފުރުޞަތެއް އޮތް ނަމަވެސް، އުންމީދު ދޫކޮށް ނުލާށެވެ. މިފަދަ ހާލަތުގައިވެސް އުންމީދު ކަނޑާނުލުމަށް ދެމަފިރިން ބުނެފައިވެއެވެ.


Elections commission ge member kamun Akram isthiufaa dhevvaifi - vNews.mv\nއިލެކްޝަންސް ކޮމިޝަންގެ މެމްބަރުކަމުން އަކްރަމް އިސްތިއުފާ ދެއްވައިފި\nހަދީޖާ އާނަސްތު 20 November 2020, 18:30\nއިލެކްޝަންސް ކޮމިޝަންގެ މެމްބަރުކަމުން އެކޮމިޝަންގެ ނައިބް ރައީސް އަހުމަދު އަކްރަމް އިސްތިއުފާ ދެއްވައިފިއެވެ.\nއަކްރަމްގެ އިސްތިއުފާގެ ސިޓީ ރައީސް އިބްރާހިމް މުހައްމަދު ސޯލިހަށް ބުރާސްފަތި ދުވަހު ހުށަހަޅުއްވާފައިވާ އިރު އޭނާ ކޮމިޝަންގެ މެންބަރުކަމުން ވަކިކުރަން ރައްޔިތުން މަޖިލީހުގެ މިނިވަން މުއައްސަސާތަކާ ބެހޭ ކޮމިޓީން ބުދަ ދުވަހު ވަނީ ފާސްކޮށްފަ އެވެ.\nމަޤާމުން އިސްތިއުފާދެއްވާ އަކްރަމުންނެރެފައިވާ ބަޔާނެއްގައިވަނީ އިލެކްޝަންސް ކޮމިޝަންގެ މެމްބަރުކަމުން އިސްތިޢުފާދެއްވާފައިވަނީ އޭނާގެ މައްޗަށް ތުހުމަތުކޮށް ރައްޔިތުންގެ މަޖިލީހުގެ މިނިވަން މުޢައްސަސާތަކާ ބެހޭ ކޮމެޓީއަށް ހުށަހެޅިފައިވާ މައްސަލައަކާ ގުޅިގެން އެކޮމެޓީން އޭނާ މަޤާމުން ވަކިކުރުމަށް ފެންނަކަމަށް ނިންމާފައިވާކަމުގެ މައުލޫމާތު ލިބިވަޑައިގެންފައިވާތީ، އެ ކޮމިޓީގެ އިތުބާރެއް ނެތި މިނިވަން މުއައްސަސާއެއްގެ މެންބަރެއްގެ ގޮތުގައި ދެމި ހުރުމަކީ ރަނގަޅު ގޮތް ކަމަށް ދެކެވަޑައިނުގަންނަވާތީ ކަމަށެވެ.\nއަކްރަމް ވިދާޅުވީ އޭނާގެ މައްޗަށް ތުހުމަތުކޮށް މަޖިލީހުގެ ކޮމިޓީ އަށް ހުށަހަޅާފައިވާ މައްސަލައަކީ ވަކި ބައެއްގެ ރޭވުމެއްގެ ތެރެއިން ކަނޑައެޅިގެން ހަގީގަތާ ހިލާފު ވާހަކަތަކެއްގެ މައްޗަށް ބިނާކޮށް ހުށަހަޅާފައިވާ މައްސަލައެއް ކަމަށާ އެކަން ހިނގާދިޔަ ގޮތުގެ ތަފްސީލީ މައުލޫމާތު ހެއްކާ އެކު މިނިވަން މުއައްސަސާތަކާ ބެހޭ ކޮމިޓީއާ ހިއްސާކޮށްފައިވާނެ ކަމަށެވެ.\nއަކްރަމް އިސްތިއުފާ ދެއްވުމުން، އެކަމުގެ ކަންބޮޑުން ފާޅުކުރައްވާ އެކޮމިޝަންގެ ރައީސް އަހުމަދު ޝަރީފް ކުރެއްވި ޓްވީޓެއްގައި ވިދާޅުވީ އަކްރަމަކީ އިލެކްޝަންސް ކޮމިޝަނަށް ގެއްލިގެންދިޔަ އަގުހުރި، ގާބިލް ހިންގުންތެރި އެއް ކަމަށާ އޭނާ އަކީ މުވައްޒަފުންނަށް ޖިންސީ ގޯނާކޮށް ފުރައްސާރަ ކޮށްފާނެ މީހެއް ނޫން ކަމަށެވެ.\nއިލެކްޝަންސް ކޮމިޝަންގެ މެމްބަރުކަމަށް އަކްރަމް ދެވަނަ ދައުރަކަށް ރައްޔިތުންގެ މަޖިލީހުން އައްޔަންކޮށްފައިވަނީ މިދިޔަ މާޗް މަހުގެ 18 ވަނަ ދުވަހު ބޭއްވި ރައްޔިތުންގެ މަޖިލީހުގެ ޖަލްސާގައެވެ.\nއިލެކްޝަންސް ކޮމިޝަން ސިޔާސީ


Office thah bandhukureemaa, coffee ashaai moodhah dhaaneekee noon!\nވިލިމާލޭ އަތިރިމަތީގައި ބަޔަކު މޫދުގައި: އޮފީސްތައް ބަންދުކުރީ ގޭގައި ތިބުމަށް. -- އަވަސް ފޮޓޯ: ނަސްރުﷲ ސޯލިހް\nކޮވިޑް-19އާ ގުޅިގެން އެއް ހަފްތާއަށް ސަރުކާރު ބަންދު ކުރަން ނިންމީ، ސަރުކާރު މުވައްޒަފުން ގޭގައި ބޭތިއްބުމުގެ ބޭނުމުގައި ކަމަށް ވައިރަހާ ގުޅޭ ސަރުކާރުގެ ތަރުޖަމާނު މަބުރޫކު އަޒީޒް މިއަދު ވިދާޅުވެއްޖެ އެވެ.\nސަރުކާރު ބަންދު ކުރުމަށް ނިންމީ މި ހަފުތާގެ ބުރާސްފަތި ދުވަހުން ފެށިގެން އަންނަ ހަފުތާގެ ބުރާސްފަތި ދުވަހުގެ ނިޔަލަށެވެ.\nއެކަމާ ގުޅިގެން މިއަދު ބޭއްވި ނޫސްވެރިންގެ ބައްދަލުވުމުގައި މަބުރޫކު ވިދާޅުވީ ސަރުކާރުގެ އޮފީސްތައް ބަންދުކުރުމުން، ސަރުކާރުގެ ހުރިހާ މުވައްޒަފުން ގޭގައި މަޑުކުރުން މުހިއްމު ކަމަށެވެ.\n"އޮފީސްތައް ބަންދުކުރީމާ، ކޮފީތަކަށާއި މޫދަށް ދާނީކީ އެއް ނޫން. ހުރިހާ ބޭފުޅުންވެސް ގޭގައި މަޑުކުރެއްވުން މުހިއްމު،" މަބުރޫކު ވިދާޅުވި އެވެ.\nސަރުކާރުގެ އޮފީސްތައް އަންނަ ހަފުތާއަށް ބަންދު ކުރުމަށް ނިންމާފައިވާއިރު ސަރުކާރުގައި ތިބި ސިޔާސީ މުވައްޒަފުންގެ މުސާރާތައް ވެސް 20 އިންސައްތަ ކުޑަކުރުމަށް މިއަދު ވަނީ ނިންމާފަ އެވެ. މި ނިންމުންތައް ނިންމާފައިވަނީ މިއަދު ބޭއްވި ކެބިނެޓް ބައްދަލުވުމުގަ އެވެ.\nރާއްޖޭގައި 30 ދުވަހުގެ ނިޔަލަށް ސިއްހީ ކުއްލި ނުރައްކަލުގެ ހާލަތު އިއުލާން ކޮށްފައިވާއިރު ސަރުކާރުން ގެންދަނީ ބޮޑެތި ފިޔަވަޅުތަކެއް އަޅަމުންނެވެ.\nއެގޮތުން ރާއްޖޭގެ ހުރިހާ ސްކޫލްތަކާއި ކޮލެޖްތައް ހިމެނޭ ގޮތަށް ތައުލީމްދޭ މަރުކަޒެއް ދެ ހަފުތާއަށް ވަނީ ބަންދުކޮށްފަ އެވެ. ގުރުއާން ކްލާސްތަކާއި ޓިއުޝަން ދިނުން ވެސް ވަނީ ހުއްޓުވާފަ އެވެ. ސިނާމާތައް ވެސް ބަންދުކުރަން އެންގި އެވެ.\nޕާކްތަކާއި ހުސްބިންތައް ވެސް ބަންދުކޮށްފައިވާއިރު ރާއްޖެއިން މިހާތަނަށް ކޮވިޑް-19 ޖެހިފައިވާ 13 މީހަކު ވަނީ ފެނިފަ އެވެ. އެއީ މުޅިން ވެސް ބިދޭސީންނެވެ. އޭގެ ތެރޭގައި ނުވަ އިޓަލީ މީހަކު ހިމެނެ އެވެ.\nރާއްޖެއިން ވަނީ އިޓަލީއިން މީހުން ރާއްޖެ އައުން މަނާކޮށްފަ އެވެ. އޭގެ އިތުރަށް ޔޫރަޕްގެ ޖާމަނީ، ފްރާންސް އަދި ސްޕެއިން ވެސް މީހުން އައުން މިފަހުން ވަނީ މަނާކޮށްފަ އެވެ. އަދި މިއަދު ސަރުކާރުން ވަނީ އެ ލިސްޓަށް މެލޭޝިއާގެ އިތުރުން އިނގިރޭސި ވިލާތްވެސް އިތުރުކޮށްފަ އެވެ.\nސިވިލްސާވިސް ކޮމިޝަން އެޗްޕީއޭ ކޮރޯނާ ވައިރަސް + ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު


Dheebaja mahsalaige aduehun maadhamaaah thaaval kohfi – Iru\nދީބާޖާ މައްސަލައިގެ އަޑުއެހުން މާދަމާއަށް ތާވަލް ކޮށްފި\nބަދަލުގެ ގޮތުގައި ދީބާޖާ އިންވެސްޓްމަންޓަށް 348 މިލިއަން ރުފިޔާ ދިނުމަށް ދައުލަތުގެ މައްޗަށް ކުރި ހުކުމް ރިވިއު ކުރުމަށް ބަންޑާރަ ނައިބުގެ އޮފީހުން ސުޕްރީމް ކޯޓަށް ހުށައެޅި މައްސަލައިގެ އަޑުއެހުން ކޯޓުގައި ތާވަލް ކޮށްފިއެވެ.\nމި މައްސަލައިގެ އަޑުއެހުން ސުޕްރީމް ކޯޓުގައި ތާވަލް ކޮށްފައިވަނީ މާދަމާ ހެނދުނު 10:00 އަށެވެ.\nމާމެންދޫގައި ހިނގި މާރާމާރީ: ތިން މީހުން ހައްޔަރުކޮށްފި\nއުތުރު ޕްރޮވިންސްގައި ފެރީގެ ޚިދުމަތް ދިނުމަށް 2010 ވަނަ އަހަރު ދީބާޖާއާ އެކު ހެދި އެއްބަސްވުން 2013 ވަނަ އަހަރު ސަރުކާރުން ބާތިލްކުރި މައްސަލާގައި ގެއްލުމުގެ ބަދަލުގެ ގޮތުގައި 348 މިލިއަން ރުފިޔާ ދައްކަން ދައުލަތުގެ މައްޗަށް ސިވިލް ކޯޓުން ކުރި ހުކުމް މިދިޔަ އަހަރު ސުޕްރީމް ކޯޓުން ވަނީ ދަމަހައްޓައިފަ އެވެ.


11,000 resort muvahzafun no pay gai fonuvaalaifi\nވިލާގެ ޕެރެޑައިސް އައިލެންޑް ރިސޯޓު ބައެއް މުވައްޒަފުން ކުރިން ހަޅުތާލު ކުރަނީ--\nކޮވިޑް-19 އާއެކު ރާއްޖޭގެ ޓޫރިޒަމް އެކީގައި ހުއްޓުމަކަށް އައިސްފައިވާއިރު، ރިސޯޓުތަކުގައި މަސައްކަތްކުރާ މުވައްޒަފުންގެ ތެރެއިން މިހާތަނަށް 11،000 އެއްހާ މީހުން މުސާރަ ނުލިބޭ ގޮތަށް، ފޮނުވާލާފައިވާ ކަމަށް ޓޫރިޒަމް އެމްޕްލޮޔާޒް އެސޯސިއޭޝަން އޮފް މޯލްޑިވްސް (ޓީމް)އިން ބުނެފި އެވެ.\nރިސޯޓް މުވައްޒަފުންގެ ހައްގުގައި މަސައްކަތް ކުރާ ޖަމްއިއްޔާގެ ރަސްމީ ފޭސްބުކް މެދުވެރިކޮށް ވަނީ އެ ޖަމިއްޔާގެ މެމްބަރުންގެ ގޮތުގައި ތިބި މުވައްޒަފުން ނޯޕޭއަށް ފޮނުވާލި ރިސޯޓުތަކާއި މުވައްޒަފުންގެ މުސާރަ ކުޑަކުރި ރިސޯޓުތަކުގެ ލިސްޓެއް އާއްމުކޮށްފަ އެވެ.\nޓީމުން ބުނީ، އެހާ ގިނަ އަދަދެއްގެ މުވައްޒަފުން ނޯޕޭއަށް ދާންޖެހުމަކީ ވަރަށް ދެރަކަމެއް ކަމަށާއި، އެއްވެސް މުވައްޒަފެއްގެ މުސާރަ ގެއްލުން ބަލައި ނުގަނެވޭނެ ކަމަށެވެ.\nޓީމުން މިފަދަ ލިސްޓެއް އާއްމުކޮށްފައިވަނީ، ރާއްޖެއަށް ކުރިމަތިވެފައިވާ އިގްތިސާދީ ހާލަތާއި ގުޅިގެން ބައެއް ފަރާތްތަކުން މުވައްޒިފުންގެ ކަންކަން ގާނޫނާ ހިލާފަށް ނިންމަމުންދާކަން ފާހަގަ ކުރެވިފައިވާ ކަމަށް ލޭބާ ރިލޭޝަންސް އޮތޯރިޓީން ވެސް ބުނެފައިވަނިކޮށެވެ.\nއެ އޮތޯރިޓީން އާންމުކޮށްފައިވާ އިއުލާނެއްގައި ބުނެފައިވަނީ ކޮވިޑް19 އާ ގުޅިގެން ރާއްޖެއަށް ކުރިމަތިވެފައިވާ އިގްތިސާދީ ހާލަތާއި ގުޅިގެން މުވައްޒިފުންގެ މުސާރައާ އިނާޔަތް ކުޑަކުރުމާއި، މުސާރައާ އިނާޔަތް ނުދޭގޮތަށް (ނޯޕޭ ލީވްގެ ގޮތުގައި) މުވައްޒަފުން ފޮނުވާލުމާއި، ވަޒީފާއިން ވަކިކުރުން ފަދަ ކަންކަން ވަޒީފާދޭ ފަރާތްތަކުން ކުރަމުންދާ ކަމުގެ ޝަކުވާ ލިބެމުންދާ ކަމަށެވެ.\nރާއްޖެއަށް ކުރިމަތިވެފައިވާ އިގްތިސާދީ ހާލަތާއި ގުޅިގެން، ވިޔަފާރިތަކަށްވެސް ބޮޑެތި ގެއްލުންތަކާ ކުރިމަތިލާން ޖެހިފައިވާތީ، މުވައްޒިފުންގެ ހައްގުތައް ރައްކާތެރި ކުރުމުގެ ގޮތުން، ސަރުކާރުން ލޯން ދޫކުރުމާއި އެ ނޫންވެސް ގިނަގުނަ ލުއިތައް ވިޔަފާރިކުރާ ފަރާތްތަކަށް ހަމަޖައްސައިިދިނުމަށް ނިންމާފައިވާތީ، މި އިނާޔަތް ދިނުމުގައި މުވައްޒިފުން ވަޒީފާއިން ވަކިނުކޮށް، މުވައްޒިފުންގެ ހައްގުތައް ފުރިހަމައަށް އަދާކޮށްދޭ ފަރާތްތަކަށް ސަރުކާރުން އިސްކަން ދޭނެ ކަންވެސް އެ އިއުލާނުގައި ވަނީ ފާހަގަކޮށްފައެވެ.\nބައެއް ފަރާތްތަކުން މުވައްޒިފުންގެ ކަންކަން ގާނޫނާ ހިލާފަށް ނިންމަމުންދާކަން ފާހަގަކޮށް ލޭބާ ރިލޭޝަންސް އޮތޯރިޓީން ވަނީ މިދަނޑިވަޅުގައި މުވައްޒަފުންގެ ވަޒީފާއާ ގުޅުންހުރި ކަންކަން ނިންމުގެ ކުރިން އެކަންކަމާ ގުޅޭގޮތުން އެ އޮތޯރިޓީއާއެކު މަޝްވަރާ ކުރުމަށާ އެއްވެސް މުވައްޒިފަކާމެދު ގާނޫނާ ހިލާފަށް އަމަލު ނުކުރުމަށް އަންގާފައެވެ.\nލޭބާ ރިލޭޝަންސް އޮތޯރިޓީން ވަނީ މާޗް 1 ކުން ފެށިގެން އެއްވެސް މުވައްޒިފެއްގެ ވަޒީފާގެ ހާލަތަށް ބަދަލު ގެނެސްފައިވާނަމަ އެކަން އެ އޮތޯރިޓީގެ ވެބްސައިޓްގައިވާ ފޯމް ފުރިހަމަ ކުރުމަށްފަހު އޭޕްރީލް މަހުގެ 15 ކުރިން ހުށައެޅުމަށް އެދިފައެވެ.\nކޮވިޑް19 ގެ ސަަބަބުން ވަޒީފާއިން ވަކިކޮށްފިނަމަ ނުވަތަ މުސާރައާ އެލަވަންސްތަކަށް އެއްވެސް ބަދަލެއް ގެނެސްފިނަމަ އިކޮނޮމިކް މިނިސްޓްރީގައި ގާއިމްކޮށްފައިވާ ޖޮބް ސެންޓަރަށް ރިޕޯޓް ކުރުމަށް އެ މިނިސްޓްރީންވެސް ވަނީ އެދިފައެވެ.\nއިކޮނޮމިކް މިނިސްޓްރީން ބުނެފައިވަނީ ކޮވިޑް19 ގެ ސަބަބުން ރާއްޖޭގެ ވިޔަފާރިތަކާއި ވަޒީފާ އަދާކުރާ ފަރާތްތަކަށް ދަތިތަކެއް ކުރިމަތިވަމުންދާ ކަމަށެވެ. މިދަނޑިވަޅުގައި ރާއްޖޭގެ ފަތުުރުވެރިކަމާއި އެހެނިހެން އިގްތިސާދީ މަސައްކަތްތަކަށް ހީނަރުކަމެއް އައިސްފައިވާއިރު، ވަޒީފާތައް ދެމެހެއްޓުމުގެ މަގްސަދުގައި ވިޔަފާރިތަކަށް ކޭޝް-ފްލޯ ފައިނޭސިން ސްކީމްތައް ފަހިކޮށްދިނުމާއި އެހެނިހެން ފިޔަވަޅުތައް ސަރުކާރުން އިސްނަގައިގެން އަޅަމުންދާ ކަމަށެވެ.\nކޮވިޑް19 ގެ ސަަބަބުން ވަޒީފާއިން ވަކިކޮށްފިނަމަ ނުވަތަ މުސާރައާ އެލަވަންސްތަކަށް އެއްވެސް ބަދަލެއް ގެނެސްފިނަމަ ނުވަތަ ވަޒީފާގެ ހާލަތަށް އެފަދަ ބަދަލެއް އައިސްފައިވާނަމަ އިކޮނޮމިކް މިނިސްޓްރީއިން ގާއިމްކޮށްފައިވާ ޖޮބް-ސެންޓަރުގައި ރިޕޯޓްކޮށް އެ މައުލޫމާތު ހިއްސާ ކުރެވޭނެ އިންތިޒާމް މިހާރު ހަމަޖެހިފައިވާ ކަމަށް އެ މިނިސްޓްރީން ވަނީ ބުނެފައެވެ.\nޓޫރިޒަމް މިނިސްޓްރީ އޮފް އިކޮނޮމިކް ޑިވެލޮޕްެމަންޓް ދައުލަތުގެ އާމްދަނީ + މިނިސްޓްރީ އޮފް ޓޫރިޒަމް އިގްތިސޯދު ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު


Italy ga dhivehsaku maruvi massala balanee\nއިޓަލީގައި ދިވެއްސަކު މަރުވި މައްސަލަ ފޮރިން މިނިސްޓްރީން ބަލަނީ\nއިޓަލީގައި މަރުވެފައިވާ މަހުމޫދު އިމާދު: އޭނާ މަރުވި މައްސަލަ ފޮރިން މިނިސްޓްރީން ބަލަމުންދޭ\nއިޓަލީގައި ދިވެއްސަކު ދަންޖެހި މަރުވެފައި ހުއްޓާ ފެނުނު މައްސަލަ ރާއްޖޭގެ ފޮރިން މިނިސްޓްރީން ބަލަން ފަށައިފި އެވެ.\nފޮރިން މިނިސްޓްރީގެ މީޑިއާ އޮފިޝަލު ވިދާޅުވީ މި މަރާ ގުޅިގެން ބަލަންޖެހޭ ކަންކަން މިހާރު ބަލަމުންދާ ކަމަށެވެ. އަދި މަރުވި މީހާގެ އާއިލާއަށް ފޯރުކޮށްދޭންޖެހޭ އެހީތެރިކަން މިނިސްޓްރީގެ ފަރާތުން ފޯރުކޮށްދޭނެ ކަމަށެވެ.\nއިޓަލީގައި އިއްޔެ މަރުވެފައިވަނީ ހދ. ނޮޅިވަރަމްފަރަށް ނިސްބަތްވާ މީހެކެވެ. އެ ރަށުގެ ބައެއް މީހުން ބުނާ ގޮތުންް މަރުވެފައި ހުއްޓާ ފެނިފައިވަނީ މަހުމޫދު އިމާދު ނަމަކަށް ކިޔާ މީހެކެވެ. އެއީ އިޓަލީ މީހަކާއި ކައިވެނިކޮށްގެން އުޅޭ މީހެކެވެ. އޭނާގެ އަންހެނުންގެ އާއިލީ ބައެއް މީހުން މިވަގުތު ރާއްޖޭގައިވެސް އެބަ ތިއްބެވެ.\nނޮޅިވަރަމްފަރު ކައުންސިލުން ބުނީ އެ ވާހަކަތަކުން ރަށަށް ސިހުން ލިބިފައިވާ ކަމަށެވެ. އަދި ހުރިހާ މައުލޫމާތެއް ކަށަވަރު ނުކުރެވޭތީ ރަސްމީކޮށް އެއްޗެއް ބުނަން ނޭނގޭ ކަމަށެވެ.\nއާއިލާއިން ބުނި ގޮތުން މަހުމޫދުގެ މަރުގެ ހަބަރު އާއިލާއަށް ދިނީ މިވަގުތު ނޮޅިވަރަމްފަރުގައި ހުރި އޭނާގެ އަންހެނުންނެވެ. އެ މައުލޫމާތު ފުރަތަމަ ލިބުނީ މަހުމޫދު އަމިއްލައަށް މަރުވީ ކަމަށް ބުނެ ކަމަށެވެ. ނަމަވެސް އޭނާގެ ފޯނު ހަލާކުކޮށްލާފައި އޮތުމާއި އެންމެ ފަހުން އާއިލާއާ ވާހަކަ ދެއްކިއިރުވެސް އޭނާގެ ކިބައިން ވަކި ހާއްސަ ކަމެއް ފާހަގަކުރެވިފައި ނެތުމުން އަމިއްލައަށް މަރުވެދާނެ ކަމަށް ގަބޫލު ކުރަން ދަތި ކަމަށް އާއިލާ އިން ބުނެ އެވެ.\nމައުލޫމާތު އެނގޭ ބައެއް މީހުން ބުނީ ބެލެވޭ ގޮތުގައި ބަޔަކު ވަނީ އޭނާ މަރާލާފަ އެވެ.\nއިޓަލީ ފޮރިން މިނިސްޓްރީ މަރު


Column Kulabari: Handhah gaa ukan noolhey! | Mihaaru\nއިދިކޮޅު އިއްތިހާދުން މި މަހުގެ ކުރީކޮޅު ބޭއްވި ޖަލްސާގެ ތެރެއިން ދެ މީހަކު ފޯނުން އެއްޗެއް ބަލަނީ.-- ފައިލް ފޮޓޯ: މުހައްމަދު ޝަރުހާން/ މިހާރު\n28 ޖުލައި 2016 - 07:197comments\nމިދިޔަ ރިޔާސީ އިންތިހާބުގެ ސަކަރާތްގަނޑުގެ ތެރޭގައި އަހަރުމެން ތިބިއިރު، ތުރުކީ އަށް ވެސް އޮތީ ސިޔާސީ ގޮތުން ބަހާރު މޫސުން އައިސްފަ އެވެ. އެތައް ހާސް މީހުން ތިބީ އިސްތަންބޫލުގެ މަގުތައް މަތީގަ އެވެ. އޭރުގެ ބޮޑުވަޒީރު ރަޖަބު ތައްޔިބު އުރުދުގާންގެ ހުދުމުހުތާރުކަން މުޅި ގައުމަށް ފެތުރި، ހުރިހާ ދިމާލަކަށް އެ މަނިކުފާނު ބާރު ހިންގަވަން ފެއްޓެވުމުން ރައްޔިތުންނަށް ކެތް ނުކުރެވުނީ އެވެ. އެންމެ ފަހުން ޖެހުނީ ބާރުގެ ބޭނުންކޮށް، އެއްވެފައި ތިބި ރައްޔިތުން އިނދަޖައްސާލާށެވެ. ސޯޝަލް މީޑިއާގެ އެހީގައި މީހުން މަގުތަކަށް ޖަމާކުރަން ފެށުމުން ފޭސްބުކާއި ޓުވިޓާގެ އިތުރުން ވެބްސައިޓުތަކާއި ބްލޮގުތައް ވެސް ބަންދުކުރަން ފެށީ އެވެ. އުރުދުގާން ޓުވިޓާ ސިފަކުރެއްވީ ބޮޑު "އުދަނގުލެއް"ގެ ގޮތުގަ އެވެ.\nރާއްޖޭގެ އެންމެ އެކުވެރި ޗައިނާގެ ހާލަތު އަދި އެ އަށް ވުރެ ވެސް ގޯހެވެ. ކޮމިއުނިސްޓް ވެރިކަމެއް އޮންނަ ޗައިނާގެ މިހާރުގެ ސަރުކާރުން ގެންދަނީ އިދިކޮޅު ހުރިހާ ހިޔާލެއް ނައްތާލަމުންނެވެ. އާއްމު ހުރިހާ ސޯޝަލް ނެޓުވޯކުތަކެއްހެން މަނާކޮށްފައި ވާއިރު، އެ މީހުން ގެންގުޅޭ އަމިއްލަ ނެޓުވޯކުތައް ވެސް އޮންނަނީ ސަރުކާރުގެ ބެލުމުގެ ދަށުގަ އެވެ. އިންޓަނެޓުގެ ހިދުމަތް ދޭ ފަރާތްތަކުން ގެނެސް ދެމުން ދިޔަ ޚަބަރުތައް ހުއްޓާލަން މިދިޔަ ހަފުތާގައި ވަނީ މަޖުބޫރުކޮށްފަ އެވެ. އޮންލައިން ނޫސްތައް ހިންގާ ކުންފުނިތަކުގެ ވަކި ބައެއް ސަރުކާރަށް ނެގޭނެ ގޮތް ހަދަން އަންނަނީ ތައްޔާރުވަމުންނެވެ.\nމީޑިއާތައް ބަންދުކުރެވި ދާނެ އެވެ. ނޫސްތައް ހުއްޓުވި ދާނެ އެވެ. އެކަމަކު، ވައްކަން ކުރަންޏާ އެންމެން ވެސް އެ ވާހަކަ ދައްކާނެ އެވެ. ހައްގުތަކަށް އަރައިގަންނަންޏާ އެކަމާ ދެކޮޅަށް ކެރިގެން އަޑު އުފުލާނެ ބަޔަކު ވެސް ތިބޭނެ އެވެ. ނޫސްތަކާ ދެކޮޅަށް އަޅާ ފިޔަވަޅުތަކަށް ނުކުޅަދާނެ ވެގެން ނޫސްވެރިންގެ މަސައްކަތް ހުއްޓާލިޔަސް، އާއްމުން އެ ވާހަކަ ދައްކާނެ އެވެ. އެއް ގޮތް ނެތިއްޔާ ކުރެވެން އޮތް ގޮތަކުން އެ ޝުއޫރުތައް ބަންޑުން ކުރާނެ އެވެ. އިންޓަނެޓު އޮތީ އެ މީހުންގެ އަތުގަ އެވެ. އެއީ ގާނޫނަކުން، ގޮށްމުށުގެ ބާރު ބޭނުންކޮށްގެން މި ޒަމާނުގައި ހުއްޓުވޭނެ ކަމެއް ނޫނެވެ.\nއިތިއޮޕިއާގައި މި ފަހުން ވީ އަދި މާ ހެއްވާ ކަމެކެވެ. ސަރުކާރު ޔުނިވަސިޓީތަކަށް ވަންނަން ހަދާ ޓެސްޓުގެ ސުވާލު ކަރުދާސްތައް ލީކުކޮށްލުމުން އެކަމުގެ ހުރިހާ ކަމެއް ފިލުވާލީ ދަރިވަރުންގެ މައްޗަށެވެ. ޓެސްޓަށް ތައްޔާރުވާން ކުރާ މަސައްކަތްތަކަށް ހުރަސް އަޅާ އެއްޗަކަށް ސޯޝަލް މީޑިއާ ވެފައިވާ ކަމަށް ބުނެ ފޭސްބުކާއި ޓުވިޓާ އާއި އިންސްޓަގްރާމްގެ އިތުުރުން ވައިބާ ވެސް ވަނީ މަނާކޮށްފަ އެވެ. އޭގެ ކުރިން މަނާކުރީ ސްކައިޕާއި އެ ފަދަ ފޯނު ކުރެވޭ ހިދުމަތްތަކެވެ. ހުއްދަ ނަގައިގެން ނޫނީ ސްކައިޕް ކޯލެއްހާ ހިސާބު ވެސް ނުކުރެވެ އެވެ.\nސޯޝަލް މީޑިއާ އާއި އެ ފަދަ ވަސީލަތްތައް މަނާ ކުރުމުން ތުރުކީގެ ރައްޔިތުން މަޑަކުން ނުތިބެ އެވެ. އެ މީހުންގެ އަޑެއް ވެސް ކަނޑުވައެއް ނުލެވުނެވެ. މުޒާހަރާ އަށް ނުކުތް މީހުންގެ އަދަދު ދިޔައީ މައްޗަށެވެ. ސަރުކާރު ދެކެ އައިސްފައި ތިބި ރުޅިގަނޑުގައި ކުރި އަށް ވުރެ ބޮޑަށް ހުޅު ފަޅައިގެން ދިޔައީ އެވެ. ޗައިނާ މީހުން ވެސް އެ ދަނީ އެ މީހުންނަށް ކުރެވުނު ވަރެއް ކުރަމުންނެވެ. ބޮޑު ދައުލަތެއްގެ ދަށުވެ، ނެތިގެން ނުދޭތޯ އެ މީހަކަށް ކުރެވުނު ކަމެއް އެ ދަނީ ކުރަމުންނެވެ. އިތިއޮޕިއާ އާއި އަލްޖީރިއާ އާއި އެ ނޫން ވެސް ހިޔާލު ފާޅުކުރުމުގެ މިނިވަންކަމަށް ހުރަސް އަޅާފައިވާ ގައުމުތަކުގެ ރައްޔިތުން އެ ދަނީ ހިތްވަރު ދައްކަމުންނެވެ.\nރާއްޖޭގައި ވެސް މިހާރު މިދަނީ އެ ހިތްވަރު ދައްކަމުންނެވެ. ވަކިވަކި ނޫސްވެރިންނާއި މީޑިއާތަކާ ދެކޮޅަށް ދިން އިންޒާރުތަކަށް ފަހު މިހާރު މި އޮތީ މީޑިއާއާ ދެކޮޅު ހަނގުރާމައިގައި މުޅިން އާ ކުރިއެއް ފަޅާފަ އެވެ. އެކި ގޮތްގޮތުން އިންޒާރު ދީ، ބިރުދައްކައިގެން ނޫސްތައް ބަންދުކުރުމުން ފެށިގެން ޝަރުއީ ދާއިރާ މެދުވެރިކޮށް މީޑިއާތައް ހުއްޓުވުމާއި ގާނޫނުތައް ހަދައިގެން ނޫސްވެރިންގެ ގަލަން ހުއްޓުވަން މިހާރު މި ވަނީ ފަށާފަ އެވެ.\nއެކަމަކު، މިކަމުގެ ބިރު އޮތީ ހަމައެކަނި ނޫސްވެރިކަމަކަށް ނޫނެވެ. މަޖިލީހަށް ހުށަހަޅާފައިވާ ބިލުން އާއްމުކޮށް ހިޔާލު ފާޅުކުރުމަށް ވަރަށް ބޮޑެތި ހުރަސްތަކެއް ކުރިމަތި ވާނެ އެވެ. އެ ގޮތުން، މިނިވަންކަމާ އެކު އާއްމުންނަށް ހިޔާލު ފާޅުކުރެވޭ އަމިއްލަ ބްލޮގުތަކާއި ސޯޝަލް މީޑިއާ އަށް މީގެ ސަބަބުން ވަރަށް ބޮޑު ބިރުވެރިކަމެއް އެބަ އޮތެވެ. ބިލުގައި އަބުރާ ބެހެވޭ ފަދަ އެއްޗެއް ޝާއިއު ކުރުމުގެ މާނަކޮށްފައިވާ ގޮތަށް ބަލާއިރު، އޭގެ ތެރޭގައި އޮންލައިން ނޫސްތަކުގެ އިތުރަށް ވެބްސައިޓުތަކާއި ބްލޮގުތަކާއި ސޯޝަލް މީޑިއާ ހިމަނާފައިވެ އެވެ. އެހެންވެ، މީހަކު އެ މީހެއްގެ އަމިއްލަ ފޭސްބުކް ނުވަތަ ޓުވިޓާގައި ޖަހާ އެއްޗަކުން ކުށްވެރިވެ، ޖިނާއީ ދައުވާއަކާ ކުރިމަތިލާން ޖެހުމުގެ ފުރުސަތު އެބައޮތެވެ.\nއާއްމު މީޑިއާއާ ހިލާފަށް، ސޯޝަލް މީޑިއާ އާއި މުޅި އިންޓަނެޓުގެ އަސާސަކީ އެއީ އެވެ. ހިޔާލު ފާޅުކުރުމުގެ ހައްގު "ޑިމޮކްރެޓައިޒްކޮށް"، އެންމެންގެ އަތް ފޯރާ ފަށަށް ގެނެސް ދިނުމެވެ.\nމީގެ ކުރިން ވެސް ބްލޮގުތައް ބަންދުކޮށްފައި އެބަހުއްޓެވެ. ސަރުކާރަށް ފާޑުކިޔައިގެން ބައެއް އަމިއްލަ މީހުންގެ ވެބްސައިޓުތަކަށް ނުވަދެވޭ ގޮތަށް ވެސް ހެދި އެވެ. ސޯޝަލް މީޑިއާގައި އެއްޗެއް ލިޔެގެން ތަހުގީގު ހިންގައި ޝަރީއަތް ކުރާ ހިސާބަށް ވެސް ގޮސްފައި އެބަހުއްޓެވެ. ވަކި އުސޫލެއް ނެތި އޭރު ކުރި ކަންތައް ގާނޫނެއްގެ ތެރެއަށް ފައްތަން ކުރަމުންދާ މަސައްކަތާ އެކު، ސޯޝަލް މީޑިއާ އަށް ސަރުކާރުން ފާރަވެރިވުން އިތުރު ވާ ތަން ދަނީ ފެންނަމުންނެވެ. މަޖިލިސް މެމްބަރު އަލީ ހުސެން ކުރެއްވި ޓުވީޓެއްގެ މައްސަލަ ފުލުހުން ވަނީ ބަލަން ފަށާފަ އެވެ. އަބުރާ ބެހުމުގެ ބިލު ފާސްވެ، ގާނޫނަކަށް ވުމުން ދެން އެކަން ކުރަން އެއްވެސް ހުރަހެއް ނޯންނާނެ އެވެ.\nހިޔާލު ފާޅުކުރުމުގެ މިނިވަންކަމަކީ އެންމެ އަސާސީ އެއް ހައްގެވެ. ދިރިހުރުމުގެ ހައްގު ދުނިޔޭގެ ހުރިހާ ތަނެއްގައި ވެސް އެއްވެސް ސުވާލެއް ނެތި ލިބި ދޭއިރު، އެެހެން މީހުންނަށް ގެއްލުމެއް ނުލިބޭނެ ގޮތަށް އެ މީހަކު ބޭނުން އެއްޗެއް ބުނުމުގެ ހައްގު އޮންނަންޖެހެ އެވެ. ރައްޔިތުންނަށް ބެލުމުގެ ޒިންމާ މަތިކޮށްފައިވާ ވެރިން ކުރާ ކަންކަމަށް ފާރަވެރިވެ، އެ މީހުން ކުރާ ކަންތައްތަކަށް ފާޑުކިއުމުގެ ހައްގު ހަމަ ކޮންމެ މީހަކަށް ވެސް ލިބިގެންވެ އެވެ. ހައްގެއް ގެއްލުމުން އެ ވާހަކަ ވެސް ދެއްކެން ޖެހެ އެވެ. އެ ހައްގެއް ހޯދަން މަސައްކަތް ކުރުމުގެ މިނިވަންކަން އޮންނަންޖެހެ އެވެ. ދުލާއި ގަލަމުގެ ބޭނުން ހިފައިގެންނެވެ.\nމީޑިއާ އަށް ހުރި ހުރަސްތައް ނައްތާލަން ގޮވާލައި މިދިޔަ އޭޕްރީލް މަހު ނޫސްވެރިން އިހުތިޖާޖު ކުރަނީ.-- ފޮޓޯ: އިމޭޖަސް.އެމްވީ\nރާއްޖެ އަކީ އިންޓަނެޓަށް ފަރިތަ ގައުމެކެވެ. މި ސަރަހައްދުގައި އިންޓަނެޓު ބޭނުން ކުރާ މީހުންގެ އަދަދު އާބާދީގެ ނިސްބަތުން އެންމެ މަތީގައި އުޅެނީ ރާއްޖޭގަ އެވެ. އޭގެ ތެރޭގައި ފޯނާއި އެ ނޫން ވެސް މޮބައިލްގެ ވަސީލަތްތައް ބޭނުންކޮށްގެން ނެޓަށް ވަންނަ މީހުން ގިނަ އެވެ. އެހެންވެ، ދިވެހިންގެ ގިނަ ބައެއްގެ ދިރިއުޅުމަށް ސޯޝަލް މީޑިއާ ވަނީ ވެފަ އެވެ. ފޭސްބުކުގައި ނޫޅޭ މީހަކު ނެތެވެ. އެކި ކަންކަމަށް ޝައުގުވެރިކަން ހުންނަ މީހުންގެ މުއްސަނދި ހިޔާލުތައް ޓުވިޓާގައި އުތުރި އަރަމުން ދެ އެވެ. ދިވެހިން ލާ ފޮޓޯ އާއި ވީޑިއޯ ވެސް އިންސްޓަގްރާމުގައި ވަކި މަދެއް ނޫނެވެ. ނުވިތާކަށް ރަށުގައި ހުންނަ މާމަ އަށް ފޯނު ކޮށްލަން ވެސް މިހާރު ބޭނުން ކުރަނީ ވައިބާ ނޫނީ ވަޓްސްއެޕް ކަހަލަ ކޮންމެވެސް އެޕެކެވެ.\nއެހެންވެ، ހަނދަށް ގާ އުކަން ނޫޅޭށެވެ. އެ ގާގަނޑު އައިސް ޖެހޭނީ ހަމަ އެއްލާ މީހެއްގެ ބޮލުގަ އެވެ!\nއިތުރު ލިޔުންތައް މީޑިއާ ނޫސްވެރިކަން ކޮލަމް ސޯޝަލް ނެޓްވޯކްސް އިންޓަނެޓް ބްލޮގް ސޯޝަލް މީޑިއާ ޚިޔާލުފާޅުކުރުމުގެ މިނިވަންކަން


އެންޓި ޓޯޗަރގެ ގާނޫނާއި ދިވެހިރާއްޖޭގެ ޖަލުތަކާއި ޕެރޯލްގެ ޤާނޫނަށް އަހުލުވެރިކުރުވުމަށް ހިންގާ ޙާއްޞަ ތަމްރީން ޕްރޮގްރާމެއް ފައްޓަވައިގެން ކުރިއަށް އެބަގެންދަވައެވެ.\nމި ޕްރޮގަރާމަކީ އެންޓި ޓޯޗަރގެ ގާނޫނާއި ދިވެހިރާއްޖޭގެ ޖަލުތަކާއި ޕެރޯލްގެ ޤާނޫނަށް ޕްރިޒަން އޮފިސަރުންނާއި މުވައްޒަފުން އަހުލުވެރިކުރުވުމަށް ހިއުމަން ރިސޯސް ސެކްޝަނާއި ޕްރިޒްން އެކަޑަމީގެ ގުޅިގެން ހިންގާ ޕްރޮގްރާމެކެވެ.\nޕްރިޒަން އޮފިސަރުންނާއި މުވައްޒަފުންނަށް ޙާއްޞަކޮށްގެން ހިންގޭ މި ޕްރޮގްރާމުގެ އެންމެ ފުރަތަމަބުރު ފަށާފައިވަނީ 16 މެއި 2015 ގައި އައްސޭރި ޖަލުގައެވެ. މި ޕްރޮގްރާމުގައި އެންޓި ޓޯޗަރއަކީ ކޮބައިކަމާއި ދިވެހިރާއްޖޭގެ ޖަލުތަކާއި ޕެރޯލްގެ ޤާނޫނުގެ ދަށުން ޕްރިޒަން އޮފިސަރުންނަށާއި ކުއްވެރިންނަށް ލިބިދީފައިވާ ބާރުތަކާއި ހައްޤުތަކުގެ މަޢުލޫމާތު ހިއްސާކުރެވޭނެއެވެ. އަދި މީގެ އިތުރުން ޤާނޫނުގެ ދަށުން އެކުލަވާލަމުންދާ ޑިސިޕްލިނަރީ ނިޒާމުގެ މަޢުލޫމާތުވެސް ހިއްސާކުރެވި އެކަންތައްތަކާއިމެދު ހޭލުންތެރިކުރެވޭނެއެވެ.\nމި ޕްރޮގްރާމުގައި ކިޔަވައިދެއްވަނީ މޯލްޑިވްސް ކަރެކްޝަނަލް ސަރވިސްގެ ލީގަލް ސަރވިސްގެ ފަރާތުން ސީނިއަރ ލީގަލް އޮފިސަރ ޢަބްދުﷲ ޒާހިރާއި އެސިސްޓެންޓް ލީގަލް އޮފިސަރ އިސްމާޢީލް ސުޢޫދުއެވެ.\nމޯލްޑިވްސް ކަރެކްޝަނަލް ސަރވިސްގެ ހުރިހާ ޕްރިޒަން އޮފިސަރުންނާއި މުވައްޒަފުން އެންޓި ޓޯޗަރގެ ޤާނޫނާއި ދިވެހިރާއްޖޭގެ ޖަލުތަކާއި ޕެރޯލްގެ ޤާނޫނަށް އަހުލުވެރިކުރުވުމުގެ މަޤުޞަދުގައި ފަށާފައިވާ މި ޕްރޮގްރާމު ހުރިހާޖަލެއްގެ އިތުރުން ހެޑްއޮފީހުގައި މަސައްކަތްކުރައްވާ އޮފިސަރުންނާއި މުވައްޒަފުންނަށްވެސް ހިންގަވާނެކަމަށް ޕްރިޒަން އެކަޑަމީން މަޢުލޫމާތު ދެއްވައެވެ.


Kudakudhinge haqquthah rakkaatheri kurumuge qaanoonah mirey 12 in feshigen amalu kuran fashanee! - vNews.mv\nކުޑަކުދިންގެ ހައްގުތައް ރައްކާތެރި ކުރުމުގެ ގާނޫނަށް މިރޭ މެންދަމުން ފެށިގެން އަމަލުކުރަން ފަށަނީ!\nސައިފް އަޒްހަރު 19 February 2020, 17:05\nކުޑަކުދިންގެ ހައްގުތައް ރައްކާތެރި ކުރުމުގެ ގާނޫނަށް މިރޭ މެންދަމު 12:00 އިން ފެށިގެން އަމަލުކުރަން ފެށޭނެއެވެ.\nގާނޫނު ނަންބަރު 2019/19 (ކުޑަކުދިންގެ ހައްގުތައް ރައްކާތެރި ކުރުމުގެ ގާނޫނު) ރައީސުލްޖުމްހޫރިއްޔާ ތަސްދީގު ކުރައްވާފައިވަނީ 20 ނޮވެމްބަރު 2019 ގައެވެ.\nއެ ގާނޫނުގައި ބަޔާންކުރަނީ، އެ ގާނޫނަށް އަމަލުކުރަން ފަށާނީ، އެ ގާނޫނު ތަސްދީގުކޮށް ދިވެހި ސަރުކާރުގެ ގެޒެޓްގައި ޝާއިއުކުރާ ތާރީޚުން ފެށިގެން3މަސްދުވަސް ހަމަވާ ތާރީޚުން ފެށިގެން ކަމަށެވެ. އެހެންކަމުން، ތިންމަސް ދުވަހުގެ މުއްދަތު މިއަދު ހަމަވެ، މިރޭ މެންދަމުން ފެށިގެން ގާނޫނަށް އަމަލުކުރަން ފެށޭނެއެވެ.\nމި ގާނޫނުން، ކުޑަކުދިންގެ ހައްގުތަކާބެހޭ ބައިނަލްއަގްވާމީ މުއާހަދާއަށް ރިއާޔަތްކޮށް ދިވެހިރާއްޖޭގައި ކުޑަކުދިންގެ ހައްގުތައް ރައްކާތެރިކުރުމަށް މަގުފަހިކޮށްދެއެވެ. އަދި އެ މުއާހަދާގައި ބަޔާންކޮށްފައިވާ ކުޑަކުދިންގެ ހައްގުތައް ކަށަވަރުކޮށް ދިނުމަށާއި، ކުޑަކުދިންނާ ގުޅިގެން މައިންބަފައިންނާއި އަދި ކުޑަކުދިން ބަލަހައްޓާ ފަރާތްތަކުގެ ޒިންމާތަކަކީ ކޮބައިކަން ކަނޑައަޅައި، އެ ފަރާތްތައް ޒިންމާދާރުކުރުވައި، އެ ޒިންމާތައް އަދާނުކުރުމުގެ ސަބަބުން އެކުދިންނަށް ކުރިމަތިވާ އަނިޔާތައް ހުއްޓުވުމަށްޓަކައި އެ ޒިންމާތަކާ ޚިލާފްވާ މައިންބަފައިންނާއި ފަރާތްތަކާމެދު ފިޔަވަޅު އެޅޭނެ އުސޫލުތައް ބަޔާންކުރެއެވެ.\nމީގެ އިތުރުން، ކުޑަކުދިންގެ ހައްގުތައް ރައްކާތެރި ކުރުމުގައި ދައުލަތާއި އެހެނިހެން ފަރާތްތަކުގެ ޒިންމާވެސް މި ގާނޫނުގައި ބަޔާންކުރެއެވެ.\nއޭގެ ތެރޭގައި، ކުޑަކުދިންގެ ހައްގުތައް ރައްކާތެރި ކުރުމުގެގޮތުން ދައުލަތުން ގާއިމްކުރަންޖެހޭ މަރުކަޒުތަކާއި، ކައުންސިލާއި، ލާމަރުކަޒުކުރެވޭ ޚިދުމަތްތައް ހިނގާނެގޮތުގެ އުސޫލުތަކާއި، ކުޑަކުދިންނަށް އަޅާލުމާއި ރައްކާތެރިކަން ފޯރުކޮށްދިނުމަށް ގާއިމްކުރަންޖެހޭ ގައުމީ ނިޒާމާއި، އަދި އެ ހައްގުތައް ކަށަވަރު ކުރުމުގެ ގޮތުން މި ގާނޫނުގައި ހިމެނޭ ކަންކަން ތަންފީޒުކުރާ މިންވަރު މޮނިޓަރ ކުރުމަށްޓަކައި އުފައްދަންޖެހޭ މިނިވަން މުސްތަގިއްލު ޗިލްޑްރަންސް އޮމްބަޑްސްޕާރސަންގެ މަސްއޫލިއްޔަތުތަކާއި ޒިންމާތައް މި ގާނޫނުގައި ބަޔާންކޮށްފައި ވެއެވެ.\nއަދި ދައުލަތުގެ ބެލުމުގެ ދަށަށް ކުޑަކުދިން ގެނެވޭނެ އުސޫލުތަކާއި އެކުދިންނާމެދު އަމަލުކުރަންޖެހޭ ގޮތާއި، ދައުލަތުގެ ބެލުމުގެ ދަށަށް ގެނެވޭ ކުދިންނަށް އާއިލާގެ ލޯތްބާއި އަޅާލުމާއެކު ބޮޑުވުމުގެ ފުރުސަތު ހޯދައިދިނުމަށްޓަކައި، އެކުދިން ފޮސްޓަރކުރެވޭނެ އުސޫލުތައްވެސް މި ގާނޫނުން އެކަށައަޅައެވެ. އަދި ދައުލަތުގެ އެހީތެރިކަމާއި އަޅާލުން ބޭނުންވާ ކުދިންނަށް އެހީތެރިކަން ފޯރުކޮށްދިނުމަށްޓަކައި ޚާއްސަ ފިޔަވަޅުތަކެއްވެސް މި ގާނޫނުން ތައާރަފް ކުރެއެވެ.\nމީގެއިތުރުން، ކުޑަކުދިންނާ ދެކޮޅަށް ކުރެވޭ ކުށްތަކަކީ ކޮބައިކަމާއި، އެ ކުށްތަކަށް ކަނޑައެޅިފައިވާ އަދަބުތައްވެސް މި ގާނޫނުގައި ބަޔާންކޮށްފައި ވެއެވެ.\nކުޑަކުދިންގެ ހައްގުތައް ރައްކާތެރިކުރުމުގެ ގާނޫނެއް ހެދި، އެ ގާނޫނަށް އަމަލުކުރަން މިފަށަނީ، ރާއްޖޭގައި ކުޑަކުދިންނަށް ޖިންސީގޯނާ ކުރުމާއި، އަނިޔާގެ މައްސަލަތައް އިތުރުވެގެން ގޮސްފައިވާ ދަނޑިވަޅެއްގައެވެ.\nއެފަދަ މައްސަލަތައް އިތުރުވެންދިޔައީ ޒަމާނުއްސުރެ އެ ކަމުގައި އިހުމާލުވެފައިވާތީ ކަމަށް، މިއަހަރުގެ ޖެނުއަރީމަހު ރައިސް އިބްރާހީމް މުހައްމަދު ސާލިހު ވިދާޅުވެފައި ވެއެވެ. ރައީސް ވިދާޅުވީ، މިފަދަ މައްސަލަތަކަށް ހައްލުގެނެވޭނީ ޒިންމާދާރުކަމާއެކީގައި މަސައްކަތް ކުރެވޭނެ ބަޔަކު ލިބިގެން ކަމަށެވެ.\nހަމަ އެއާއެކު، ކުޑަކުދިންގެ ރައްކާތެރިކަމަށްޓަކައި މަސައްކަތް ކުރުމަށް ހަވާލުވެތިބޭ މުވައްޒަފުން އިހުމާލުވެއްޖެނަމަ އެކަމާދޭތެރޭގައި އަޅަންޖެހޭ ފިޔަވަޅު އެ މުވައްޒަފަކާ ދޭތެރޭގައި އަޅުއްވާނެ ކަމަށްވެސް ރައީސް ސާލިހް ވިދާޅުވެފައި ވެއެވެ.\nކުޑަކުދިން ރާއްޖެ މިނިސްޓްރީ އޮފް ޖެންޑަރ ފެމިލީ އެންޑް ސޯޝަލް ސަރވިސަސް


Sala Ge Flight Gellunu Fahun Nantes Kulhunu Furathama Match, Asaru Gadha Ethah Manzaru Thakeh! - Vaguthu\nސަލާގެ ފްލައިޓް ގެއްލުނު ފަހުން ނަންޓޭސް ކުޅުނު ފުރަތަމަ މެޗު، އަސަރު ގަދަ އެތައް މަންޒަރެއް!\nފްރާންސްގެ ނަންޓޭސްއިން ކްލަބު ރެކޯޑު އަގެއްގައި ކާޑިފްއަށް ބަދަލުވި، އެމިލިއާނޯ ސަލާގެ ފްލައިޓް ގެއްލުނީ ޓީމުގެ ކުޅުންތެރިންނާ ވަދާއުގެ ސަލާމް ކުރުމަށްފަހު ކާޑިފްއަށް ދިޔަ ދަތުރުގައެވެ. އޭނާގެ ފްލައިޓަށް އަދިވެސް ވީނުވީއެއް ނޭނގި ގެއްލިފައިވާ އިރު، ޕައިލެޓާއި ސަލާ ހޯދުމުގެ މަސައްކަތް ހުއްޓުމެއް ނެތި ދަނީ ކުރަމުންނެވެ.\nސަލާގެ ފްލައިޓް ގެއްލުމާއެކު ކާޑިފްއާއި ނަންޓޭސްގެ ސަޕޯޓަރުންނަށްވެސް ކޮޅެއް ނެތް ހިތާމައެއް ގެނުވި އިރު، އިނގިރޭސި އިދާރާތަކުން ފްލައިޓް ހޯދުމުގެ މަސައްކަތް ހުއްޓާލުމުންވެސް ނަންޓޭސްގެ އެތައް ސަޕޯޓަރުންނެއް ވަނީ އަލުން ހޯދުމުގެ މަސައްކަތް ފެށުމަށް ގޮވާލާފައެވެ.\nގިނަ ކުޅުންތެރިންތަކެއްގެ ދީލަތި އެހީތަކަކާއެކު އަމިއްލ ފަރާތަކުން ސަލާގެ ފްލައިޓް ހޯދުމަށް މަސައްކަތް ކުރަމުންދާ އިރު، އިއްޔެގެ ވަގުތެއްގައި އެ ފްލައިޓްގެ ގޮނޑިތަކުގެ ކުޝަން ކަމަށް ބެލެވޭ ކުޝަންތަކެއް ފެނިފައިވެއެވެ.\nސަލާގެ ވަދާއަށްފަހު ރޭ ނަންޓޭސްއިން ކުޅުނު މެޗަކީ އެ ފްލައިޓް ގެއްލުނުފަހުން އެ ކްލަބުން ކުޅުނު ފުރަތަމަ މެޗެވެ. މުޅި ސްޓޭޑިއަމް އެކީއެކައްޗަކަށް ސަލާގެ ހަނދާނުގައި ހަމަހިމޭންވެފައި އޮތް އިރު، އޭނާގެ ޖާޒީ ނޫން އެހެން އެއްޗެއް މުޅި ދަނޑުންވެސް ނުފެނެއެވެ. ކުޅުންތެރިންގެ ވާމްއަޕް ކިޓްވެސް ސަލާއަށް ހާއްސަކުރި އިރު، ކުޅުންތެރިންގެ ޖާޒީ ނަމަކަށް ޖަހާފައި ވަނީވެސް ސަލާއެވެ.\nއޭގެ އިތުރުން މެޗުގެ ނުވަ ވަނަ މިނެޓުގައި ރެފްރީ ކުޅުން ހުއްޓާލުމަށްފަހު ސަލާގެ ހަނދާނުގައި ހާއްސަ ވަގުތުކޮޅެއް ކުރިއަށް ގެންގޮސްފައިވާ އިރު، ސަޕޯޓަރުންގެ އެތައް ބައެއްގެ ލޮލުން ފެނުނީ ކަރުނައެވެ. ޓީމުގެ ކޯޗާއި ކުޅުންތެރިންނަށް ސަލާގެ ފްލައިޓް ގެއްލުމުން ކޮށްފައިވާ އަސަރުވެސް މެޗުގައި ފެނިގެންދިޔައެވެ.\nސެއިންޓް އެތިއޭންއާ ދެކޮޅަށް ނަންޓޭސް ކުޅުނު މެޗު ނިމުނީ 1-1ގެ ނަތީޖާއަކުން އެއްވަރު ވެގެންނެވެ.


ރައީސުލްޖުމްހޫރިއްޔާގެ ނައިބު ވަރލްޑް ގަވަރންމަންޓް ސަމިޓް 2022 ގައި ބައިވެރިވެވަޑައިގަތުމަށް ޔޫ.އޭ.އީއަށް ކުރެއްވި ދަތުރުފުޅު ނިންމަވާލައްވައި މާލެ ވަޑައިގެންފި - The President's Office\n31 މާރިޗު 2022، ރިފަރެންސް: 2022-146\nރައީސުލްޖުމްހޫރިއްޔާގެ ނައިބު ފައިޞަލް ނަސީމް، ވަރލްޑް ގަވަރންމަންޓް ސަމިޓް 2022 ގައި ބައިވެރިވެވަޑައިގަތުމަށް ޔުނައިޓެޑް އެރަބް އެމިރޭޓްސް (ޔޫ.އޭ.އީ)ގެ ދުބާއީއަށް ކުރެއްވި4ދުވަހުގެ ދަތުރުފުޅު ނިންމަވާލައްވައި މިއަދު މާލެ ވަޑައިގެންފިއެވެ.\nރައީސުލްޖުމްހޫރިއްޔާގެ ނައިބުގެ މި ދަތުރުފުޅުގައި ޔޫ.އޭ.އީގައި ބޭއްވި ވަރލްޑް ގަވަރންމަންޓް ސަމިޓްގައި ބައިވެރިވެވަޑައިގެންނެވުމުގެ އިތުރުން މިދަތުރުފުޅުގައި ދިވެހި ސަރުކާރާއި، ޔޫ.އޭ.އީ ސަރުކާރާ ދެމެދު ގަވަރމަންޓް ޑިވެލޮޕްމަންޓް އެންޑް މޮޑަނައިޒޭޝަންގެ ދާއިރާއިން ތަޖުރިބާ ހިއްސާކުރުމުގެ އެއްބަސްވުމެއްގައި ސޮއިކުރައްވާފައި ވެއެވެ.\nމީގެ އިތުރުން މި ދަތުރުފުޅުގައި ރައީސުލްޖުމްހޫރިއްޔާގެ ނައިބުގެ އަރިހަށް، ޔުނައިޓެޑް އެރަބް އެމިރޭޓްސް (ޔޫ.އޭ.އީ) ގެ މިނިސްޓަރ އޮފް ކްލައިމެޓް ޗޭންޖް އެންޑް އެންވަޔަރަންމަންޓް، މަރްޔަމް ބިންތް މުޙައްމަދު ސަޢީދު ޙަރެބް އަލްމެއިރީ ވަނީ އިޙްތިރާމްގެ ޒިޔާރަތެއް ކުރައްވާފައެވެ. އަދި އެ މަނިކުފާނު ވަނީ އެކްސްޕޯ 2020 ދުބާއީއަށް ޒިޔާރަތްކުރައްވައި އެކްސްޕޯގެ ރާއްޖޭގެ ޕެވިލިއަންއާ ސަޢޫދީ ޢަރަބިއްޔާގެ ޕެވިލިއަންއަށް ޒިޔާރަތްކުރައްވާފައެވެ.\nރައީސުލްޖުމްހޫރިއްޔާގެ ނައިބު ޔޫ.އޭ.އީ.ގެ ދުބާއީއަށް ކުރެއްވި މި ދަތުރުފުޅުގައި މިނިސްޓަރ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޮލޮޖީ، އައިމިނަތު ޝައުނާ އަދި ރައީސުލްޖުމްހޫރިއްޔާގެ އޮފީހުގެ ސެކްރެޓަރީ، ފޮރިން ރިލޭޝަންސް، އިބްރާހީމް ހޫދު ބައިވެރިވެވަޑައިގެންނެވިއެވެ.


މަދީނާގައި ހިނގާފައިވާ ލޯބީގެ ޙާދިސާއެއް –2– ޖަމްޢިއްޔަތުއް ސަލަފް\nމަދީނާގައި ހިނގާފައިވާ ލޯބީގެ ޙާދިސާއެއް – 2\nތާރީޚް: 14:38 23 އޮކްޓޯބަރ 2018\nކޮންމެއަކަސް ވާހަކައިގެ ތެރެއަށް ވަންނާނަމެވެ. ބަރީރާ –رضى الله عنها– އާއި އެކަމަނާގެ ފިރިކަލުން މުޣީޘު-رضى الله عنه– އާއި އަދި އެދެމަފިރިކަލުންގެ ދަރިންނާއިއެކު އޭރު ދުނިޔޭގައި އޮތް އެންމެ ތަހުޒީބު އެންމެ އަމާން ޢަދުލުވެރި ވެރިކަން ޤާއިމުވެފައިވާ މަދީނާގައި ދިރިއުޅެމުން ދަނިކޮށް މި ކުޑަ ޢާއިލާއަށް އައި ތޫފާނަކީ ބަރީރާ –رضى الله عنها– ގެ ހިތްޕުޅުގައި ”މިނިވަން“ ކަމަށް ދެވިފައިވާ މަތިވެރި މަޤާމެވެ. ”އަޅުވެތިކަމުގެ“ ކުރިމަތީގައި އެކަމަނާ ބަލިޤަބޫލު ނުކުރެއްވުމެވެ. އަދި މިކަންތަކުގެ އިތުރުން އެކަމަނާއަށް ”މިނިވަންކަން“ ހޯދައިދިނުމަށް މަދީނާގެ އެ ދަޢުލަތުގެ އެއް ”މަހާ ރެހެންދި“ ވެވަޑައިގެން ޤުރުބާނީއެވެ. ކޮންމެއަކަސް އެވާހަކަ މިތާގައި ކިޔާލަދޭނަމެވެ.\nމިވީގޮތަކީ އިސްލާމްދީން އައުމުގެ ކުރިންވެސް ޢަރަބިންނަކީ ޖާހިއްލިއްޔަ ޒަމާނުއްސުރެ އިންސާނުން އަޅުވެތިކޮށްގެން އުޅުނުބައެކެވެ. ނަމަވެސް އިސްލާމްދީން އައުމަށްފަހު އަޅުންމިނިވަންކުރުމަށް އެދީން ބާރުއަޅާ އަޅުން މިނިވަންވާނެ އެތައް ދޮރުތަކެއް ހުޅުވާލިއެވެ. އަދި އަޅުވެތިކުރެވޭނެ ގިނަ ދޮރުތައް ލައްޕާ އަބަދުގެ އަބަދަށް ތަޅުލިއެވެ. މިގޮތުން އަޅަކު މިނިވަންވާން ބޭނުންނަމަ ”މުކާތަބު އަޅަކަށް“ ބަދަލުވުމުގެ މަތިވެރި އުޞޫލު އިސްލާމީ ޝަރީޢަތުގައި ކަނޑައެޅިގެން ދިޔައެވެ. އެއީ އަޅުމީހާއި އޭނާގެ ޞާހިބުމީހާ އާއި ދެމީހުންގެ ދެމެދު މަހުންމަހަށް ނުވަތަ ބައިބަޔަށް ވަކި އެއްޗެއް ދައްކައިގެން އަޅު މީހާ އޭނާގެ ”މިނިވަންކަން“ ގަތުމެވެ. މިހާރުގެ ބަހުންނަމަ ”އިންސްޓޯލްމަންޓަށް“ އަޅުމީހާ އޭނަގެ ”މިނިވަންކަން“ ޞާޙިބުމީހާގެ އަތުން ގަތުމެވެ. މިގޮތުން ބަރީރާ –رضى الله عنها– ވެސް އެކަމަނާގެ ޞާޙިބުމީހާއާއެކު ވަކި މިންވަރެއްގެ ޚާލިޞް ރަން އަގުގެ ގޮތުގައި ދައްކާގޮތަށް ”މުކާތަބު އަޅަކަށް“ ވެވަޑައިގަތެވެ. އަދި އެކަމުގައި އެކަމަނާއަށް އެހީތެރިވުމަށް އެދި މިއުއްމަތުގެ މުއުމިނުންގެ މަންމާފުޅު ޢައިޝާ –رضى الله عنها– ގެ އަރިހުން އެދިވަޑައިގަތެވެ. ވަގުތުން ޢައިޝާ –رضى الله عنها– ބަރީރާ –رضى الله عنها– އަށް އެހީތެރިވެ ވަޑައިގެން ކަނޑައެޅިފައިވާ މުއްދަތުގެ ކުރިން ބަރީރާ –رضى الله عنها–އެކަމަނާގެ އަގު ޞާހިބުމީހާއަށް ދައްކާ އަމިއްލަ އިޚްތިޔާރު ލިބިގެންވާ އަންހެން ބޭކަނބަލެއްގެ ގޮތުގައި ދުނިޔެއަށް ނުކުތެވެ. ނަމަވެސް ﷲތަޢާލާ ކަނޑައަޅުއްވާފައިވާ އިމުގެ ތެރޭގައި އެކަމަނާ ހުންނެވިއެވެ. އަދި މަތިވެރި އިލާހީ ޝަރީޢަތުން އެކަމަނާއަށް ދެއްވާފައިވާ ޙައްޤެއް ބޭނުން ކުރެއްވުމަށް ކުރިމަތިލެއްވިއެވެ. މިކަމަށް ކުރިމަތިލެއްވުން ވެގެންދިޔައީ މުޣީޘު-رضى الله عنه– އާއިއެކު އެކަމަނާ ބިނާކުރެއްވި ޢާއިލާއަށް އައި ތޫފާނަކަށެވެ. ދެން އޮތީ އެ ތޫފާނުގެ ވާހަކައެވެ.\nއެއީ މުޣީޘު-رضى الله عنه– އަށް އައި ތޫފާނެކެވެ. އެކަލޭގެފާނުގެ ދިރިއުޅުމަށް އައި ބިންހެލުމެއްކަހަލަ ކަމެކެވެ. ހަމައެއާއިއެކު އެއީ އިސްލާމްދީނާއި މެދު ޝައްކު އުފައްދާ އަންހެނުންގެ ޙައްޤުތައް މުސްލިމު އުޚްތުންގެ ކިބައިން ދީން ނިގުޅައިގެންފައިވާކަމަށް ދަޢުވާކުރާ ”ފެމިނިސްޓް“ ގުރޫޕުތަކުގެ މައްޗަށް ޖަހާ ބުރުހާނާއި ޙުއްޖަތުން ފުރިންގެންވާ ގަދަފަދަ ގުގުރިއެކެވެ. އެހެން ނުވާންވީ އެއްވެސް ސަބަބެއް ނެތެވެ. ފުރަތަމަކަމަކީ ބަރީރާ –رضى الله عنها– މިނިވަންވާން ބޭނުންފުޅުވުމުން އެ މަގު އިސްލާމްދީނުގައި ފަހިކޮށްދީފައިއޮތް ފުޅާ ކަމެވެ. އެހެނީ ބައެއް ޢިލްމުވެރިންގެ ގާތުގައި އަޅަކު އޭނާ މިނިވަންވުމަށް ”މުކާތަބު“ އަޅަކަށް ވާން ޞާހިބުމީހާ ގާތު އެދިއްޖެނަމަ އެކަން އެ ޞާހިބުމީހާ ކޮށްދިނުމަކީ އޭނާގެ މައްޗަށް ލާޒިމުވެގެންވާކަމެއްކަމަށް ބަޔާންކުރައްވާފައިވެއެވެ. ދެވަނަ ކަމަކީ އެކަމަނާ މިނިވަން ކުރުމުގައި ޢައިޝާ–رضى الله عنها– މާލީގޮތުން އެހީތެރިވެ ވަޑައިގަތުން ދޭހަކޮށްދެނީ މަދީނާގެ އެ މުޖުތަމަޢުގައި އަންހެނުންނަށް މިނިވަންކަމާއި ޙައްޤު ހޯދައިދީ ހެޔޮ ޠާހިރު ދިރިއުޅުމެއް ހޯދައިދިނުމަށް އެދަޢުލަތުގެ އެންމެ އިސްވެރިޔާ ދެއްވާފައިވާ އަހަމިއްޔަތުކަމެވެ. އެހެނީ އެކަލޭގެފާނު އެ ރަށުގެ ވެރިކަމަށް ޙަވާލުވީ ”ބޮޑު ކެންޕެއިނެއް“ ކުރައްވާ ”ގިނަ ވަޢުދުތަކެއް“ ވެގެން ހޯދި ”ވޯޓު“ ތަކަކުން ނޫނިއްޔާއެވެ. އެހެން އެކަން އޮތްއިރުވެސް ނިކަމެތި އަޅު އަންހެނަކަށް އެކަލޭގެފާނުގެ ގެކޮޅަށްގޮސް އެކަލޭގެފާނުގެ އަނބިކަނބަލުންގެ އަރިހުން އެހީތެރިކަމަށް އެދުމަށް އެއްވެސް ހުރަހެއް ނެތްކަން ދޭހަކޮށްދެނީ ނަބިއްޔާ –صلى الله عليه وسلم– ހިންގެވީ ރަސްކަމެއް އަދި ޖުމްހޫރިއްޔަތެއް ނުމެނޫންކަމެކެވެ. ތިންވަނަ އަދި އެންމެ މުހިއްމު ނުކުތާ ތިރީގައި މިބަޔާންކުރަނީއެވެ.\nއެއީ އިސްލާމްދީނުގައި ދެ އަޅުން ކައިވެނިކުރުމަށްފަހު އެތަނުން އަނބިމިހާ މިނިވަންވެ ފިރިމީހާ އަޅެއްގެ ގޮތުގައި ހުރެއްޖެނަމަ އެކައިވެނި ފަސްޚު (ކެންސަލު) ކޮށްލުމުގެ އިޚްތިޔާރު އަނބިމީހާއަށް ދެއްވާފައިވާ މަތިވެރި ދެއްވުމެވެ. އަޅެ މިއިސްލާމްދީން އަންހެނުންނަށް މިނިވަންކަމާއި ކަރާމާތް ހޯދައި ނުދޭތޯއެވެ. އަޅެއްގެ ގޮތުގައި ބަރީރާ –رضى الله عنها– ހުރެ އެކަމަނާގެ ފިރިކަލުންނާއި ކައިވެނިކުރި އިރުވެސް އެކަމަނާގެ ނަމުގެ ފަހަތަށް ”މުޣީޘު“ އިތުރު ކުރާކަށް ނުޖެހުނެވެ. އަދި މިނިވަން ވުމަށްފަހު އެކަމަނާ އެކައިވެނި ފަސްޚު ކޮށްލެއްވުމަށް ބޭނުންވި ހިނދު އެކަން ކުރުމުގެ އެއްވެސް ހުރަހެއް އެކަމަނާއަކަށް ކުރިމައްޗެއް ނުވިއެވެ.\nނަމަވެސް ބަރީރާ –رضى الله عنها– ގެ މި ނިންމެވުންވީ މުޣީޘު-رضى الله عنه–އަށް ބަރުދާސްތު ކުރަން އުނދަގޫވި ކަމަކަށެވެ. އެކަލޭގެފާނު ބަރީރާ –رضى اللهعنها– އަށް ވިސްނައިދެވޭތޯ އެތައް މަސައްކަތެއް ކުރެއްވިއެވެ. އެންމެ ފަހުން މުޣީޘު-رضى الله عنه– އަޅުގަނޑުމެން ހިތަށްނާރާ ކަހަލަ ކަމެއްވެސް ބަރީރާ –رضى اللهعنها– ވަކިވެ ހިނގައިދާނެތީ އެކަން ހުއްޓުވުމަށްޓަކައި ކުރެއްވީއެވެ. އެއީ….


Positivevi India2Meehunnakee AC Maraamaathu Kuraa Technician Thakeh - Vaguthu\nޕޮޒިޓިވްވި އިންޑިއާ ދެ މީހުންނަކީ އޭސީ މަރާމާތު ކުރާ ޓެކްނީޝަނުންތަކެއް\nމިއަދު މާލެއިން ކޮވިޑް-19 އަށް ޕޮޒިޓިވްވި ބިދޭސީންގެ ތެރެއިން އެ ބައްޔަށް ޕޮޒިޓިވްވި އިންޑިއާ އަށް ނިސްބަތްވާ ދެ މީހުންނަކީ އެއާކަންޑިޝަން މަރާމާތު ކުރާ ދެ ޓެކްނީޝަނުން ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނެފިއެވެ.\nދަރުބާރުގޭގައި މިއަދު ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން އެޗްޕީއޭގެ ޑޮކްޓަރު ނަޒްލާ ރަފީގު ވިދާޅުވީ މިއަދު ޕޮޒިޓިވްވި އިންޑިއާ ދެ މީހުންނަކީ މާލެއިން ކޮވިޑް-19 އަށް ޕޮޒިޓިވްވި ކޭސް 28އާ ގުޅުންހުރި ދެ މީހުން ކަމަށެވެ. މިއަދު ޕޮޒިޓިވްވި ދެ މީހުންނަކީ ބްރައިޓު ބްރަދާސްގައި މަސައްކަތް ކުރާ އެއާކަންޑިޝަން ނުވަތަ އޭސީ މަރާމާތު ކުރާ ދެ ޓެކްނީޝަނުން ކަމަށެވެ.\nދާދިފަހުން ވެސް އެ ދެ މީހުން މާލޭގެ ބައެއް ގެތަކަށް އޭސީ މަރާމާތު ކުރުމަށް ގޮސްފައިވާކަން ފާހަގަކުރައްވާ ޑރ. ނަޒްލާ ވިދާޅުވީ އެމީހުން މާލެއިން ދިޔަ ގެތަށް ދެނެގަތުމުގެ މަސައްކަތް މިހާރު ކުރަމުން އަންނަ ކަމަށެވެ.\n"އެމީހުންނަކީ އޭސީގެ މަސައްކަތް ކުރުމަށް އެކި ގޭގެއަށް ގޮސް މަސައްކަތް ކުރާ މީހުން، ޓެކްނީޝަނުން އެމީހުންނަކީ. ކޭސް 28އާ ގުޅިގެން އެފަރާތް ދިޔަ ގޭގެވެސް އަޅުގަނޑުމެން ވާނީ ކޮންޓެކްޓް ޓްރޭސިންގެ ތެރެއިން ހޯދާފައި އަދި ބައްދަލުވި މީހުންވެސް ކޮންޓެކްޓުންގެ ގޮތުގައި ނޯޓު ކޮށްގެން ސާމްޕަލް ނަގަންޖެހޭ މީހުންގެ ސާމްޕަލް ނަގާ ކަންތައް ކުރިޔަށްދާނެ. އެގޮތަށް ހަމަ މި ދެ މީހުންވެސް ކޭސް 28 ދިޔަ ތަންތަނުގެ އިތުރަށް އެހެން ތަނަކަށް ގޮސްފައިވާ ނަމަ އެމީހުންވެސް އަޅުގަނޑުމެން ބަލަމުން ގެންދާނަން،" ޑރ. ނަޒްލާ ވިދާޅުވިއެވެ.\nނަމަވެސް މި ދެ މީހުންގެ ގައިން ކޮވިޑް-19 ގެ އެއްވެސް އަލާމާތެއް ފެނިފައި ނުވާ ކަމަށް ޑރ. ނަޒްލާ ވިދާޅުވިއެވެ. ހަމައެކަނި އެ ދެ މީހުން އެ ބައްޔަށް ޕޮޒިޓިވްވެފައި ވަނީ ކޭސް 28 އާ ގުޅިފައި އޮތުމުގެ ސަބަބުން ކަމަށް ޑރ. ނަޒްލާ ވިދާޅުވިއެވެ. ޑރ. ނަޒްލާ ފާހަގަކުރި ކޭސް 28 އަކީ ދިވެއްސެކެވެ. އޭނާ މި ބައްޔަށް ޕޮޒިޓިވްވެފައި ވަނީ މިދިޔަ ހުކުރު ދުވަހުއެވެ.\nމިއަދު މާލެއިން އެކަނި ޖުމްލަ 16 މީހަކު ޕޮޒިޓިވްވެފައިވާއިރު މިހާތަނަށް މުޅި ރާއްޖެއިން ވަނީ 51 މީހަކަށް ކޮވިޑް-19 ބަލި ޖެހިފައެވެ. މި ބަލި ޖެހުނު 16 މީހަކު ވަނީ ބަލިން ރަނގަޅުވެސް ވެފައެވެ. އޭގެތެރޭގައި 13 ބިދޭސީންނާއި ތިން ދިވެހިން ހިމެނެއެވެ.


ބަލިމީހުން ގެންދިއުމުގެ ހުއްދަ ގައުމުތަކުން އަދި ނުލިބޭ\nރާއްޖެއިން ބޭރުން ފަރުވާ ހޯދަން ޖެހި އެކަމަކު ކޮވިޑް-19އާ ގުޅިގެން ނުފުރިފައި ތިބި ބަލި މީހުން ގެންދިއުމުގެ ހުއްދަ އެއްވެސް ގައުމަކުން އަދި ނުލިބޭ ކަމަށް ފޮރިން މިނިސްޓްރީން މިއަދު ބުނެފި އެވެ.\nއޭޑީކޭއިން ކޮވިޑަށް ޓެސްޓްކުރަން ސަރުކާރުން އަގުދޭނެ\nކޮވިޑް-19 އަށް ޓެސްޓްކުރުމުގެ މަސައްކަތް އޭޑީކޭ ހޮސްޕިޓަލުން އަންނަ އާދީއްތަ ދުވަހު ފަށާނެ ކަމަށާއި އާސަންދަ މެދުވެރިކޮށް، އެ ހިދުމަތަށް ސަރުކާރުން އަގު ދައްކާނެ ކަމަށް ނެޝަނަލް އިމަޖެންސީ އޮޕަރޭޝަން ސެންޓަރު (އެންއީއޯސީ) އިން މިރޭ ބުނެފި އެވެ.\nއޮންލައިން ބޭސް ސިޓީތަކަށް އާސަންދައިން ބޭސް ލިބޭނެ\nއޮންލައިންކޮށް ޑޮކްޓަރަށް ދައްކާފައި ދޭ ބޭސް ސިޓީތަކަށް އާސަންދަ މެދުވެރިކޮށް ބޭސް ލިބޭނެ ކަމަށް އާސަންދަ ކުންފުނިން މިއަދު ބުނެފި އެވެ.\nއޭޑީކޭގައި ކަކުލު ހުޅު ބަދަލުކުރާ އޮޕަރޭޝަނަށް އާސަންދަ\nއޭޑީކޭ ހޮސްޕިޓަލުގައި ކަކުލު ހުޅު ބަދަލުކުރުމުގެ އޮޕަރޭޝަނަށް އާސަންދަ ދޭން މިއަދު ފަށައިފި އެވެ.\nDecember 31, 2018 53\nވިޓަމިންސީ ގުޅައެއް 66 އަށް، ޒިންމާވާނެ ބަޔަކު ނުވި\nއޭޑީކޭގެ ބޭސް ފިހާރަ އިން ދޮޅު ރުފިޔާ އަށް ވިއްކާ ވިޓަމިން ސީ ގުޅައަކަށް އާސަންދަ އިން 66ރ. ގެ ރޭޓުން ބިލް ކޮށްފައިވާ މައްސަލައެއް ފެންމަތިވެ އެއްބަޔަކު އަނެއް ބަޔަކަށް މިއަދު ތުހުމަތުކޮށްފި އެވެ.\nއައިޑީކާޑް މުއްދަތު ހަމަވިޔަސް މިހާރު އާސަންދަ ލިބޭނެ\nދިވެހި ރައްޔިތެއްކަން އަންގައިދޭ ކާޑުގެ މުއްދަތު ހަމަވެފައިި ވިޔަސް ދައުލަތުގެ ހެލްތު އިންޝުއަރެންސް، ހުސްނުވާ އާސަންދަ ލިބޭ ގޮތަށް އާސަންދަ ކުންފުނިން ހަމަަޖައްސައިފި އެވެ.\nSeptember 01, 2018 13\nތަހުމީނާ: ބޮޑު އޮޕަރޭޝަނެއް، ހިތް ޝުކުރުން ފުރިފައި\nތަހުމީނާ ހަސަން އާއި މޫސާ އާދަމްގެ އުފާވެރި ދިިރިއުޅުމަށް ހިޔަނި އެޅުނީ، އެންމެ ހަގު ދަރިފުޅަށް ބަނޑުބޮޑު އިރު، ޑޮކްޓަރަށް ދެއްކުމުން ތަހުމީނާގެ އާދަޔާހިލާފު ބައްޔެއް ހުންނަކަން އެނގުމުންނެވެ. ނޭވާލާން އުނދަގޫވާތީ ޑޮކްޓަރަށް ދެއްކުމުން އޭރު އެނގުނީ، އޭނާގެ ހިތުން އިތުރު އަޑެއް ކިޔާކަމެވެ. އެކަމަކު މާ ބޮޑު އިތުރު އުނދަގުލެއް...\nވައި ގޮޅިން ވެއްޓުނު ބިދޭސީ މީހާ މަރުވެއްޖެ\nހުޅުމާލޭގެ ފްލެޓެއްގެ ތިން ވަނަ ބުރީގެ ވައި ގޮޅިއަކުން އިއްޔެ ވެއްޓުނު ބަންގްލަދޭޝް ފިރިހެން މީހާ މަރުވެއްޖެ އެވެ.\nއޭޑީކޭއިން އާސަންދައިގެ ހިދުމަތް އަލުން ފަށަނީ\nސިއްހީ ޚިދުމަތް ދޭ އަމިއްލަ ތަންތަނުން އާސަންދައިގެ ހިދުމަތް ދިނުން ހުއްޓާލަން އާސަންދަ ކުންފުނިން މިދިޔަ ހަފުތާގައި ނިންމައި އެއްބަސްވުންތައް އުވާލުމާ ގުޅިގެން އޭޑީކޭ ހޮސްޕިޓަލުން އާސަންދައިގެ ހިދުމަތް މެދުކަނޑާލުމަށް ފަހު މިރޭ 12:00 އިން އިން ފެށިގެން އެ ހިދުމަތް އަލުން ފަށަން ނިންމައިފި އެވެ.\nMay 09, 2017 11\nއާސަންދައިން ހިދުމަތް ދިނުމަށް އޭޑީކޭއަށް ހުރަހެއް ނެތް\nއާސަންދަ އިން ހިދުމަތް ދިނުމުގައި އޭޑީކޭ ހޮސްޕިޓަލަށް އެއްވެސްސ ހުރަހެއް ނެތް ކަމަށާއި ނަމަވެސް އެ ހޮސްޕިޓަލާއެކު ވެފައިވާ އެއްބަސްވުމަށް ބަދަލު ގެންނަން ހުށަހަޅާފައިވާ ކަމަށް އާސަންދަ ކުންފުނިން މިއަދު ބުނެފި އެވެ.\nMay 07, 2017 197\nއަމިއްލަ ތަންތަނުން އާސަންދައިގެ ޚިދުމަތް ކަނޑާލައިފި\nސިއްހީ ޚިދުމަތްދޭ އަމިއްލަ ތަންތަނުން އާސަންދައިގެ ޚިދުމަތް މިއަދުން ފެށިގެން ކަނޑާލަން އާސަންދަ ކުންފުނިން ނިންމައިފި އެވެ.


Social media; Rangalhu kaanaa ah loabi ithuru koddhey | Mihaaru\nކާނާތަކެއް ތަފާތު ސޯޝަލް މީޑިއާ އެޕްތައް ރަމްޒުކޮށްދޭ ގޮތަށް ހަދާފައި.\n10 ޖޫން 2018 - 08:24\nއަތުގައި އޮންނަ ސްމާޓް ފޯނާ އެކު މިހާރު ކޮންމެ މީހަކީ ވެސް ސޯޝަލް މީޑިއާގެ ދުނިޔޭގައި ބިޒީ މީހެކެވެ. މިކަމުގެ ސަބަބުން ދިމާވާ ގޯސްތަކުގެ ވާހަކަ ދައްކާއިރު، ދިރިއުޅުމަށް ލިބުނު ލުއިތަކާއި އޭގެ ސަބަބުންވި ފަސޭހަތަކުގެ ވާހަކަ ވެސް ދޫކޮށްލައިގެން ނުވާނެ އެވެ.\nއެގޮތުން ފޭސްބުކާއި އިސްޓަގްރާމާއި ޔޫޓިއުބާއި ޕިންޓްރެސްޓް ފަދަ ވަސީލަތްތަކަކީ އާންމުންގެ ސިއްހަތަށް ވެސް، އެދެވޭ ހެޔޮ ބަދުލުތަކެއް ފޯރުވާ އެއްޗެހި ކަމަށް ތަޖުރިބާކާރުން ބުނެ އެވެ.\nހާއްސަކޮށް، ތަފާތު ވައްތަރުގެ ކެއުންތަކާއި އެ ކެއުންތައް ތައްޔާރު ކުރާނެ ގޮތާއި އޭގެ ރެސިޕީތައް އިސްޓަގްރާމް ކަހަލަ ޕްލެޓްފޯމްތަކުގައި ކިޔައިދޭތީ، އާންމުންގެ ސިއްހަތަށް ހެޔޮ ބަދަލުތަކެއް ގެންނަން ބާރަކަށްވާ ކަމަށް އެފަދަ ޕޭޖްތައް ހިންގާ މީހުން ވެސް މިހާރު ގަބޫލުކުރެ އެވެ.\nއެގޮތުން، ދުޅަހެޔޮ ކާނާ އަށް ސޯޝަލް މީޑިއާގެ ސަބަބުން އިނގިރޭސިންގެ ކިބައިގައި މިހާރު ލޯބި އިތުރުވެފައިވާ ކަމަށް ގަބޫލުކުރާ މަޝްހޫރު ޝެފުން މިހާރު ބައިވަރެވެ.\nއިސްޓަގްރާމްގައި 228،000 ފޮލޯވަރުންނާއި 250،000 ސަބްސްކްރައިބުން ތިބި މަޝްހޫރު ޒުވާން ޝެފް ގެޒް އޯކްލީ، 26، ބުނި ގޮތުގައި އޭނާގެ ޕޭތްޖަތަކަށް މީހުން ލޯބިކުރަނީ ސިއްހީ ގޮތުން ފައިދާ ހުރި ކާނާތައް ޕްރޮމޯޓް ކުރަން މަސައްކަތް ކުރާތީ އެވެ.\nއޯކްލީގެ ފޭސްބުކް ޕޯސްޓެއް.\nއޯކްލީ ބޮޑަށް މަޝްހޫރީ ވެޖެޓޭރިއަން ކެއުންތަކަށް ހާއްސަ މީހެއްގެ ގޮތުގަ އެވެ. މާނައަކީ މަހުގެ ބާވަތްތަކާ ދުރު ކެއުންތަކީ ފޫހި ނޫން ކާނާތަކެއްގެ ގޮތުގައި ވިސްނައި ދޭން އޭނާ ކުރާ މަސައްކަތްތައް ބޮޑެވެ.\n"އަހަރެން ބުނާނީ ޔޫޓިއުބާއި އިސްޓަގްރާމަކީ ހަމަ ޖާދުލެއް ކަހަލަ ޕްލެޓްފޯމްތަކޭ. ވަރަށް ގިނަ މީހުން މިހާރު ރެސްޓޯރަންޓްތަކަށް ކާން ވަދެލާފައި، މި އެއްޗެހި ފުރަތަމަ ކަމަކަށް ހާވާލާނެ،" އޯކްލީ ބުންޏެވެ. "މާނައަކީ ސިއްހަތަށް ފައިދާ ހުރި އެއްޗިއްސަށް ލޯބި ކުރާ މީހުން މިހާރު ގިނަވެއްޖޭ ސޯޝަލް މީޑިއާގެ ސަބަބުން."\nއިންޓަނެޓްގެ ފަސޭހަތަކާ އެކު މުޅި ދުނިޔެ މިހާރު ކުޑަވެފައިވާ އިރު، ސޯޝަލް މީޑިއާތަކުން މިހާރު ތަފާތު އެކި ކަހަލަ ކާނާތައް ފެނި، އެ އެއްޗެހި ތަޖުރިބާ ކުރުމުގެ ޝައުގު ވެސް މީހުންގެ މެދުގައި ވަނީ ބޮޑުވެފަ އެވެ.\nއިތުރު ލިޔުންތައް ސިއްހަތު ފޭސްބުކް ސޯޝަލް ނެޓްވޯކްސް ފައިދާހުރި ކާނާ


Japan ge mi firihen meeha ah loabi vevunee kuraippeh dheke - AO News Japan ge mi firihen meeha ah loabi vevunee kuraippeh dheke\nޖަޕާނުގެ މި ފިރހެން މީހާއަށް ލޯބި ވެވުނީ ކުރައްޕެތް ދެކެ\nއެމީހަކަށް ވުރެ ބޮޑުތަނުން ހަނގު ނޫނީ ދޮށީ މީހަކާ ލޯބީގެ ގޮތުން ގުޅުމާއި އަދި ތަފާތު އެއްޗިހި ދެކެ ލޯބި ވުމަކީ ގަބޫލު ކުރަން އުނދަގޫ ނަމަވެސް މިހާރަކަށް އައިސް ވަރަށް އާންމު ކަމެކެވެ.\nޖަޕާނުގެ އުމުރުން 25 އަހަރުގެ ޔުމާ ސިނޮހަރާ ކިޔާ ފިރިހެނަކު ބުނާގޮތުން އޭނައަށް ލޯބި ވެވުނީ ކުރައްޕެތް ދެކެވެ. އޭނައަށް ކުރަފި ދެކެ ލޯބި ވެވުނުގޮތް ކިޔާދެމުން ބުނެފައިވަނީ، މި ދުނިޔެއިން އޭނައަށް ފެނުނު އެންމެ ރީތި އެއްޗަކީ އެ ކުރަފިކަމަށެވެ. އަދި މިފެންނަ އަންހެން ކުދިންނަށް ވުރެ އޭނައަށް އެކުރަފި ރީތިކަމަށް ބުނެފައިވެއެވެ.\nޔުމާ ވަނީ އޭނަ ލޯބީގެ ގޮތުން ގުޅިގެން އުޅުނު ކުރަފި އަށް “ލީސާ” ގެ ނަމުން ނަންވެސް ދީފައެވެ.\n“އޭޝިއަން ބޮސް” އަށް ދިން އިންޓަވިއު އެއްގައި ޔުމާ ބުނީ، ލީސާ އަކީ އޭނަގެ ފުރަތަމަ ލޯބި ކަމަށެވެ. ކުރައްޕެތް ދެކެ ލޯބިވެދާނެ ކަމަށް ހީވެސް ނުކުރި ނަމަވެސް އޭނަ ބުނީ އޭނަ ލީސާ ދެކެ ވީ 100% ހަގީގީ ލޯބި ކަމަށެވެ. “އަހަރެން ލީސާ ގޮވައިގެން އުޅެނިކޮށް މާގިނަ ދުވަހެއް ނުވެ ލީސާ މަރުވި. މި އީހަޔާތުގައި ވަރަށް ދެރަވި ދުވަހެއް. މިދިރި އުޅުން މާގިނަ ދުވަހަކަށް ދެމިގެނެއް ނުދިޔަ. އަހަރެން ބޭނުން ވީ ލީސާ މަރުވީމަ ކާލަން. ކެއުމުން ހަމަ ގައިމުވެސް ލީސާ ވާނީ އަހަރެންގެ ހަށިގަނޑު ތެރޭގައި އަބަދަށް” ޔުމާ ބުންޏެވެ.\nޖަޕާނުގެ މި ޒުވާނާ އަށް ކުރައްޕެތް ދެކެ ލޯބި ވެވުނު ކަމުގައި ވިޔަސް މި ލޯބި މާގިނަ ދުވަހަކަށް ދެމި އޮންނާނެ ގޮތެއް ނުވިއެވެ. ދުނިޔޭގެ އެކި ކަންކޮޅުތަކުގެ މީހުން އިންސާނުން ނޫން އެހެން އެއްޗިހި ދެކެ ލޯބި ވެވިގެން ކައިވެނި ވެސް ކުރެއެވެ.\nދާދި ފަހުން ޖަޕާނު އަންހެނަކު ވަނީ ގަހެއް ދެކެ ލޯބިވާ ކަމަށް ބުނެ އެގަހާ ކައިވެނި ކޮށްފައެވެ.\nއަންނަ އަހަރު ކައިވެނިކޮށް ނުދެވޭނެ ދުވަސްތައް އާންމުކޮށްފި\nކައިވެންޏަށް ތައްޔާރުވާ އަންހެން ވެރިންނަށް ފަސޭހަ ޑައެޓެއް!\nއުމުރުން 63އަަހަރުގެ ދިވެހި މުއްސަންޖަކު އިންނާނެ ޒުވާން ރީތި އަންހެނަކު ހޯދަނީ


Defence minister majileehah haazirukuranee Defence minister majileehah haazirukuranee\nޑިފެންސް މިނިސްޓަރ މަޖިލީހަށް ހާޒިރުކުރަނީ\nޑިފެންސް މިނިސްޓަރު އަލްއުސްތާޛާ މާރިޔާ އަޙްމަދު ދީދީ\nޑިފެންސް މިނިސްޓަރ މާރިޔާ އަޙުމަދު ދީދީ އިންޑިއާއަށް ކުރެއްވި ދަތުރުފުޅުގެ ތެރެއިން-\nޑިފެންސް މިނިސްޓަރ އަލްއުސްތާޛާ މާރިޔާ އަޙްމަދު ދީދީ އިންޑިއާއަށް ކުރެއްވި ދަތުރުފުޅުގައި ދެއްކެވި ވާހަކަފުޅުތަކާއި ގުޅިގެން ރައްޔިތުންގެ މަޖިލީހަށް ހާޒިރުކުރަން ނިންމައިފިއެވެ. ޑިފެންސް މިނިސްޓަރ މަޖިލީހަށް ޙާޒިރުކުރާނެކަމަށް މަޖިލީހުގެ މެޖޯރިޓީ ލީޑަރު އަދި ވިލިމާލެ ދާއިރާގެ މެންބަރު އަޙްމަދު ނިހާން ޙުސައިން މަނިކު ވިދާޅުވިއެވެ.\nޑިފެންސް މިނިސްޓަރ ދާދި ފަހުން އިންޑިއާއަށް ކުރެއްވި ރަސްމީ ދަތުރުފުޅެއްގައި އެޤައުމުގެ މީޑިއާއަށް ދެއްވި އިންޓަރވިއުއެއްގައި އިންޑިއާ އިން ބޭނުން ނަމަ، ރާއްޖެ ހިފިދާނެ ކަމަށް ވިދާޅުވެފައިވާކަމަށް ތުހުމަތުކޮށް ގިނަ ބައެއްގެ ފާޑުކިއުން އެކަމަނާއަށް އަމާޒުވިއެވެ.\nއިންޑިއާ އިން ބޭނުންވެގެން ރާއްޖެ ހިފަން އުޅޭނަމަ، އެކަން ހުއްޓުވަން ކުރާނެ ކަމެއް އެނގިވަޑައިނުގަންނަވާ ޑިފެންސް މިނިސްޓަރ ވިދާޅުވެފައިވާކަމަށްވެސް މީޑިއާގައި ތުހުމަތުކުރެވުނެވެ. އަދި އެ ޤައުމުގެ ރާޑަރުތައް ރާއްޖޭގައި ހަރުކުރުމަށް އެއްބަސްވެފައިވާކަމަށްވެސް ތުހުމަތުކުރިއެވެެ.\nމިކަމާއި ގުޅިގެން ޑިފެންސް މިނިސްޓްރީން ނެރުނު ބަޔާނެއްގައި ވިދާޅުވެފައި ވަނީ، ޑިފެންސް މިނިސްޓަރ މާރިޔާ އަޙުމަދު ދީދީ އިންޑިއާއަށް ކުރެއްވި ދަތުރުފުޅުގައި އެގައުމުގެ ނޫހަކަށް ދެއްވި އިންޓަވިއުގައި ދެއްވެކި ވާހަކަ ފަތުރަމުންދަނީ ޤައުމުގެ ސުލްހަމަސަލަސްކަން ގެއްލުވާލައި ސިޔާސީ މަންފާ ހޯދުމަށްކަމަށެވެ.\nޑިފެންސް މިނިސްޓްރީން ނެރުއްވި ނޫސް ބަޔާނެއްގައި ވިދާޅުވެފައިވަނީ މިދިޔަ ޖެނުއަރީ މަހުގެ ފަހުކޮޅު ޑިފެންސް މިނިސްޓަރު އިންޑިއާއަށް ކުރެއްވި ރަސްމީ ދަތުރުފުޅުގައި އެޤައުމުގެ ނޫހަކަށް ދެއްވި ބަސްދީގަތުމުގައި ވިދާޅުވި އެއްޗެއް އާންމު ރައްޔިތުންނަށް އޮޅޭގޮތަށް ބައެއް ފަރާތްތަކުން ޚަބަރު ފަތުރަމުންދާކަަމަށެވެ.\nޑިފެންސް މިނިސްޓަރ މަޖިލީހަށް ހާޒިރުކުރުމަށް މަސައްކަތްކުރައްވާއިރު، ހައުސިންގ މިނިސްޓަރ އައިމިނަތު އާޠިފާވެސް މަޖިލީހަށް ޙާޒިރުކުރުމަށް ވަނީ ނިންމާފައެވެ.


Ramadan mahugai viyafaari kureveyne gadithah Economic Ministry in kandalhaifi. | @Raajje_tv Raajje.mv | Connecting the dots...\nރަމަޟާން މަހުގައި ވިޔަފާރިކުރެވޭނެ ވަގުތުތައް އިކޮނޮމިކް މިނިސްޓްރީ ކަނޑައަޅައިފި\nފިހާރަތައް ބަންދު ކުރުން ވަނީ ރޭގަނޑު 11:00 އަށް އިތުުރުކޮށްފަ\nކެއިންބުއިމަށް ބޭނުން ކުރާ ތަންތަން ވަނީ ދަންވަރު 01:00 އަށް އިތުރުކޮށްފަ\nފާތިމަތު ޝަނާ މުހައްމަދު | FathimathShana\nކ. މާލެ | 18 މެއި 2017 | ބުރާސްފަތި 18:40 | ޚަބަރު | 5,835\nމާލޭ މަގުމަތި -- ގޫގުލް\nބުރާސްފަތި ދުވަހުން ފެށިގެން ރަމަޟާން މަސް އަދި ޝައްވާލުމަހުގެ ފުރަތަމަ ހަތް ދުވަހުގެ ރޭތަކުގައި ފިހާރަ ތަކާއި ކެއިންބުއިމުގެ ހިދުމަތްދޭ ތަންތަން ބަންދުކުރަންޖެހޭ ގަޑިތައް އާއްމުކޮށްފި އެވެ.\nއިކޮނޮމިކް މިނިސްޓްރީން ކޮށްފައިވާ އިއުލާނެއްގައި ބުނެފައިވާގޮތުން ބުރާސްފަތި ދުވަހުން ފެށިގެން ރަމަޟާން މަހުގެ ފުރަތަމަ ދުވަހާއި ހަމައަށް ސައި ހޮޓާ، ރެސްޓޯރެންޓް އަދި ކެންޓީނު ފަދަ ތަންތަން ހުޅުވާފައި ބެހެއްޓުން ދަންވަރު 01:00 އަށް ވަނީ އިތުރުކޮށްފި އެވެ. މިފަދަ ތަންތަން ހުޅުވުމަށް ހަމަޖެހިފައިވަނީ ފަތިހު 04:30 ހުގަ އެވެ.\nމީގެ އިތުރުން ރަމަޟާން މަހާއި ޝައްވާލުމަހުގެ ފުރަތަމަ ހަތް ދުވަހުގައި ސައި ހޮޓާ، ރެސްޓަރުރެންޓް ފަދަ ތަންތަން ކެއިން ބުއިމުގެ ހިދުމަތް ދިނުމަށް ހުޅުވާފައި ހުންނަން ޖެހޭނީ، އެދުވަހެއްގެ އިރުއޮއްސުމާއި މެންދަމު 03:00 އާއި ހަމައަށެވެ. ރާއްޖޭގެ މީހުންގެ ދިރިއުޅޭ ހުރިހާ ރަށެއްގައި ހިންގާ ކެއިންބުއިމުގެ ހިދުމަތްދޭ ތަންތަނުން ކަނޑައެޅިފައިވާ ގަޑިތަކަށް އަމަލުކުރުމަށް އިކޮނޮމިކް މިނިސްޓްރީންވަނީ އަންގާފަ އެވެ.\nމީގެ އިތުރުން، ބުރާސްފަތި ދުވަހުން ފެށިގެން ރަމަޟާން މަހުގެ ރޭތަކާއި ޝައްވާލުމަހުގެ ހަތް ދުވަހު އިމްޕޯޓް ކުރާ ތަކެތި ވިއްކާ ފިހާރަތައް ބަންދުކުރުން ވަނީ ރޭގަނޑު 11:00 ޖެހުމަށް އިތުރުކޮށްފަ އެވެ. މީގެ ކުރިން ފިހާރަތައް ބަންދުކުރުމަށް ކަނޑައަޅާފައިވާ ގަޑި އަކީ ރޭގަނޑު 10:00 ގަ އެވެ.


Taliban akee Afghan sarukaaru kamugai balaiganegen nuvaane: UK\nއިނގިރޭސި ބޮޑުވަޒީރު ބޮރިސް ޖޯންސަން- ފޮޓޯ: ރޮއިޓާސް\nތާލިބާން އަކީ އަފްގާން ސަރުކާރުކަމަށް ބަލައިގަނެން ނުވާނެ: އިނގިރޭސި ވިލާތް\n15 އޯގަސްޓް 2021 - 23:24:58\nލަންޑަން، އޮގަސްޓް 15(ރޮއިޓާސް) ތާލިބާން އަކީ އަފްގާނިސްތާންގެ ސަރުކާރުކަމަށް ބަލައިގަނެން ނުވާނެ ކަމަށް އިނގިރޭސި ވިލާތުގެ ބޮޑުވަޒީރު ބޮރިސް ޖޯންސަން ވިދާޅުވެއްޖެ އެވެ.\nއާދީއްތަ ދުވަހު ބޮޑުވަޒީރު ޖޯންސަން ވިދާޅުވީ އެއްވެސް ބަޔަކު އަފްގާން ސަރުކާރަކީ ތާލިބާނުން ކަމަށް ބަލައިގަނެގެން ނުވާނެ ކަމަށެވެ. އަފްގާންގައި ހިންގުމާއި ތާލިބާނުން ވަރަށް އަވަހަށް ހަވާލުވާނެ ކަމަށް ޖޯންސަން ވަނީ ފާހަގަކޮށްފައެވެ.\n"އަހަރުމެން ބޭނުމެއް ނޫން އެއްވެސް ބަޔަކު ތާލިބާނުން ބަލައިގަންނާކަށް." އިންޓަވިއު ކްލިޕެއްގައި ޖޯންސަން ވިދާޅުވިއެވެ. ޖޯންސަން ވަނީ ހުޅަނގުގެ ގައުމުތަކުން އަފްގާނިސްތާނާއި ގުޅޭ މަސައްކަތްތައް އދ. އަދި ނޭޓޯފަދަ އޯގަނައިޒޭޝަން މެދުވެރިކޮށް ކުރުމަށް ގޮވާލާފައެވެ.\nއަފްގާނިސްތާނަކީ ޓެރަރިސްޓުން އުފައްދާ ތަނަކަށް ނުހެދުމަށް ބޭނުންވާ ވިސްނުމުގެ އެންމެން އެކީ މަސައްކަތް ކުރުމަށް ޖޯންސަން ވަނީ ގޮވާލަައްވާފައެވެ.\nތާލިބާނުން އަފްގާނިސްތާންގެ ކޮންޓްރޯލް ނަގާފައިވާއިރު އަފްގާނިސްތާންގެ އިންޓީރިއާ މިނިސްޓްރީގެ އިސް އޮފިޝަލަކާއި ހަވާލާދީ ރޮއިޓާސް އިން ރިޕޯޓްކުރާ ގޮތުގައި އަފްގާން ރައީސް ގަނީ ވަނީ ކަބުލް ދޫކޮށް ތަޖިކިސްތާނަށް ފިއްލަވާފައެވެ.\nތާލިބާނުންގެ ކޮމާންޑަރުންނާއި ހަވާލާދީ ބޭރުގެ ނޫސްތަކުން ރިޕޯޓްކުރާ ގޮތުގައި މިވަގުތު ތާލިބާނުންގެ ހަނގުރާމަވެރިން ވަނީ ވަނީ އަފްގާނިސްތާނުގެ ރިޔާސީ ގަނޑުވަރަށް ވަދެ އެތަނުގެ ކޮންޓްރޯލް ނަގާފައެވެ.\nތާލިބާނުން އަފްގާނިސްތާންގެ ރިޔާސީ ގަނޑުވަރު ހިފާފައިވާއިރު ގައުމުތަކުން އަންނަނީ އަފްގާނިސްތާންގައި ހުންނަ އެގައުމުތަކުގެ އެމްބަސީތައް ބަންދުކޮށް އެތަންތަނުގެ މުވައްޒަފުން ރައްކާތެރިކަމާއެކު އަފްގާނިސްތާނުން ބޭރުކުރުމުގެ މަސައްކަތް ކުރަމުންނެވެ.\nއެގޮތުން އެމެރިކާއިން ވަނީ މިއަދު އިތުރު 5،000 ސިފައިން އެމްބަސީ މުވައްޒަފުން އަދި އަފްގާން ތަރުޖަމާނުން ހަލުވި ކަމާއެކު ބޭރުކުރުމުގެ މަސައްކަތް އަވަސް ކުރުމުގެ ގޮތުން އެގައުމަށް ފޮނުވަން ނިންމާފައެވެ.\nއެމެރިކާއިން ސެޕްޓެމްބަރު 11 ކުރިން އަފްގާނިސްތާނުން ސިފައިން ބާލަން ނިންމިތާ ކުޑަދުވަސްކޮޅެއް ނުވަނީސް ތާލިބާނުން ވަނީ އަފްގާނިސްތާންގެ ބޮޑުބައެއް ހިފާފައެވެ.\nޒުވާނުން ހަލާކުކުރާ ކަމަށް ބުނެ ޓިކްޓޮކާއި ޕަބްޖީ މަނާކޮށްފި\nއަފްޣާނިސްތާނުގައި އޯޕިއަމް އުފެއްދުން މަނާކޮށްފި\nމާބަނޑު މީހަކަށް ތާލިބާނުންގެ އެހީ!


Rasfannuga dhuva track hadhan9million rufiya, haradhu kuree Aasandha in! | Mihaaru\nރަސްފަންނު ކައިރީގައި ހެދި ސިންތެޓިކް ޓްރެކުން ބަޔަކު ހިނގާފައި ދަނީ. އެ ތަން ހެދުމަށް އާސަންދަ އިން ނުވަ މިލިއަން ރުފިޔާ ހަރަދު ކުރި ކަމަށް އެ ކުންފުނިން ބުނޭ.-- ފޮޓޯ: ނިޝާން އަލީ/ މިހާރު\nރަސްފަންނުގައި ދުވާ ޓްރެކް ހަދަން ނުވަ މިލިއަން ރުފިޔާ، ހަރަދު ކުރީ އާސަންދައިން!\n06 އޯގަސްޓް 2019 - 21:31 30 comments\nމާލޭގެ ރަސްފަންނު ސަރަހައްދުން ފެށިގެން ސުނާމީ ބިނާ މައިޒާންއާ ހަމައަށް ދުވަން ތައްޔާރުކުރި ސިންތެޓިކް ޓްރެކަށް އާސަންދަ ކުންފުނިން 9.5 މިލިއަން ރުފިޔާ ހަރަދު ކުރި ކަމަށާއި އެތަނަށް ހަރަދު ކުރި ފައިސާ މިހާތަނަށް އައި އިރު، ލިބިފައި ނެތް ކަމަށް އެ ކުންފުނިން މިއަދު ބުނެފި އެވެ.\nކުރީގެ ރައީސް އަބްދުﷲ ޔާމީންގެ ސަރުކާރުގައި، ސިންގަޕޫރުގެ ކުންފުންޏަކާ ހަވާލުކޮށްގެން ޓްރެކްގެ މަސައްކަތް ފެށީ އޭޕްރީލް 2016 ގަ އެވެ. އަދި ހައުސިން މިނިސްޓްރީން ބޭނުންވި ފެންވަރަށް އެ ތަން ނިންމާފައި ނުވާތީވެ، އެކި ފަހަރު މަތިން ޓްރެކް މަރާމާތު ކުރަން ޖެހުނެވެ.\nކަސްރަތަށް ހިނގާ އަދި ދުވާ މީހުންނަށް ހާއްސަކޮށްގެން ހެދި ޓްރެކްގައި 700 މީޓަރު ހުރެ އެވެ. އެ މަސައްކަތް ނިންމުމަށް ސަރުކާރުން ހޭދަކުރީ ކިހާ ފައިސާއެއް ކަމެއް އޭރަކު ނުބުނެ އެވެ.\nރައްޔިތުންގެ މަޖިލިހުގެ ސްޓޭޓް އޯން އެންޓަޕްރައިސަސް ކޮމިޓީ (އެސްއޯއީ) ކޮމިޓީގައި އާސަންދަ ކުންފުނީގެ އެސިސްޓެންޓް މެނޭޖިން އިބްރާހިމް ރަޝީދު މިއަދު ވިދާޅުވީ އެ ކުންފުނިން ސީއެސްއާރުގެ ދަށުން ގާނޫނާ ހިލާފަށް ބައެއް ކަންކަން ކުރި ކަމަށް ލިޔެކިޔުންތަކުން ފެންނަން އެބަހުރި ކަމަށެވެ.\nރަސްފަންނު ކައިރީގައި ހެދި ދުވާ ޓްރެކް. އެތަން ހެދީ ސިންގަޕޫރު ކުންފުންޏަކުން. --- ފޮޓޯ: މިހާރު\nއާސަންދަ ކުންފުންޏަކީ ވިޔަފާރި އުސޫލުން ހިންގާ ތަނަކަށް ނުވާ އިރު، ކުންފުނިން ކޮށްގެން ނުވާނެ ހަރަދުތަކެއް ވެސް ކުރި ކަމަށް އިބްރާހިމް ވިދާޅުވި އެވެ. އަދި އެ މައްސަލަތައް ތަހުގީގުކޮށް ދިނުމަށް އެދި އެންޓި ކޮރަޕްޝަން ކޮމިޝަން (އޭސީސީ) އަށް ހުށަހަޅާފައިވާ ކަމަށް އޭނާ ވިދާޅުވި އެވެ.\nއާސަންދަ ކުންފުނިން ޓްރެކަށް 9.5 މިލިއަން ރުފިޔާ ހަރަދުކޮށްފައި ވަނީ ނޭޝަނަލް ސޯޝަލް ޕްރޮޓެކްޝަން އޭޖެންސީ (އެންސްޕާ) ގެ ސިޓީއަކުން އަންގާފައިވާތީ ކަމަށް އިބްރާހިމް ވިދާޅުވި އެވެ. އަދި އެ ތަނަށް ހަރަދު ކުރަނީ ރަސްފަންނާ ކައިރި ތަނަކުން ބިމެއް އޮވެގެންތޯ މެމްބަރަކު ކުރެއްވި ސުވާލެއްގެ ޖަވާބުގައި ވިދާޅުވީ އެފަދަ ތަނެއް އާސަންދަ އަށް ލިބިފައި ނުވާ ކަމަށެވެ.\nރަސްފަންނާއި އެތަނާ ގުޅުން އެއްވެސް ބިމަކީ އާސަންދަ ކުންފުނީގެ ބެލުމުގެ ދަށުގައިވާ ތަަނަކަށް ނުވާތީވެ، ފައިސާ ޓްރެކަށް ހަރަދު ކުރަންޖެހޭ އެއްވެސް ސަބަބެއް ނެތް ކަމަށް އިބްރާހިމް ވިދާޅުވި އެވެ.\nއާސަންދަ އަކީ ހެލްތު އިންޝުއަރެންސް ސްކީމަކަށް ވެފައި، އެއީ ރައްޔިތުންނަށް ހިދުމަތް ދޭން އޮންނަ ތަނަކަށް ވާތީވެ، ފިނޭންސް މިނިސްޓްރީން އެ ކުންފުންޏަށް ދޭ ފައިސާ އެހެން ކަންކަމަށް ބޭނުން ކުރައްވާތީ މެމްބަރުންގެ ފާޑުކިޔުން އާސަންދަ ކުރިން ހިންގެވި ބޭފުޅުންނަށް ވަނީ އަމާޒުވެފަ އެވެ. އަދި 9.5 މިލިއަން ރުފިޔާ އަކީ މިފަދަ ޓްރެކެއް ހަދަން ކުރި ބޮޑު ހޭދައެއް ކަމަށް ބައެއް މެމްބަރުން ގަބޫލު ކުރައްވަ އެވެ.\nމީގެ އިތުރުން، ޔާމީންގެ އަނބިކަނބަލުން ފާތިމަތު އިބްރާހިމް އިސްކޮށް ހުންނަވައިގެން ސަދަގާތު ފައުންޑޭޝަނުން ހިންގި ހިތާނީ ކޭމްޕަށް ވެސް އާސަންދަ އިން ހަރަދު ކުރި ކަމަށް އިބްރާހިމް ވިދާޅުވި އެވެ. އެގޮތުން ހިތާނީ ކޭމްޕް ހިންގުމަށް 2016 ގައި ލައްކައަކަށް ވުރެ ގިނަ ރުފިޔާ ހަރަދު ކުރި އިރު، 2017 ވަނަ އަހަރު 75،000ރ. ހަރަދުކޮށްފައިވާ ކަމަށް ވެސް އޭނާ ވިދާޅުވި އެވެ.\nއިބްރާހިމް ވިދާޅުވި ގޮތުގައި ހިތާން ކުރުމަށް އާސަންދައިގެ ތެރެއިން ކޮންމެ ކުއްޖަކަށް ނަގަނީ 1،000ރ. އެވެ. އެކަމަކު، އެ ހަރަދުގެ އިތުރުން ފެސްޓިވަލަށް އާސަންދަ އިން ހަރަދު ކުރި ކަމަށާއި މިއީ ވެސް އެ ކުންފުންޏަށް ކުރެވޭނެ ކަމެއް ނޫން ކަމަށް ވެސް އޭނާ ވިދާޅުވި އެވެ.\nއިތުރު ލިޔުންތައް ތަރައްގީގެ މަޝްރޫއުތައް ހައުސިން މިނިސްޓަރު ރައްޔިތުންގެ މަޖިލިސް ސިންތެޓިކް ޓްރެކް އާސަންދަ އާސަންދަ ޕްރައިވެޓް ލިމިޓެޑް ކުރީގެ މިނިސްޓަރު ޑރ. މުހައްމަދު މުއިއްޒު\nޓްރެކަށް އާސަންދައިން ޚަރަދު ކުރިކަމެއް ނޭނގޭ:މުއިއްޒު\n34 ބަނދަރު ހަދަން 1 ބިލިއަން ރުފިޔާ ހަރަދުކޮށްފި\n12 ރަށެއްގެ ބިން ހިއްކަން އެއް ބިލިއަން ޚަރަދުކުރި


BNC in hingi lui Gas promotion ge naseebverin hovaifi - AO News\nއައްޑޫސިޓީގައި ބީއެންސީން ހިންގި ލުއިގޭސް ޕްރޮމޯޝަންގެ ނަސީބުވެރިން ހޮވައިފި\nލުއިގޭހުގެ ޚިދުމަތް ފޯރުކޮށްދޭ އަމިއްލަ ކުންފުންޏެއްކަމަށްވާ ބީއެންސީން އައްޑޫސިޓީގައި ހިންގި ލުއި ގޭސް ޕްރޮމޯޝަންގެ ނަސީބުވެރިން ހޮވައިފިއެވެ. ހިތަދޫގެ ގޭގެއަށް އަމާޒުކޮށްގެން 26 އޮކްޓޯބަރ 2020 ން 31 ޑިސެންބަރ 2020 ގެ ނިޔަލަށް ކުރިއަށް ދިޔަ ލަކީ ޑްރޯގައި ބީއެންސީން ޚިދުމަތް ހޯދި ކޮންމެ ކަސްޓަމަރަކަށް ނަސީބު ކޫޕަނެއް ދީފައިވެއެވެ.\nމި ލަކީ ޑްރޯގެ ގުރުއަތުލުން ކުރިއަށް ދިޔައީ ބީއެންސީ ގެ ކަސްޓަމަރުންގެ މެދުގައި އިންސާފުވެރިކަމާއެކު ގުރުއަތުނެގުމުގެ އިންތިޒާމް ކުރިއަށް ގެންދިއުމަށް މެނޭޖްމެންޓުން ނިންމެވި ނިންމެވުމާއި އެއްގޮތަށް އިތުބާރުހިފޭ3ވަނަ ފަރާތެއްގެ ގޮތުން އޭއޯނިއުސް ބައިވެރިކޮށްގެން އޭއޯނިއުސްއިންނެވެ.\nލުއިގޭސް ޕްރޮމޯޝަންގެ އެއްވަނަ ނަސީބުވެރިއަކީ ހިތަދޫ މުޖުމަރާގޭ ޙުސެއިން އިބްރާހީމް އެވެ. 1 ވަނަ އަށް ހޮވުނު ފަރާތަށް ކަނޑައެޅިފައިވާ އިނާމަކީ ރިސޯޓެއްގައި2މީހަކަށް3ދުވަހު ޗުއްޓީ ހޭދަކޮށްލެވޭ ޕެކޭޖެކެވެ.\nމި ޕްރޮމޯޝަން އިން2ވަނަ އަށް ހޮވުނީ ހިތަދޫ ސަފްރަން އިބްރާހިމް ނިޒާރުއެވެ. އޭނާއަށް ލިބިލައްވާ އިނާމަކީ 49 އިންޗީގެ ޓީވީއެކެވެ.\nލަކީ ޑްރޯގައި3ވަނައަށް3ފަރާތް ހޮވިފައިވެއެވެ. އެއީ މަރަދޫ ގްރީން ގްރާސް ޙުސެއިން ތައުފީގު،މާޖެހިގޭ ފާތުމަތު ދީދީ، އަދި ގަސްރުއްޒަހަބް އަޙްމަދު ޢަބްދުއްރަޙްމާން އެވެ.\nގޭގޭގައި ޢާއްމުކޮށް ބޭނުން ކުރަމުން އައި ދަގަނޑު ފުޅިތައް 700 ރުފިޔާގެ އަގުހުރި ފުޅިއަށް އެއްވެސް އަގަކާނުލާ މުޅިން ހިލޭ ބަދަލުކުރުމަށް ހިންގި މިޚާއްސަ ލަކީޑްރޯގައި 1200 އަށްވުރެ ގިނަމީހުންވަނީ ބައިވެރިވެފައެވެ.\nބީއެންސީން ލުއިގޭސް ފުޅީގެ ޚިދުމަތް ހިތަދޫއަށް ޚާއްސަކޮށްގެން ފަށާފައިވާއިރު އެކުންފުނީގެ ވެރިޔާ ޢަލީ ޙަބީބު ވިދާޅުވީ ލިބެމުންދާ ތަރުޙީބާއެކު ކުރިއަށް އޮތްތާނގައި މިގޭސްފުޅި އައްޑޫގެ އެހެން އަވަށްތަކަށްވެސް ފޯރުކޮށްދެއްވާނެ ކަމަށެވެ.\nބީއެންސީ ލުއިގޭސް ޕްރޮމޯޝަންގެ ނަސީބުވެރިން ހޮވިގޮތުގެ ވީޑިއޯ އޭއޯނިއުސްގެ ފޭސްބުކް ފޭޖުން ބައްލަވާލެވޭނެއެވެ.\nލުއިގޭހާއި ގުޅޭ އިތުރު މަޢުލޫމާތު ބީއެންސީގެފޭސްބުކްޕޭޖުން ނާއި 7794242 މިނަމްބަރަށް ގުޅުއްވުމުން ލިބިވަޑައިގަންނަވާނެއެވެ.


COVID-19: 8 muvazzafaku covid-19apositive vumun VB ge hurihaa fihaaraebandhu – adduLIVE\nLast Updated: June 4, 13:59\n8 މުވައްޒިފަކު ކޮވިޑަށް ޕޮޒިޓިވުމުން ވީބީގެ ހުރިހާ ފިހާރައެއް ބަންދު\nMay 16, 2020, 10:06 އަލީ ހުޒާމް\nކޮވިޑް-19 އަށް ރާއްޖެއިން ޕޮޒިޓިވްވީ މީހުންގެ ތެރޭގައި ވީބީ މާޓުގެ 8 މުވައްޒަފަކު ހިމެނުމާއި ގުޅިގެން އެކުންފުނިން ހިންގާ ހުރިހާ ފިހާރަތަކެއް ބަންދުކޮށްފިއެވެ.\nވީބީން ކޮވިޑް-19 އަށް ޕޮޒިޓިވްވެފައިވަނީ ވީބީ ބާޒާރު ފިހާރާގައި މަސައްކަތް ކުރާ ބިދޭސީ އަކާއި، ގަލޮޅު ފިހާރާގައި މަސައްކަތް ކުރާ ތިން ބިދޭސީ އަކާއި އަދި މާފަންނު ފިހާރާގައި މަސައްކަތް ކުރާ4މުވައްޒިފެކެވެ. މި 8 މުވައްޒަފުން ޕޮޒިޓިވްވުމާއި ގުޅިގެން ވީބީގެ ހުރިހާ ފިހާރަތަކެއް މިހާރުވަނީ 14 ދުވަހަށް މޮނިޓަރިންގެ ހާލަތަށް ގެނެސްފައެވެ.\nވީބީއިން ބުނީ މުވައްޒަފުންތަކެއް ޕޮޒިޓިވްވުމާއި ގުޅިގެން މިހާތަނަށް ފިހާރައަށް ލިބިފައިވާ އޯޑަރުތައް ދެން ޑެލިވަރީ ކުރެވޭނީ ހުރިހާ ފިހާރަތައް ޑިސްއިންފެކްޓު ކުރުމަށްފަހު މޮނިޓަރިންގެ ހާލަތު ނިމުން ކަމަށެވެ.\nވީބީން ވަނީ މިވަގުތު ކަސްޓަމަރުންނަށް ދިމާވާނެ ދަތިތަކަށް މާފަށް އެދިފައެވެ.\nމާލެއިން ކޮވިޑް-19 ފެނުމާއި ގުޅިގެން ޑެލިވަރީގެ ހިދްމަތް އެންމެފުޅާ ދާއިރާގައި ދެމުން ގެންދިޔަ އެއް ކުންފުންޏަކީ ވީބީއެވެ. އެކުންފުނީގެ މުވައްޒަފުންތަކެއް ބައްޔަށް ޕޮޒިޓިވްވިއިރުވެސް އެކުންފުނިން އައީ ރައްކާތެރިވުމުގެ ގޮތުން ދޭތެރެ ދޭތެރެއިން ޑިސްއިންފެކްޓު ކުރަމުންނެވެ.\nރާއްޖޭގައި އެންމެ ފުޅާދާއިރާއެއްގައި ވިޔަފާރި ކުރާ ގިނަ ކުންފުނިތަކުގެ މުވައްޒަފުން ކޮވިޑް-19 އަށް ޕޮޒިޓިވްވުމާއި ގުޅިގެން ބާޒާރުގައި މުދާ ލިބުމުގައި ދަތިތަކާއި ދަނީ ކުރިމަތިވަމުންނެވެ.


Bagaavaai Kuran Ulhey Kamuge Thuhumath Nasheed Ah - Vaguthu\n1 މަސް ކުރިން ( އޭޕްރީލް 19, 2021 )\nރައްޔިތުންގެ މަޖިލިހުގެ ރައީސް މުހައްމަދު ނަޝީދު ވާހަކަފުޅު ދައްކަވަނީ. --- ފޮޓޯ: މަޖިލިސް\nވެރިކަމުގެ ނިޒާމު ބަދަލުކުރުމަށް ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ކުރައްވާ މަސައްކަތަކީ ބަގާވާތެއްގެ ގޮތުގައި، އެމްޑީޕީގެ ފުރަތަމަ ރައީސް އިބްރާހިމް އިސްމާއި (އިބްރާ) ސިފަ ކުރައްވައިފިއެވެ.\nއިބުރާ މިހެން ވިދާޅުވެފައި މިވަނީ ރާއްޖޭގެ ވެރިކަމުގެ ނިޒާމު ރިޔާސީ ނިޒާމަކުން ބަރުލަމާނީ ނިޒާމަށް ބަދަލުކޮށް ބޮޑުވަޒީރެއްގެ ގޮތުގައި ގައުމު ހިންގެވުމުގެ ޝައުގުވެރިކަން ހުރިކަން ރައީސް ނަޝީދު، ރައީސް އިބްރާހިމް މުހައްމަދު ސޯލިހަށް ދަންނަވާފައި ވަނިކޮށެވެ. ރައީސް ނަޝީދު އެ ވާހަކަ ރައީސް އަށް ދެންނެވީ މެސެޖެއް މެދުވެރިކޮށެވެ.\nއެކަން ރައީސް ނަޝީދު ހާމަކުރެއްވުމާއި އެކު ރިޔާސީ ނިޒާމާއި ބަރުލަމާނީ ނިޒާމުގެ ބަހުސް މީސްމީޑިއާގައި ވަނީ ހޫނުވެފައެވެ.\nމަޖިލީސް މެދުވެރިކޮށް ރާއްޖޭގެ ވެރިކަމުގެ ނިޒާމް ބަދަލުކުރުމަކީ ބަގާވާތެއް ކަމަށް ސިފަކުރައްވާ އޭނާ ވަނީ އޭރު ވެސް މިހާރުވެސް ބަގާވާތާއި ދެކޮޅުކަމަށް ވިދާޅުވެފައެވެ.\nމީގެ އިތުރުން އޭނާ މައްޗަންގޮޅި އުތުރު ދާއިރާގެ މެންބަރު، މުހައްމަދު ރަޝީދު ހޮވަން ވޯޓުދެއްވާފައި މިހާރު އޮތް ރިޔާސީ ނިޒާމުގައި ގާނޫނު ހަދާ މަޖިލީހުގައި ބަހައްޓަން ކަމަށާއި އޭނާ ހޮވީ ނިޒާމު ބަދަލު ކުރަން ނޫން ކަމަށް ވެސް ވިދާޅުވެފައެވެ.\n"ބޮޑުވަޒީރަކު ހޮވައިގެން ވެރިކަން ހިންގުމުގައި އުޅޭކަށް ނޫން" އިބްރާ ވިދާޅުވެފައިވެއެވެ.\nAharen @boadhigu Majlihah hovan vote dhinee mihaaru oiy riyaasee nizam gai, qaanoonu hadhaa majlihugai baindhan. Boduvazeeraku hovaigen verikan hingumugai ulheykah noon.\nNizaam badhalu kurangnaa Majlis jeheynee alun hovan. Thiyathaaku neiy vazeerukan havaalu kureveyne ekakuves.\n— Ibra - Unapologetically for Justice (@ibramandhu) April 18, 2021\nއޭނާ ކުރެއްވި އިތުުރު ޓްވީޓެއްގައި ވިދާޅުވީ ބަރުލަމާނީ ނިޒާމަށް ވެރިކަމުގެ ނިޒާމް ބަދަލު ކުރާ ނަމަ މަޖިލީހުގެ މެމްބަރުން ވެސް އަލުން އިންތިޚާބު ކުރަން ޖެހޭނެ ކަމަށެވެ.\n"ތިޔަތާކު ނެތް ވަޒީރުކަން ހަވާލުކުރެވޭނެ އެކަކުވެސް" އޭނާ ވިދާޅުވިއެވެ.\nއޭނާ ވަނީ ރައްޔިތުން ނިންމާފަ އޮތްކަމެއް މަޖިލީހުން ބަދަލު ނުކުރެވޭނެ ކަމަށާއި ރައީސް ނަޝީދު އުޅުއްވަނީ ހައިސިއްޔަތު އޮޅިގެން ކަމަށް ވިދާޅުވެފައެވެ.\nއޭޕްރީލް 19, 2021 10:50\nމާކުރިންވެސް 19 ދިވެހިންގެ ލޭބުއި ބޮޑު ބާގީއެއް....\nހައްހައްހާ!! މިސޮރަކީ ނިކަން ބަޢާވާތާ ރައްޓެހި ސޮރެއް ދޯ؟؟ އެމް.ޑީ.ޕީއާ ރައީސް އިބޫގެ ސަރުކާރަށް ތާއީދު ނުކުރިޔަސް5އަހަރުގެ ކުރިން ވެރިކަން ދޫކޮށްލަން ނޫނީ ސަރުކާރު އުވާލަން ތާއީދެއް ނެތް.. އަދި އަމުދުން މި މޮޔަ ބުއްޅަބޭ އަށް ބާރު ލިބޭ ގޮތަށް ވެރިކަމުގެ އެއްވެސް ބާރެއް ދޫކޮށްފިނަމަ އިބޫއަށް ރައްޔިތުން މާފެއް ނުކުރާނެކަން ހަނދާން ކުރާތި.. ރައްޔިތުން ވެރިކަން ދިނީ5އަހަރަށް.. އެހެންވީމަ މި5އަހަރު ވެރިކަމުގަ ހުރެލާ ބުއްޅަބެއަށް ވުރެއް އިބޫ ހުރުން 1000 ގުނަ ރަނގަޅުކަމަށް ފެނޭ\nއޭޕްރީލް 19, 2021 10:58\nމިޔޮއް މާތް މަސްއަރުގަ ބުއްޅަބޭ ތަންކޮޅެއް ހައިބޮޑުވެފަ ހުރީމަ މޮޔަގޮވެނީ...\nއޭޕްރީލް 19, 2021 16:10\nމީނާ ދޮށީ ދަރި މީރާ ބުންޏެއްނު އައްޕަ ބަޢާވާތެއް ނުކުރާނެއޭ.. ކޮން ހަޑިއެއް ހާވަން މިހާރު މިފެށީ؟؟ ސޯކޯލްޑް ބެސްޓު ފުރެންޑާ ދެކޮޅަށް މިއޮއް ނިކުތީ ކެތް ނުވެގެން.. ހިތުން ޑިމޮކުރެސީ އައްޕަޔޯލަ.. ބަލަ އެހެން ވިއްޔާ ކެތްކުރަންވީނު، ރައްޔިތުން5އަހަރަށް ހޮވި ރައީސްއެއް އެބަހުރި.. ސަރުކާރު އުވާލާސޭ ތިޔަ ގޮވަނީ ކޮން ޑިމިކްރެސީއަކުން ދަސްކޮށްގެން؟؟\nއޭޕްރީލް 19, 2021 11:07\nނަޝީދު ތިޔަ އުޅުއްވަނީ ޤައުމު ހަލަބޮލިކޮށްލާ ބަޤާވާތެއް ގެންނަން. މާތްﷲ އިރާދަފުޅުން ތިޔަކަމެއް ނުވާނެ.\nޤައުމުދެކެ ލޯބިވާނަމަ ރައްޔަތުންގެ ނިންމުމަށް ބޯލަނބާ! ނޫން ނަމަ އިސްތިއުފާދީފައި ގެއަށް ވަޑައިގަންނަވާ.\nއޭޕްރީލް 19, 2021 11:23\nކެނެރީގޭ ނަސީދަކީ ގައްދާރެއް މިގައްދާރު މިގައުމުން ބޭރުކުރައްވެއްޖެ ރައްޔިތުން މިކަމާ ނުކުންނަންވެއްޖެ ޔާﷲ މިނުލަފާ ޖާހިލުގެ ކިބައިން އަޅަމެން ސަލާމަތްކުރައްވާށި އާމީން\nއޭޕްރީލް 19, 2021 16:15\nހައްޤު ދެތު އަމިއްލަ ޕާޓީއަށާ ބެސްޓު ފުރެންޑަށް ޢައްދާރުވާ މީހަކު ކާކަށް ލޯޔަލް ވނި ދޯ؟؟\nބޯދިގުގެ ސީވީ ރޯދަމަސް ވީމަ މިތާ ލިޔެވެން ނެތް.\nއޭޕްރީލް 19, 2021 12:15\nމި މާތް މަސްވަރުގަ ކެނެރީގޭ ވަބާއިން ސަލާމަތް ވުމަށްއެދި މާތްރަސްކަލާންގެ ހަސްރަތުގަ ދުއާ ދެންނުވަމަށް ގައުމުދެކެ ލޯބިވާ ހުރިހާ ރައްޔިތުންނަން ގޮވާލަން\nއޭޕްރީލް 19, 2021 12:21\nއަލަގަހަކުން ކެޔޮ ނިރެއް ފަޅާނެތޯއެވެ. ވީމާ އެއެއްޗަކުން ނުކުންނާނީ އެއެއްޗެއްގެ ނިރު ނޫންތޯއެވެ! ވީމާ ބަޣާވާތްކުރުމަކީ ވެސް އެކަހަލަ ކަމެއް ނޫންތޯއެވެ. މިބުނީ ވަރަށް ގިނަ ވާހަކަ!\nއޭޕްރީލް 19, 2021 12:51\n19 ދިވެހިންގެ ލޭ ބުއި ބާޣީ އައުލާދުގެ ލޭ ނަޝީދުގެ ހަށިގަނޑުގައި ހުންނާނެ! ދެން ޖެހޭނީ ހޭނައްތާލާފަ ލޭ ބަދަލުކޮށްލަން. އެ އަޢުލާދަށް ނިސްބަތްވާ މީހަކު ރައްޔިތުން ކަތިލާފަވެސް އޭނާ ބޭނުންވާ ކަންކަން ކުރެވޭތޯ ބަލާނެ . ފެށުނީއްސުރެ ޤައުމުގެ ވެރިކަން ނުކުރެވިގެން އުޅޭ އައުލާދެއް،\nއޭޕްރީލް 19, 2021 12:59\nވެރިކަމާހެދި ހަމަ ނޭވާ ނުލެވިގެން އުޅޭ ބޮ އްޅަބޭ.\nއޭޕްރީލް 19, 2021 13:27\n2012 ވަނަ އަހަރު ނަސީދު ގެންނެވި ދުސްތޫރީ ބަގާވާތް މިހާތަނަށް ތަހުގީގު ކުރެވިފާ ނެތުމަކީ ނަސީދަށް ލިބުނު ހިތްވަރެއް. މިހާރުވެސް ނަސީދު ލިއުނު ލިއުން ފެންނަން އެބައޮތް ގާނޫނުއަސާސީ ގަޑުބަޑުކޮށް ބާރުތައް އަތަށް ނެގިވާހަކަ. ގާނޫނުއަސަސީ ވަނީ ހުއްޓިފާކަމަށް ނުވަތަ ގަނޫނުއަސަސިއަށް އަމަލުކުރުން ހުއްޓާލިކަން ކުރި އިއުލާން. މި މައްސަޮލަ ނުބެލެންވިސަބަބު ކޮބާ؟\nއޭޕްރީލް 19, 2021 14:17\nބަޣާވާތް އެއީ ބުއްޅަބޭގެ ހަށިގަނޑުގައިވާ ވިރާސީ ބައްޔެއް! ވީމާ އެކަން ނުކޮށް ނުހުރެވޭނެ! ތި ނޫނީ ނުހުންނާނެ ވެރިކަމުގައި ހުރެގެން އަމިއްލައަށް ބަޣާވާތްކުރި މީހެއް.\nއޭޕްރީލް 19, 2021 14:52\nހައްދާ ތިއުޅެނީ މޮޔަވެގެން މިރާއްޖެ ވިއްކާ ނިއްމީ ވެސް ތިކަމުގަ އިންޑިއާ ޔައް\nއޭޕްރީލް 19, 2021 15:20\nއިބުރާ އެއުޅެނީ ބަދަލުގެ ގޮތުގަ ގެޔަށް ވަންނަވަރު މަދުވާތީ.\nއޭޕްރީލް 19, 2021 16:18\nމީނައާ މީނަގެ އާއިލާއިން މިގައުމުގަ ކުރީ މުޅިންވެސް ބަޣާވާތް\nއޭޕްރީލް 19, 2021 16:53\nމާކުރިންވެސް 19 ދިވެހިންގެ ލޭބުއި ބޮޑު ބާގީއެއް....، އެޖެންޑާ 19 މީ 19 ސަހީދުވި ދިވެހިން މިކަން ފާހަގަ ކުރަން ކިޔާގެން އުޅޭނަމެއް މި މީސްމީހުން ރަނގަޅުވާނެތަ\nއޭޕްރީލް 19, 2021 18:00\nމީނާ އަރުވާ ޖަހަންވީ.\nއޭޕްރީލް 19, 2021 23:08\nތިޔައީ ޔަގީންވާ ކަމެއް. ރައްޔަތުން ހޮވާފައިހުރި ރައީސުލްޖުމްހޫރިއްޔާ އަށް މީނަ ތިޔަ ދެއްކެނީ ބިރު. ނަޝީދުގެ މައްސަލަ ތަހުގީގުކޮށް، ޝަރީއަތަށް ހުށަހަޅާ މީނާ ހައްޔަރު ކުރަންޖެހޭ.


ފިޠުރު ޒަކާތުގެ ގޮތުގައި 6.7 މިލިއަން، ބޮލަކަށް 4200 ރުފިޔާ ފިޠުރު ޒަކާތުގެ ގޮތުގައި 6.7 މިލިއަން، ބޮލަކަށް 4200 ރުފިޔާ\nފިޠުރު ޒަކާތުގެ ގޮތުގައި މި ރަމަޞާންމަހު މާލެ ސަރަޙައްދުން6މިލިއަނަށް ވުރެ ގިނަ ރުފިޔާ ލިބިފައިވާކަމަށް އިސްލާމިކް މިނިސްޓްރީން ވިދާޅުވެއްޖެއެވެ. އެ މިނިސްޓްރީން ވިދާޅުވީ މާލެއާއި އަތޮޅުތަކުން ފިޠުރު ޒަކާތުގެ ގޮތުގައި ލިބުނު ފައިސާ ޢީދު ނަމާދުގެ ކުރިން ބަހާ ނިންމާފައިވާކަމަށެވެ.\nމި އަހަރުގެ ފިޠުރު ޒަކާތް ބަލައިގަތީ ރަމަޞާންމަހުގެ ފުރަތަމ ދުވަހުން ފެށިގެން މަހުގެ އެންމެ ފަހު ދުވަހުގެ ނިޔަލަށެވެ. އެ މުއްދަތުގެ ތެރޭގައި މާލޭ ސަރަޙައްދުން ފިޠުރު ޒަކާތުގެ ގޮތުގައި 6،746،896 ( ހަ މިލިއަން ހަތްލައްކަ ސާޅީސް ހަހާސް އަށްސަތޭކަ ނުވަދިހަ ހަ ރުފިޔާ) ވަނީ ލިބިފައެވެ. މާލެއިން ޒަކާތް ދައްކާފައިވަނީ 164392 މީހުންނެވެ.\nއިސްލާމިކް މިނިސްޓްރީން ވިދާޅުވީ މާލެ ސިޓީގައި ފަގީރުންނާ މިސްކީނުންގެ ދަފްތަރުގައި 1498މީހުން ހިމެނޭކަމަށެވެ. މީގެތެރެިއން\nއިސްލާމިކް މިނިސްޓްރިއިން ވިދާޅުވީ ޒަކާތް ހަވާލުކުރެވިފައިވަނީ 1494މީހުންނާކަމަށެވެ. މި އަދަދުން ބޮލަކަށް ޖެހުނީ 4200 ރުފިޔާއެވެ.\nމިިދޔަ ހަތަރު އަހަރު ޒަކާތުގެ ގޮތުގައި މާލޭ ސަރަހައްދުން ލިބުނު ފައިސާގެ ތަފްސީލް\nއިސްލާމިކް މިނިސްޓްރީން ވިދާޅުވީ ރަމަޞާންމަހުގެ 28ވަނަ ދުވަހުގެ ނިޔަލަށް، ބޭންކް އެކައުންޓްގެ ތަފްސީލް ލިބިފައިވާ 1472 މީހުންނަށް ފިތުރު ޒަކާތުގެ ފައިސާ ޖަމާކުރީ އެމީހުންގެ އެކައުންޓްތަކަށް ކަމަށެވެ. އަދި އެކައުންޓުގެ ތަފްސީލު ލިބިފައިވާ ނުވާ 22 މީހަކަށް ފައިސާދުކުރާނެ އިންތިޒާމުތައް ހަމަޖައްސާ އެމީހުންނަށް ފައިސާ ދޫކޮށްފައިވާކަމަށްވެސް އިސްލާމިކް މިނިސްޓްރީން ވިދާޅުވެއެވެ.\nޒަކާތުގެ ފައިސާގެ ގޮތުގައި ލިބުނު 6.7 މިލިއަނުން ފަގީރުންގެ ދަފްތަރުގައި ހިމެނުނު މީހުންނަށް ބަހާފައިވަނީ 6،274،800 (ހަމިލިއަން ދެލައްކަ ހަތްދިހަ ހަތަރުހާސް އަށްސަތޭކަ ރުފިޔާ) އެވެ. މީގެއިތުރުން ޒަކާތުގެ ގޮތުގައި ލިބުނު ފައިސާގެ ތެރެއިން 472،096 (ހަތަރު ލައްކަ ހަތްދިހަ ދެހާސް ނުވަދިހަ ހަ ރުފިޔާ) ހަވާލުކޮށްފައިވަނީ ފިޔަވަތި، އަމާންވެށި، ކުޑަކުދިންގެ ހިޔާ އަދި ކ.ގުރައިދޫގައި ހުންނަ ޚާއްސަ އެހީއަށް ބޭނުންވާ މީހުންގެ މަރުކަޒާއެވެ.\nފާއިތުވި ހަތަރު އަހަރު ފިޠުރު ޒަކާތުގެ ގޮތުގައި ލިބުނު ފައިސާގެ އަދަދަށް ބަލާއިރު ޒަކާތުގެ ގޮތުގައި އެންމެ ގިނަ އަދަދެއްގެ ފައިސާ ލިބުނީ މިއަހަރެވެ. އަދި މި އަހަރު ފަގީރުންގެ ދަފްތަރުގައި ތިބި މީހުންގެ އަދަދުވެސް މިދިޔަ އަހަރަށް ވުރެ ވަނީ މަދުވެފައެވެ. މިިދިޔަ އަހަރު ޒަކާތުގެ ގޮތުގައި ލިބުނީ 6.6 މިލިއަން ރުފިޔާއެވެ. އެ އަހަރު ދަފްތަރުގައި ތިބީ 1715 މީހުންނެވެ.\nއިސްލާމިކް މިނިސްޓްރީއިން ވިދާޅުވީ އަތޮޅުތަކުގައިވެސް މި މުއްދަތުގައި ފިތުރު ޒަކާތް ބަހާފައިވާކަމަށެވެ. ފަގީރުންގެ އާބާދީއާ، ޒަކާތުގެ ފައިސާ ލިބޭ މިންވަރަށް ބަލާ، އެކި ރަށްތަކުގައި ޒަކާތުގެ ގޮތުގައި ބޮލަކަށް ޖެހޭ ފައިސާގެ އަދަދު ތަފާތުވާނެއެވެ.


Dhaulathuge haradhuthah kuda kurumah ithuru fiyavalhuthakeh alhaifi | Jazeera\tދައުލަތުގެ ހަރަދުތައް ކުޑަކުރުމަށް އިތުރު ފިޔަވަޅުތަކެއް އަޅައިފި - Jazeera\nދައުލަތުގެ ހަރަދުތައް ކުޑަކުރުމަށް އިތުރު ފިޔަވަޅުތަކެއް އަޅައިފި\nމުޙައްމަދު އަފްޒަލް November 2, 2020 58 views0\nކޮވިޑް-19ގެ ސަބަބުން، ދައުލަތަށް މިއަހަރު ލިބޭނެކަމަށް އަންދާޒާކޮށްފައިވާ 30 ބިލިއަން ރުފިޔާ ނުލިބޭތީ، ދައުލަތުގެ ހަރަދުތައް ކުޑަކުރުމަށް އަނެއްކާވެސް އިތުރު ފިޔަވަޅުތަކެއް އަޅައިފިއެވެ.\nދައުލަތުގެ ހަރަދުތައް ކުޑަކުރުމަށް ފިނޭންސް މިނިސްޓަރ ސޮއި ކުރައްވައި އިއްޔެ ނެރުއްވި ސަރކިއުލަރގައި ވާ ގޮތުން، 24 އޮގަސްޓުގައި ނެރެފައިވާ ސަރކިއުލަރއަށް މި ސަރކިއުލަރގެ "ޖަދުވަލު 1" ގައި ބަޔާންކޮށްފައިވާ ބަދަލުތައް ގެނައުމަށްވަނީ ނިންމާފައެވެ.\nއެގޮތުން، މުވައްޒިފުންނަށް ހިނގާނެ ހަރަދުތައް ކުޑަކުރުމުގެ ގޮތުން، 1 ނޮވެމްބަރާއި ހަމައަށް ހުއްދަ ދީފައިވާ މަގާމުތައް ފިޔަވައި އިތުރު މަގާމްތަކަށް މުވައްޒިފުން ނުނެގުމަށްވަނީ އަންގާފައެވެ. މީގެއިތުރުންވެސް، އައު އެލެވެންސްތައް ތައާރަފްނުކުރުމަށާއި، ވަކިވާ މުވައްޒިފުންގެ ބަދަލުގައިވެސް ފިނޭންސް މިނިސްޓްރީގެ ހުއްދަ ނެތި މުވައްޒިފުން ނުނެގުމަށް ވަނީ އަންގާފައެވެ.\nއަދި، ދައުލަތުގެ އިދާރާއަކުން ރާއްޖެއިން ބޭރަށް ކުރާ ހުރިހާ ދަތުރުތައް ހުއްޓާލުމަށްވެސް ވަނީ އަންގާފައެވެ. ކޮންމެހެން ކުރަންޖެހޭ ދަތުރެއްނަމަ އެކަމުގެ ހުއްދައަކަށް މިނިސްޓްރީގައި އެދެވޭނެކަމަށްވެސް ބަޔާންކޮށްފައިވެއެވެ.\n5،000 ރުފިޔާއަށްވުރެ މަތީގެ އެއްވެސް މަރާމާތެއް ނުވަތަ ކެޕިޓަލް ހަރަދެއް ކުރުމުގެ ކުރިންވެސް މިނިސްޓްރީގެ ހުއްދަ ހޯދަންޖެހޭނެކަމަށް ފިނޭންސް މިނިސްޓްރީއިން ވަނީ ބުނެފައެވެ.\nއިތުރަށް ފިނޭންސް މިނިސްޓްރީއިން ބުނެފައިވަނީ، ހުއްދަ ދިނުމުގެ މަސައްކަތް އަވަސްކުރުމުގެ ގޮތުން، މިހާރު ހުއްދައަށް އެދި ހުށަހަޅާނީ އެކަމަށް ހާއްސަ ކުރެވިފައިވާ ފޯރމް މެދުވެރިކޮށްކަމަށެވެ.\nކޮވިޑް-19ގެ ސަބަބުން އިގްތިސާދު ހީނަރުވުމުގެ ސަބަބުން ދައުލަތަށް ލިބޭނެކަމަށް އަންދާޒާކުރެވުނު 30 ބިލިއަންގެ ތެރެއިން މިހާރު ލިބޭނެކަމަށް އަންދާޒާކުރެވެނީ އެންމެ 15 ބިލިއަން ރުފިޔާއެވެ. މީގެ ސަބަބުން ދިމާވެދާނެ ގެއްލުންތަކުން އަރައިގަތުމުގެ ބޭނުމުގައި، ދައުލަތުގެ ހަރަދުތައް ކުޑަކުރުމަށް ނިންމައި ސަރުކާރުގެ އޮފީސްތަކަށް އެކަން ޖުލައި މަހުގެ ތެރޭގައިވެސް ވަނީ އަންގާފައެވެ.